
Prefaţă (la prima ediţie) 


Văzând că lucrările pe care le-am tradus şi publicat 
până acum în limba română sunt primite şi citite cu 
plăcere de cei doritori de hrană sufletească, m-am ho- 
tărât a lucra înainte tot pe acelaşi subiect. Mărturisesc 
că nu dorinţa de câștig material mă îndeamnă la această 
muncă, oarecum obositoare, ci râvna fermă de a con- 
tribui cu ceva la dezvoltarea sentimentului religios. Aş 
fi mulţumit dacă mi-ar ieşi măcar cheltuielile de tipar. 
Adevărata mea răsplată constă în îndemnările la lucru, 
în cuvintele de îmbărbătare şi de felicitare pe care le-am 
primit şi le primesc de la cei competenţi, între care 
sunt şi câţiva ierarhi distinși ai ţării, precum şi în mani- 
festările de mulţumire pe care le primesc mereu prin 
viu grai şi în scris de la cititorii cărţilor mele. Mulțumită 
Domnului, de data aceasta prezint cititorilor o nouă 
lucrare care, prin conţinutul său plăcut, atrăgător şi edi- 
ficator, nu e întru nimic mai prejos decât celelalte pu- 
blicate până acum. Se va vedea în ea influenţa mira- 
culoasă şi mântuitoare a învăţăturii creştine asupra ini- 
milor celor mai vârtoase şi minţilor celor mai rătăcite. 

Subiectul istorisirii din cartea de faţă este luat din 
timpurile de glorie ale creștinismului. Acţiunea se petrece 
prin secolul al IV-lea al erei creştine, în India, unde pri- 
ma sămânță a Evangheliei a fost semănată de Sfântul 
Apostol Toma. 

Autorul, iscusitul scriitor Christoph von Schmid, a 
luat subiectul acestei lucrări de la o scriere intitulată Viaţa 
cuvioşilor părinți Varlaam şi Iosafat a renumitului pă- 
rinte bisericesc loan Damaschinul. Această scriere a Sfân- 
tului loan Damaschinul a fost tradusă în limba română 
de logofătul Udrişte Năsturel la anul 1649). 

Dată fiind însemnătatea Sfântului loan Damaschinul, 
primul alcătuitor al inimoasei istorisiri ce ne stă de faţă, 
cred că nu este de prisos a schiţa în câteva cuvinte viaţa 
sa. 

Sfântul Ioan Damaschinul s-a născut pe la înce- 
putul veacului al VIII-lea în oraşul Damasc de unde şi-a 
luat şi numele de Damaschinul. Tatăl său, Sergiu, a ocupat 
o înaltă demnitate la curtea califului din Damasc, iar 
după el a urmat fiul său Ioan. Ca învăţător şi educator 
în copilărie şi în tinereţe Sfântul Ioan l-a avut pe eru- 
ditul monah Cosma de Calabria. De timpuriu, dânsul a 
dat la iveală un distins talent oratoric şi de aceea i s-a 
dat şi epitetul de „Hrisoroas””. Fiind în serviciul califului, 
a fost pârât acestuia de către vrăjmaşii săi că ar cons- 
pira împotriva statului și, drept pedeapsă, i s-a tăiat 
mâna. Fiind vindecat în mod miraculos, Sfântul Ioan a 
părăsit slujba şi viaţa lumească şi s-a retras în Mănăs- 
tirea Sfântului Sava din Palestina unde s-a făcut monah. 
Pătruns de o adâncă evlavie şi de o credinţă neşovăiel- 
nică pentru adevărata învăţătură a Bisericii creştine, Sfântul 
Ioan Damaschinul a desfăşurat o activitate uimitoare în 
apărarea Sfintei Biserici şi a tezaurului ei sacru. O luptă 

' Domnul General P.V. Năsturel a tipărit această scriere întoc- 


mai după traducerea amintită, cu o valoroasă prefaţă. 
Râu de aur. 

aprigă şi devotată a dus împotriva iconoclaștilor”, mai 
ales împotriva împăraţilor bizantini Leon Armeanul şi 
Constantin Copronimul. Scrierile sale în apărarea cultului 
icoanelor erau citite cu zel de toţi fiii Bisericii creştine. 
Multe a suferit de pe urma acestei lupte plină de sa- 
crificiu. Un talent deosebit a manifestat şi în com- 
punerea cântărilor bisericeşti şi deci, pe drept cuvânt, 
este cel mai mare şi iscusit imnograf al Bisericii Ortodoxe. 
De la el ne-au rămas cântările de la Sfintele Paşti, de la 
Nașterea Domnului, de la Botez şi de la alte praznice 
împărătești. Tot el este autorul Octoihului sau al Cântă- 
rilor pe opt glasuri ce se folosesc în biserică. 

Sfântul Ioan Damaschinul a mai scris şi alte opere 
de valoare, ca Expunerea precisă a credinţei ortodoxe, în 
patru cărţi, trei discursuri pentru apărarea sfintelor icoane, 
diferite tratate apologetice împotriva mahomedanilor și 
a diferiților eretici şi altele. Iată cum începe el discur- 
surile sale pentru apărarea icoanelor: „Cunoscând mi- 
cimea şi nevrednicia mea, ar fi trebuit să tac pentru 
totdeauna, să păzesc o tăcere perpetuă şi să mă mul- 
țumesc a plânge păcatele mele înaintea lui Dumnezeu; 
văzând că Biserica e cuprinsă de mare vijelie, am crezut 
că nu trebuie să mai tac pentru că mă tem mai mult de 
Dumnezeu, decât de un împărat pământesc... Împăratul 
guvernează statul, dar nu trebuie să ia hotărâri împo- 
triva doctrinei divine; autoritatea sa e mărginită”. 

El a murit la adânci bătrâneţi pe la anul 787, iar Bi- 
serica, pentru sfinţenia vieţii şi meritele sale, l-a trecut 
între sfinţi şi-i prăznuieşte amintirea la 4 decembrie. 


* Luptători împotriva sfintelor icoane. 

Persoanele care joacă rolul important în istorisirea 
noastră sunt trecute de asemenea între sfinţi sub numele 
de Cuvioşii Părinţi Varlaam şi Iosafat, primul fiind prăz- 
nuit la 19 noiembrie, iar Sfântul Iosafat sau Ioasaf la 26 
august. 

Credinţa vie şi profunda evlavie a acestor sfinți să ser- 
vească tuturor drept exemplu în practicarea virtuţilor 
creştin-ortodoxe! 


Pr. iconom Al. Petrescu. 


CAPITOLUL 1 


Băiatul vesel 


Înainte cu o mie şi mai bine de ani, regele Avenir 
domnea peste India, una din cele mai frumoase şi mai 
mari împărăţii din Orient. Acest rege era puternic, viteaz, 
înţelept şi fericit în toate făptuirile sale. Înfăţişarea sa 
nobilă, plină de demnitate şi maiestate, inspira respect. 
Avea nenumărate comori de aur, pietre preţioase şi măr- 
găritare, într-un cuvânt avea tot ceea ce îşi dorea. Numai 
un lucru îi lipsea: nu avea copii. 

În sfârşit, i se născu un fiu. Pentru aceasta el avu o 
bucurie nespusă. Invită la masă pe toţi cei mari ai îm- 
părăţiei sale, dădu serbări poporului său şi porunci să 
se împartă daruri bogate săracilor din împărăţia sa. 

După aceea, chemă pe bărbaţii cei mai înţelepţi ai 
împărăției sale spre a se sfătui cu ei în privinţa educa- 
ției nou-născutului prinţ şi moştenitor al tronului. 

Învăţaţii acelei ţări, care se numeau magi, de-abia 
putură să înţeleagă din cititul stelelor şi să-şi dea cu 
părerea ce se va întâmpla unui copil în viaţa sa. De aceea, 
regele îi întrebă şi le zise: 

— Spuneţi-mi: ce va ajunge acest copil? 

Poate numai spre a-l linguşi, ei îi preziseră că acest 
prinţ va deveni cel mai mare şi cel mai puternic dintre 
toţi regii. 

Unul dintre aceşti învăţaţi, un om bătrân şi respec- 
tabil, care de fapt era cel mai înţelept dintre toţi, zise: 

— Da, el va fi cel mai mare şi mai fericit rege din câţi 
au trăit în Răsărit dacă va urma înţelepciunea. Însă numai 
tu, o, rege, să-l lași ca să fie crescut departe de curtea 
ta regească şi să-i dai ca învăţători pe cei mai înţelepţi 
şi mai virtuoşi profesori. 

Regelui îi plăcu acest sfat şi se hotărî să-l urmeze. 
El porunci să se pregătească pentru prinţul moştenitor 
şi să se împodobească cât mai frumos unul dintre pala- 
tele sale, care era departe cu câteva mile de cetatea unde 
era palatul regal şi se afla într-un frumos ţinut de ţară. 
Apoi, alese cu ajutorul acestui bătrân, pe viitorii educatori. 

După ce prinţul trecuse de primii ani ai copilăriei, 
regele însuşi îl conduse în acel loc unde urma să locu- 
iască. EI îi arătă încăperile împodobite ale palatului, 
sălile din lemn de cedru cu ornamente de aur, ale căror 
pereţi erau acoperiţi cu tapete preţioase şi multe alte 
lucruri minunate a căror strălucire uimea ochii unui 
muritor de rând. De asemenea, porunci să i se arate 
obiectele de artă lucrate din aur şi împodobite cu pietre 
preţioase ce scânteiau precum lumina soarelui. 

EI îl însoţi apoi pe prinţ în minunatele grădini şi-l 
plimbă printre straturile pline cu flori de toate culorile, 
printre şirurile lungi de portocali şi lămâi încărcaţi cu 
flori frumos mirositoare şi alţi pomi cu fructe purpurii, 
pe sub umbra plăcută a palmierilor înalţi ale căror co- 
roane de frunze dădeau cea mai plăcută umbră în 
zilele calde ale verii. Îi arătă lacul limpede ca oglinda, 
în mijlocul căruia se ridica o fântână arteziană aseme- 
nea unui stâlp de cristal, din care cădea neîncetat apa 
în şuvoaie mici, semănând diamantelor strălucitoare. Pe 

lac, înotau maiestos încoace şi încolo ca nişte doamne, 
lebede albe ca zăpada cu gâturile grațios arcuite. Jos, 
în adâncimea apei, se vedeau pești aurii, un fel de crapi 
mici, de o minunată strălucire, lucitori ca şi aurora. 
Grădina era înmiresmată de un miros plăcut şi răsuna 
de cântecul vesel al păsărilor. Sus, pe o pajiște lumi- 
nată de soare, un păun își răsfira penele sale colorate 
şi sclipitoare; felurite păsări de toate culorile îşi ciu- 
guleau nestingherite hrana împrăștiată înaintea lor; mai 
departe, la umbra tufișurilor mirositoare, se odihneau 
fazanii aurii şi argintii. Prinţul se arătă mult mai încântat 
de grădina aceasta minunată, decât de frumuseţile pa- 
latului spunându-i tatălui său că va rămâne bucuros aici. 
Tatăl său îi făgădui că-l va vizita cel puţin o dată pe săp- 
tămână şi se întoarse mulțumit la castelul său. 

Regele se socotea fericit, deoarece văzuse până 
acum împlinite toate dorinţele sale. Dar şi mai fericit îl 
făcea gândul că fiul său va deveni într-o bună zi un 
rege mai mare şi mai vrednic decât el însuşi. Cu toate 
acestea, regele Avenir, pe lângă toate bogăţiile şi mul- 
țumirile sale, simţea adesea şi o mâhnire. „Ce sunt toate 
acestea pe care eu le am”, zicea el adeseori. „Nimic nu 
durează”. Acest palat o să-l părăsesc odată şi, petrecut cu 
mâhnire de mulţimea slujitorilor curţii mele, în mor- 
mânt va intra trupul meu cel mort. Nimic nu rămâne 
după moarte”. 

„Totuşi”, zise el, „voiesc să-l cruţ pe fiul meu cel 
puţin în floarea vieţii de această tristeţe care mă apasă 
şi care-mi risipește toate bucuriile.” 

De aceea, el dădu prinţului ca învăţători numai astfel 
de bărbaţi care se bucurau de tinereţe, frumuseţe şi de 
cea mai înfloritoare sănătate. Numai tineri de bun neam 

trebuiau să-l slujească. Chiar pentru lucrarea grădinii 
fuseseră aleşi numai oameni tineri şi voinici. El porunci 
învăţătorilor să nu vorbească niciodată prinţului despre 
ticăloşia oamenilor şi despre moarte. Dacă vreun învă- 
țător sau servitor s-ar îmbolnăvi, atunci el trebuie să fie 
îndepărtat în mod secret din palat. EI porunci ca pala- 
tul şi grădinile să fie înconjurate cu şanţuri adânci şi cu 
ziduri înalte. Opri — sub pedeapsă cu moarte — intrarea 
oricărui străin în palatul prinţului, fiindcă el ar putea 
chiar şi în mod întâmplător să vorbească despre moarte. 
Mai dădu poruncă a nu se lăsa deloc să se înfăţişeze 
înaintea prinţului oameni bătrâni a căror înfăţişare i-ar 
aduce gânduri cu privire la scurtimea vieţii şi moarte. 
Poruncile regelui au fost executate întocmai. 

Prinţul creştea fără nici o grijă, fără să ştie ce este 
supărarea, durerea, suferinţa şi moartea. Viaţa sa era o 
continuă fericire şi nu putea gândi că pe pământ mai 
este şi altceva decât aceasta. EI nicidecum nu presimţea 
că această lume este o vale a plângerii pentru om. Totul 
era pentru el un paradis fără sfârşit. În naivitatea sa îşi 
închipuia că totul pe pământ rămâne neschimbat. Nici 
o umbră de bănuială nu avea despre nestatornicia lu- 
crurilor din lume şi că toate, frumuseţea, tinereţea, bu- 
curiile pământeşti sunt deşertăciune. În fericirea sa ne- 
vinovată nu ar fi crezut că tot ce este în lumea aceasta 
după cum are început aşa are şi sfârşit. Nu i-ar fi trecut 
prin minte că omul este trecător, un călător în această 
lume ce se îndreaptă spre moartea care poate veni uneori 
foarte curând. 


CAPITOLUL II 


Un bătrân 


Crescând, prinţul ajunse la vârsta tinereţii şi de aceea 
se simţi oarecum îngrădit în încăperile palatului ce în- 
trecea în strălucire multe palate din lume. Din înălți- 
mea ferestrelor, din turnuri putea să privească valea 
întinsă prin care curgea râul Indus. Fără să ştie că de 
fapt era un prizonier în cetatea necunoştinţei adevărului, 
tinereţea sa îi cerea mai multă lărgime, libertate de a 
umbla pe căi încă neumblate, căci sufletul tânjeşte veş- 
nic după libertate şi este într-o continuă căutare a ne- 
cunoscutului. Învăţătorii săi se străduiau să-i abată mintea 
de la aceste gânduri. Cu toate acestea, regele, tatăl său, 
îi îndeplini dorinţa şi pleca cu el, din când în când, în 
mici călătorii de plăcere. Se îngrijea însă pentru aceasta, 
ca prinţul să nu vadă nimic ce ar putea să-l întristeze. 
Peste tot erau primiţi cu alai. Pretutindeni vedea doar 
oameni veseli, îmbrăcaţi în haine de felurite culori, 
cântând şi bucurându-se în jocuri şi distracţii. Prințului 
îi plăceau aceste călătorii, dar i se păreau prea rare. 

Iată, însă că, într-o bună zi, văzu că puntea care făcea 
legătura dintre palat şi lumea din afară era lăsată în jos. 
Garda nu se afla prin apropiere. Atunci prinţul ieși 
pentru prima oară singur în împrejurimile palatului. În- 
tâmplarea, sau mai bine zis providenţa divină, făcu să 
întâlnească un bătrân gârbov, încărcat de povara celor 

nouăzeci de ani. Capul încovoiat, pleşuv, mai păstra 
pe la tâmple puţini peri albi. Cu faţa pliată de încreţi- 
turi și gura întredeschisă ce lăsa la vedere lipsa oricărui 
dinte, bătrânul îşi ridică spre el ochii cu pleoape ofilite. 
La vederea acestui tânăr uimitor de frumos vru să spună 
ceva, dar buzele sale, slabe şi vineţii, nu-l mai ajutau, 
iar mâinile tremurânde de-abia mai puteau să ţină toiagul 
în care se sprijinea. Cu genunchii îndoiţi ce se clătinau 
la fiecare mişcare făcu spre el câţiva paşi cu mare 
greutate şi nesiguranţă. Era pe drept cuvânt o icoană a 
slăbiciunii şi o şubrezeniei omeneşti. 

Prinţul uimit la rândul lui şi destul de speriat se dădu 
înapoi cu câţiva paşi şi zise: 

— Ce ești tu? Eşti un om? Sau ce fel de fiinţă ești? 

Bătrânul clătină din cap cu mirare şi zise cu o voce 
slabă şi răguşită: 

— Ce să fiu altceva, decât un om? Desigur, eu sunt 
un om ca şi tine. 

— Dar ce ţi s-a întâmplat, strigă prinţul, de ai ajuns 
într-o stare aşa de plâns? Sau ai fost întotdeauna aşa? 

— Nu înţeleg de ce întrebi asta, zise bătrânul. Capul 
meu era odată aproape la fel de mândru ca şi al tău. 
Braţul meu era încă şi mai puternic decât este al tău 
acum, iar picioarele mele erau atât de tari, încât cu puţină 
osteneală aș fi putut să sar peste această groapă largă 
de aici. 

— Asta-i ciudat, zise prinţul. Atunci cum de ai ajuns 
aşa? Spune-mi drept! 

— Tu pui întrebări care mă umplu de mirare, zise 
bătrânul. Eu sunt un bătrân care am aproape nouăzeci 
de ani. Bătrâneţea aduce cu sine astfel de neputinţe. 
Aceasta n-o ştii tu? 

— Nu, zise prinţul, despre aceasta n-am auzit niciodată 
nici un cuvânt. Dar spune-mi, la toţi oamenii se-ntâmplă 
aşa? 

— Eu nu înţeleg, cum nu ştii ceea ce şi un copil cu- 
noaște, zise bătrânul. Desigur, tuturor oamenilor li se în- 
tâmplă aşa ceva, regelui ca şi cerşetorului. Când au să 
ajungă bătrâni de optzeci sau nouăzeci de ani, atunci se 
vor veşteji şi vor fi ca mine acum, asemenea unei umbre 
omeneşti. Dar puţini oameni ajung o vârstă atât de 
înaintată. Unii mor chiar în tinereţea vieţii. 

— Mor?, strigă prinţul. Ce e asta? Nici despre aceasta 
n-am auzit niciodată nimic. 

— Ah, dar tu eşti un tânăr cu totul neştiutor, zise 
bătrânul. Cum n-ai auzit tu vorbindu-se niciodată de 
moarte? 

— Moarte?, strigă prințul, acesta este pentru mine 
un cuvânt nemaiauzit. Spune-mi, ce vrei să zici cu 
asta? 

— Ei bine, zise bătrânul, fiindcă tu nu ştii ceea ce 
toți oamenii ştiu, atunci ascultă să-ţi spun ce este moartea. 

Cel ce moare nu mai vede nimic; soarele este stins 
pentru el, sau mai bine zis, ochii săi sunt stinşi. El nu 
mai aude vocea prietenului său; nu mai simte nici chiar 
bubuitul tunetului. Mâinile sale sunt reci ca gheaţa şi 
țepene; tot trupul său zace nemișcat ca şi piatra de pe 
pământ. Atunci el începe a putrezi. Faţa sa se desfi- 
gurează în mod îngrozitor; el răspândeşte un miros de 
nesuportat. De aceea, mai înainte de a se întâmpla a- 
ceasta, îl bagă repede în pământ, într-o groapă adâncă 
numită mormânt sau, după obiceiul altor popoare, este 
ars şi prefăcut în cenuşă. Miră-te, îngrozeşte-te, cum vrei! 
Altfel nu poate să fie. 

— Cum, strigă prinţul, cu toţi oamenii o să se în- 
tâmple aşa? 

— Cu toţii, cu toţii fără deosebire, zise bătrânul, fie 
că ar locui în colibe sau în palate. Tu ai auzit deja: bă- 
trânii trebuie să moară, tinerii pot să moară. Eu trebuie 
să mor poate şi astăzi, căci sunt deja cu un picior în 
groapă. Cu toate acestea, poţi chiar tu să mori înainte 
de mine. 

Foarte uimit, prinţul se întoarse repede în palat, pe 
puntea care tocmai urma să se ridice. 


CAPITOLUL III 


Tânărul întristat 


Printre învățătorii prinţului, se găsea un om cu nu- 
mele Zardan în care el avea o deosebită încredere. 
Acesta era un om foarte simplu, care niciodată nu lin- 
guşea pe prinţ, ci întotdeauna îi spunea adevărul. Prinţul, 
deşi nu cunoştea întocmai lămurit aceasta, o simţea 
însă cu sufletul său nevinovat. La acesta veni el în grabă 
Şi îi zise: 

— Scumpe Zardan! Vino cu mine în grădină, unde 
nu ne aude nimeni. Eu am să-ţi vorbesc despre lucruri 
foarte importante. 

Învățătorul înţelese imediat că se petrecuse ceva vă- 
zând faţa schimbată a prinţului şi de aceea îl urmă fără 
zăbavă. 

— Mi s-a întâmplat ceva foarte ciudat, zise prinţul. 
Am văzut o fiinţă, care nu ştiu dacă era o fantomă sau 
un om. 

Prinţul povesti convorbirea cu bătrânul. 

— Acum, zise prinţul, spune-mi dacă este adevărat 
ceea ce mi-a spus această făptură vrednică de compăti- 
mire sau dacă m-a minţit spre a mă înfricoşa. 

Zardan, încremenit de ceea ce povestea prinţul, un 
timp nu putu să scoată un cuvânt. ÎL întristă spaima prin- 
ţului pe care tocmai el trebuia să-l ferească de toate 
acestea. Prinţul, nesupravegheat pentru o clipă, a ieşit 

afară pe poarta palatului şi a grădinii care-l înconjura, 
împotriva poruncii severe a regelui. Prin urmare, bietul 
om era aşa de înspăimântat încât faţa lui deveni palidă 
ca moartea. 

În neştiinţa sa, prinţul înţelese greşit starea lui de 
frică şi zise: 

— Tu eşti palid. Spune-mi, nici tu n-ai ştiut până acum 
ceea ce mi-a povestit bătrânul? Nici tu n-ai văzut nici- 
odată un bătrân? 

— Ah, iubitul meu prinţ, zise Zardan, toate acestea 
îmi sunt foarte bine cunoscute. Tatăl tău însă voia să te 
ferească de asemenea lucruri triste, de aceea te-a aşezat în 
acest palat unde să nu ajungă nimic din cele pe care 
le-ai descoperit acum. Te rog să nu-i spui nici un cu- 
vânt despre aceasta căci, atunci, va deveni foarte mânios. 
Eu şi toţi supraveghetorii tăi, învăţători şi prieteni, vom 
cădea în dizgrație şi vom fi pentru totdeauna îndepărtați 
de la tine şi deci nenorociţi. 

— Fi bine, zise prinţul, îmi dau cuvântul meu că voi 
tăcea. Spune-mi însă adevărul: aşa este, cum mi-a spus 
bătrânul? 

— Ah, scumpul meu prinţ, zise Zardan, nu pot să-ţi 
ascund aceasta: aşa este şi nu poate fi altfel. Eu şi toţi 
servitorii tăi vom deveni odată tot aşa de vrednici de 
plâns ca acel bătrân, şi poate şi mai devreme vom muri 
şi vom putrezi în pământ, noi toţi trebuie să ne pre- 
facem în ţărână sau în cenușă. 

— Chiar şi eu şi tatăl meu?, întrebă prinţul. 

— Şi tu şi tatăl tău, răspunse Zardan. Nici puterea 
unui rege nu poate să împiedice aceasta. 

— Asta-i groaznic! strigă prinţul. Toţi, toţi! Şi tu şi 
tatăl meu! Dar ascultă, ce-mi veni în gând acum: unde 

s-a dus acel tânăr vesel care este de o vârstă cu mine, 
prietenul meu Balmi, pe care eu îl iubesc mai mult 
decât pe toţi tovarăşii mei de joacă? Voi mi-aţi spus că 
va veni iarăşi. Pentru ce nu vine însă? Nu cumva a 
murit şi el? Fii sincer şi spune-mi adevărul! 

— Din nenorocire, aşa este cum zici tu, iubite prinţ, 
zise Zardan. El nu mai vine căci este mort. Şi trupul 
său mort s-a prefăcut de mult timp în ţărână. 

Prinţul izbucni în lacrimi şi fugind în tufişurile întu- 
necoase din grădină umbla încoace şi încolo frângându-și 
mâinile de durere şi strigând întruna: „O, Balmi, scumpul 
meu Balmi!”, fără să-şi afle mângâierea. Toţi care erau 
împrejurul lui întrebuinţau toate mijloacele spre a-l 
înveseli. Ei îi aduceau tot felul de daruri deosebite pe 
care regele le trimise pentru el încă din seara de dinainte. 

Însă prinţul zicea: 

— La o parte cu acestea în care eu găseam atâta 
bucurie odinioară! Nu mai doresc să văd toate aceste 
lucruri preţioase pe care mi le puneţi înainte. Tot ceea 
ce mă înconjoară mi se pare un vis deşert care îndată 
dispare. Trandafirul veştejit şi pe jumătate scuturat îmi 
spune: tot aşa te vei veşteji şi tu şi te vei preface în ţărână! 
Da, fiecare frunză veştejită îmi strigă: „Gândeşte-te la 
moarte!”. Voi toţi îmi păreţi ca nişte cadavre ce se 
învârt împrejuru-mi. Eu nu văd nimic altceva decât 
moarte şi putreziciune. 

După două zile, când veni regele spre a vizita pe 
prinţ, ca de obicei, se înspăimântă când văzu faţa schim- 
bată şi lipsită de bucurie a preţuitului său fiu. 

— Ce-ţi lipseşte?, zise regele; nu mai este nici viaţă, 
nici curaj în tine! 

El se întoarse către servitorii care stăteau împrejur 
şi-i întrebă: 

— Este bolnav? 

— Nu, răspunseră aceştia, nu este bolnav. 

— Sau ţi s-a întâmplat ceva rău?, întrebă el pe prinţ. 

— O, nu, răspunse prinţul; toţi îşi dau osteneala să 
mă înveselească, dar în zadar. 

— Aşadar, eşti bolnav sufletește, zise regele; desigur 
ți s-au spus lucruri pe care nu trebuia să le ştii şi despre 
care eu am oprit să se vorbească. 

Ochii regelui scânteiau de mânie. Toţi cei dimprejur 
erau palizi şi tremurau. Prinţul de asemenea se înspăi- 
mântă, dar nu mărturisi ceea ce îl întrista aşa de mult. 
El nu dorea să facă rău învăţătorilor și slugilor sale şi 
nici să-şi calce cuvântul dat, dar îi venea greu să as- 
cundă ceva de tatăl său. Regele se întoarse foarte su- 
părat la castel. Hotărî ca din acel moment să-l viziteze 
aproape zilnic pe prinţ şi în cele, din urmă să-l ia cu 
sine la castelul regal. 

— O nu, nu, aceasta nu-mi place! zise prinţul. Acum 
nu mă simt în stare aproape deloc ca să merg acolo. 

Astfel nefericit, rămase să petreacă mai departe în 
palatul cel minunat, cugetând la toată deşertăciunea 
fericirii pământeşti. În scurtă vreme această întâmplare 
nu mai era pentru nimeni o taină; dar care era adevă- 
rata pricină nu se ştia fiindcă nici prinţul, nici învăţă- 
torul căruia el o încredinţase, n-o mărturiseau. Din pri- 
cina aceasta, toţi, atât cei din palatul prinţului, cât şi cei 
de la castelul regal, erau foarte mâhniţi pentru tristeţea 
moștenitorului tronului, aproape ca şi regele însuşi. 


CAPITOLUL IV 


Orbul, surdul şi ologul 


Bătrânul care vorbise cu prinţul nu a ştiut atunci 
cine este tânărul cel frumos. Dar foarte curând a înţeles 
şi mai apoi povesti această întâlnire tuturor cunoscu- 
ților săi. Regele află şi el în scurt timp în ce mod fusese 
zădărnicită buna sa intenţie de a cruța pe prinţ de ve- 
derea suferințelor omeneşti. Cu mâhnire înţelese acum 
că era de prisos să-l mai păzească atât de straşnic. 

Prinţul dorea foarte mult să cutreiere potecile pă- 
durilor din vecinătate şi ale munţilor din depărtare ce- 
şi înălțau vârfurile semeţe spre albastrul cerului de 
deasupra palatului şi grădinilor strălucitoare unde el își 
ducea viaţa atât de lipsită de libertate. Regele nu avu 
încotro şi îi îngădui ca doar însoţit de tinerii nobili să 
meargă într-acolo la vânătoare, de două sau trei ori pe 
săptămână. Îi dădu drept paznic personal un om cre- 
dincios lui şi iscusit la vânătoare. Înarmaţi cu lănci, să- 
geţi şi arcuri, ei plecară. 

Însă prinţul era atât de milos încât nu îngăduia să 
se vâneze pentru plăcere păsările şi animalele pe care 
le considera nevinovate. El arăta mai multă plăcere atunci 
când vedea papagalii colorați care în acele ţări sunt aşa 
de comuni ca şi corbii de la noi, şi asculta cu bucurie 
când ei imitau vocea omenească, strigătul vânătorului 
sau vorbele pe care tinerii le repetau. Maimuţele, ce 

sunt mai numeroase acolo decât sunt la noi, veveriţele, 
îl înveseleau când, sprintene şi voioase, săreau încoace 
şi încolo prin arbori sau, stând pe vreo creangă, imitau 
mișcările omenești. De asemenea, dorea să fie cruţate 
şi graţioasele gazele, un fel de căprioare care sunt cu mult 
mai înalte decât căprioarele din ţările noastre. Vânătoarea 
se făcea numai pentru păsările răpitoare, tigrii, panterele 
şi leoparzii care răpesc şi sfâşie cu multă cruzime cele- 
lalte animale. 

Aceste vânători din munţi, care erau de fapt adevă- 
rate prilejuri de evadare din strălucita sa fortăreață, îl 
făceau pe prinţ să uite puţin mâhnirea ce-i inundase 
sufletul ca o ceaţă deasă, greu de străbătut. 

Însă, cum era de aşteptat, în aceste călătorii ce aveau 
drept ţintă plăcerea, cu toată paza însoţitorilor săi, iată 
că el descoperi îndată alte lucruri care îi adânceau în- 
tristarea. Într-o zi, întâlni un om cu o bună înfăţişare 
pe care-l ducea de mână un băiat. 

— Cum se face, zise prinţul, că acest om sănătos şi 
puternic se lasă condus pe drum de un băiat? Aşa ceva 
e cu totul nepotrivit. El trebuie mai bine să conducă și 
să poarte pe copil. 

— Ah, zise unul dintre însoțitori, sărmanul om este 
orb. 

— Orb?, întrebă prinţul, ce este asta? 

— Cine este orb, zise însoţitorul, nu vede soarele, 
nu vede nimic, nici pădurile, nici arborii, nici dealurile, 
nici văile, nimic de pe întinsul pământului. EI trăieşte 
într-un continuu întuneric, care este tot aşa de negru 
ca şi noaptea cea mai întunecoasă în care nu lumi- 
nează nici luna, nici stelele. 

Prinţul se apropie de om, se uită în ochii lui şi îi 
zise: 

— Dar ochii tăi strălucitori şi negri nu sunt vătămaţi. 
Deci cum ai devenit orb? 

— Ah, zise orbul suspinând, eu am venit orb pe lume. 
Alţii despre care am auzit au devenit orbi în tinereţe 
sau la bătrâneţe. Nu se ştie deloc pricina. Această ne- 
norocire poate să se întâmple oricui, oricât de bine ar 
îngriji ochii săi. Nimeni nu este sigur de aceasta. Ceea 
ce mi se pare mie mai trist este că un orb nu poate să-şi 
câştige pâinea sa de toate zilele în mod cuviincios prin 
lucrul mâinilor sale. 

Prinţul compătimi din inimă pe bietul om, îi dădu 
o monedă de aur şi merse întristat mai departe. 

Altădată, prinţul zări pe un alt om care tocmai pescuia. 

— Ei, pescarule, cum merge?, zise prinţul. Ai prins mult 
peşte? 

Omul se uita la el cu gura căscată şi nu zicea nici 
un cuvânt. 

— Ei, n-auzi, zise prinţul, nu-mi dai nici un răspuns? 
De ce nu vorbeşti? 

Însoţitorul prinţului zise: 

— Sărmanul om este așa de surd şi mut precum peştii 
săi. 

— Surd şi mut?, zise prinţul, acestea sunt pentru 
mine iarăşi cuvinte noi. Ce vrei să zici? 

— Un om surdo-mut, i se răspunse, n-aude nici mur- 
murul plăcut şi uşor al râului, nici cele mai puternice 
bubuituri ale tunetului. Pentru el, toată lumea este tot 
aşa de mută ca şi el însuşi. De altfel, se află în lume atâţia 
surzi câţi sunt şi muţi. Aceia care au venit surzi pe lume 
rămân de obicei şi muţi. Alţii, mai puţin nenorociţi, îşi 

pierd auzul tocmai la o vârstă mai înaintată. Chiar și 
nouă ni se poate întâmpla aceasta. 

— Ah, zise prinţul, a fi născut surdo-mut înseamnă 
o mare nenorocire. Un astfel de om nu ştie nimic despre 
întâmplările lumii şi despre lucrurile ce s-au petrecut în 
vremurile vechi, despre istoria omenirii, nimic despre 
ceea ce se petrece în lumea mare. Oh, probabil că este 
grozav de greu ca în toată viaţa să nu auzi cum sună 
cuvântul în gura oamenilor şi să nu poţi împărtăşi nici 
unui om gândurile şi simţămintele inimii tale! Cu ade- 
vărat, este multă amărăciune în lume! La acel orb şi la 
acest surdo-mut mă voi gândi mult timp. 

Pe când prinţul ajunse lângă o vale şi voia să treacă 
pe punte, văzu la câţiva pași depărtare pe un om șezând 
în iarbă, care ţinea mâna întinsă către el şi cerea să fie 
miluit. 

— Pentru ce nu te scoli înaintea mea?, strigă prinţul. 
Să-ţi aduc eu darul pe care tu-l ceri de la mine? Tu trebuie 
să te osteneşti a face câţiva paşi până la mine. Vino și 
ia ceea ce îţi dau cu inimă bună. 

Vânătorul zise: 

- Bietul om este olog. El nu poate nici să meargă, 
nici să stea aşezat. Sunt mulţi oameni care au picioa- 
rele oloage sau mâinile paralizate şi nu le pot mișca, și 
nici nu pot să le întrebuinţeze la ceva. Din nenorocire, 
nici noi nu suntem siguri că nu vom deveni vreodată 
asemenea lor. 

Prinţul se duse la omul olog şi, dându-i în dar o 
sumă de galbeni în mână, merse întristat mai departe. 

Întâlnirea cu aceşti oameni vrednici de milă, orbi, 
surzi, muţi şi alţi neputincioşi îl făcu pe prinţ ca să cu- 
noască şi mai mult suferinţa şi durerea. 

Altădată, prinţul întâlni iarăşi un om a cărui faţă avea 
o înfăţişare respingătoare. Prinţul se scârbi şi zise către 
vânător: 

— Aceasta este o groaznică arătare; ce s-a întâmplat 
acestui om, de ce are o înfăţişare aşa de urâtă? 

— Ah, zise vânătorul, el are lepră, o boală obişnuită 
în ţara noastră şi care este foarte molipsitoare. De aceea, 
noi nu trebuie să ne apropiem de acest om. Aceşti oa- 
meni sunt ocoliţi şi lepădaţi cu totul de oameni şi duc 
O viaţă jalnică, îndepărtați de lume şi, fiindcă această 
boală este de obicei fără vindecare, ei au pururi moartea 
înaintea ochilor. 

— S-ar putea întâmpla, zise prinţul, ca această gro- 
zavă boală să cadă şi peste mine? 

— Din nenorocire, zise vânătorul, fiecare om poate 
fi cuprins de o astfel de boală, după cum poate să ca- 
pete oricare din sutele de boli care se află în lume. Dar 
există o altă boală şi mai molipsitoare care este atât de 
pustiitoare împrejurul său încât, în scurt timp, ea poate 
să secere mii de oameni. Aceasta se numeşte ciumă. 

La auzul acestora prinţul a devenit foarte abătut, 
cugetând la aceste dureroase adevăruri ce-i străpunseră 
inima lui cea atât de veselă şi fără de griji odinioară. 


CAPITOLUL V 


Tânărul vânător 


Acest fiu mult iubit al regelui se ducea din când în 
când la vânătoare însoţit numai de primul său bucătar, 
sau chiar şi singur, nu atât spre a vâna, ci, mai mult spre 
a medita în linişte la neputinţa şi şubrezenia firii omenești. 
De asemenea, el voia să cunoască mai de aproape pe 
oamenii pe care îi vedea ca nişte fiinţe demne de com- 
pătimit şi peste care trebuia să domnească în viitor. 

El se îmbrăcă, precum tovarășul său, într-un costum 
de vânător obişnuit, fiindcă se simţea mai bine într-o 
ținută simplă şi preţuia foarte puţin hainele cu po- 
doabe de aur şi pietre scumpe. Aproape întotdeauna 
străbătea pe jos locurile pe care nu le mai călcase până 
atunci. Oamenii, neştiind cine este, îl numeau „tânărul 
vânător”, lucru ce îi plăcea foarte mult. El se gândea: 
„Fiindcă oamenii nu mă cunosc ca prinţ moştenitor, ci 
mă socotesc ca unul asemenea lor, de aceea ei, fără a 
fi reţinuţi de vreo teamă, mi se arată aşa cum sunt”. 

Odată, el se opri la o casă frumos zidită şi încon- 
jurată de o grădină bogată, de livezi înflorite şi de câmpii 
cu semănături de grâne ce deja erau în pârg. La intrare 
şedea un bătrân cu părul alb ca zăpada, care suspina, 
plângând cu amar. Prinţul mirat, se apropie de el şi-i zise 
cu milă: 

— Ce ţi s-a întâmplat, bătrâne, de plângi astfel? 

— Ah, zise bătrânul, copiii mei, fiul şi nora mea, m-au 
izgonit din casă. Eu le-am dat tot ce-am avut: casa, gră- 
dina, câmpiile şi livezile mele, turmele de capre şi oi, 
într-un cuvânt tot avutul meu. Dar acum de-abia îmi 
îngăduie să stau alături şi cu zgârcenie îmi dau câte ceva, 
cerându-mi să-mi câştig pâinea cu munca de servitor, 
ceea ce trece peste puterile mele. Pentru că le-am cerut 
niște haine ceva mai călduroase, s-au supărat şi m-au 
dat afară din casă. O, cât mă doare această purtare a 
lor, zise el, şi continuă să plângă cu durere. 

Prinţul tulburat de această nerecunoştinţă, nemiloasă 
şi aspră a fiilor faţă de părintele lor, nu putu să-şi în- 
frâneze lacrimile privind la bătrânul nefericit. 

- Mergi la curtea prinţului moştenitor, zise el, şi 
acolo vei fi primit şi bine îngrijit! 

Prinţul intră în casa cea arătoasă spre a dojeni pe 
fiul cel nerecunoscător şi pe soţia lui cea rea. Amândoi 
îl întâmpinară cu vorbe aspre şi blestemau pe bătrânul 
lor tată. Ei râseră numaidecât când prinţul încercă să le 
ceară socoteală pentru nedreptatea ce făcuseră. Ei spu- 
neau că pe drept s-a întâmplat bătrânului om aceasta. 

— Şi tu pleacă de aici, strigară ei, sau vrei să te dăm 
afară ca pe un nepoftit ce eşti în casa noastră? Dar în- 
dată aflară, de la întâiul bucătar, că tânărul cel frumos 
ce stă înaintea lor este prinţul moştenitor şi se înspăi- 
mântară foarte, căzând în genunchi înaintea lui şi cerând 
iertare. 

Prinţul spuse că va face cunoscut regelui, tatălui său, 
purtarea lor neomenească faţă de bătrânul lor tată; ceea 
ce s-a şi întâmplat. Regele porunci să se dea înapoi bă- 
trânului avutul său, să se scoată afară din casă fiii ne- 
recunoscători şi să fie îmbrăcaţi în haine de robi. Îi 

pedepsi să muncească la o mină, în schimbul unei hrane 
proaste. După cum ei făcuseră tatălui lor, aşa se în- 
tâmplă şi cu ei. 

Într-o seară, pe când prinţul se întorcea la curte, din 
călătoriile sale obişnuite, împreună cu tovarășul său, 
văzu un ţăran tânăr bine îmbrăcat, mergând încoace şi 
încolo pe drum, şi care se împleticea în toate părţile, 
ca şi cum drumul nu-i era destul de larg. Hainele îi erau 
murdare şi se vedea că el căzuse în noroiul drumului. 
Omul când zbiera tare, când râdea sau spunea cuvinte 
încurcate. Deodată, căzu într-o groapă pe drum. Prinţul 
întrebă pe însoţitorul său: 

— Ce fel de boală este aceasta de care se chinuieşte 
acest om şi pe care eu n-o Cunosc? 

El voi să alerge ca să-l ridice. Dar tovarășul său îi 
zise: 

— Nu te osteni, iubite prinţ, omul acesta nu merită 
să fie ajutat. El nu este tocmai bolnav, ci doar a băut 
prea mult. Cine bea prea mult îşi pierde pentru câtva 
timp raţiunea; limba îi este încurcată, nu mai poate sta 
bine pe picioare şi de aceea cade încurcat chiar de 
picioarele sale. După aceea, toată ziua şi chiar mai multe 
zile, se simte foarte rău, îşi atrage după sine boli pri- 
mejdioase şi-şi pregăteşte un mormânt timpuriu. Tot aşa 
se va întâmpla şi cu acest beţiv. Eu îl cunosc bine şi l-am 
sfătuit adeseori, dar tot nu i-a folosit la nimic. El nu se 
lasă de băutură şi, astfel, merge spre pieire. 

Între timp, omul se sculase din groapa noroioasă, 
privi pe prinţ cu ochii stinşi şi-i adresă cu o voce răgu- 
şită nişte cuvinte abia înţelese. 

Prinţul îl privi zicând în sine: „Ce înfăţişare dezgus- 
tătoare! Cum poate un om să uite de sine până într-atât 

încât să se înjosească asemenea animalelor. Nici un bou 
nu bea mai mult decât îi trebuie. Acest om, care acum 
şi-a pierdut mintea, este în realitate mai nepriceput și 
mai nesimţitor decât o vită necuvântătoare. Acestea sunt 
grele abateri ale naturii omeneşti. Ah, oamenii sunt făpturi 
vrednice nu de dispreţ, ci vrednice de milă”. 

Într-o zi, prinţul cobora pe una dintre potecile as- 
cunse ale pădurii împreună cu mai mulţi vânători. EI 
văzu atunci doi oameni, la oarecare distanţă de ei, ce 
făceau o groapă spre a uda livada şi se luaseră la ceartă. 
Ei strigau şi se insultau între ei aşa de tare încât răsu- 
nau împrejurimile. De la vorbe de ocară, ajunseră la 
bătaie. Însoţitorii săi se pogorâră în grabă spre a face 
pace între dânşii. Însă, înainte ca ei să ajungă, unul 
trânti la pământ pe celălalt cu o unealtă şi l-ar fi omorât 
dacă nu ar fi fost oprit. Prinţul se apropie şi văzu cu 
spaimă că omul care zăcea la pământ era grav rănit şi 
un şiroi de sânge curgea din rană. Celălalt stătea acolo 
galben şi tremurând de mânie precum şi de spaimă 
pentru sângeroasa faptă pe care o săvârşise. 

Prinţul voia să ştie de unde a început cearta. Unul 
dintre ei, ce era un uşuratic, zisese către celălalt, un 
om puţin cam nătâng: „lu ești un urs!”. Celălalt îi 
răspun-sese: „lu eşti o maimuţă”. Aceasta era toată 
pricina. 

— Şi pentru două cuvinte, zise prinţul, oamenii pot 
ajunge la atâta furie, încât să se omoare între dânşii! 

— Aşa sunt mulţi oameni, zise un vânător. Eu am 
avut ocazia să văd adeseori, că un singur cuvânt a pri- 
cinuit nu numai discordie şi ceartă, ci şi omor. 

Prinţul zise la rândul său: 

— Eu am prea puţină plăcere de a domni vreodată 
peste oameni care sunt aşa de răi. Îmi pare rău că sunt 
nevoit să şi trăiesc printre ei. 

El porunci vânătorilor ca să ducă pe criminal la ju- 
decător, iar pentru cel rănit să cheme un doctor. 

După aceea, prinţul se duse acasă singur şi întristat. 

Odată, Iosafat, urmărind o fiară, se îndepărtă prea 
mult de tovarăşii săi de vânătoare şi se rătăci. O ploaie 
grozavă se dezlănţui din senin, iar noaptea se ivi îndată. 
Cuprins de frigul şi umezeala ce-i pătrundeau în oase, 
prinţul era în primejdie. Umblând în neştire prin pă- 
durea acoperită de perdeaua de nepătruns a întuneri- 
cului, la o vreme văzu licărind o lumină undeva înaintea 
lui. Era o colibă, la care se grăbi să ajungă cât mai iute. 
Bătu cu grăbire, rugând cu stăruinţă să fie primit. Dar 
se vede că înăuntru erau oameni haini la suflet, căci 
nu-l lăsau să intre. Toate rugăminţile erau în zadar, dar 
făgădui să plătească şi atunci i se deschise numaidecât 
un oblon de la fereastră. La vederea monezilor de aur i 
s-a deschis uşa şi a fost ospătat cât se poate de bine. 

„Aşadar, mai mult mişcă inima lor un biet metal decât 
mila şi iubirea de oameni pentru un semen, călător aflat 
în primejdie! Într-adevăr, aceşti oameni sunt nişte făpturi 
ticăloase şi vrednice de dispreţ” Astfel de sentimente îl 
încercau, precum și multe altele asemănătoare. 

Toate aceste lucruri îl făcură pe prinţ să se intere- 
seze şi să cunoască mai de aproape, şi tinerii, şi slujitorii 
pe care tatăl său îi dăduse în serviciu. Privindu-i mai 
cu atenţie, văzu la mulţi dintre ei linguşire, prefăcătorie 
şi alte defecte. Înţelese că de multe ori slujitorii ascun- 
deau, furau, înşelau, într-un cuvânt făceau multe ticăloşii. 
Chiar intendentul casei, omul căruia regele îi încredinţase 

administrarea palatului şi toate bunurile, înşela încrederea 
regelui furând cu neruşinare din averea regală. 
Gândindu-se că până şi cei mai apropiaţi erau oa- 
meni atât de lipsiţi de credinţă îi dispăru orice urmă de 
vioiciune. Şi iarăşi prinţul se afunda în tăcerea sa plină 
de mâhnire. Acum nu mai arăta interes pentru ştiinţele 
pe care le studia altădată cu mult zel. De asemenea, 
nu-l mai atrăgea nici mersul la vânătoare care, mai 
înainte, îi făcea atât de multă plăcere. Se hotărt să stea 
închis şi să trăiască foarte retras. Sufletului îi era greu 
precum plumbul. Toţi din jur erau îngrijoraţi pentru el. 


CAPITOLUL VI 


Pustnicul 


Iată însă că, undeva într-o pustietate, la o depărtare 
de peste cincizeci de mile de palatul prinţului moşte- 
nitor, trăia un cuvios pustnic într-o colibă sărăcăcioasă, 
aşezată într-un loc împădurit şi stâncos. Acest om cu 
numele Varlaam, odinioară, pe când încă prinţul era copil, 
era demnitar înalt la curtea regală; se aflase la mare 
stimă şi regele îl onora cu cea mai mare încredere. Plin 
de multă bogăţie era foarte slăvit în cetate. 

În veacurile vechi, indienii erau în cea mai mare 
parte idolatri, închinători la zei. Când creştinismul a fost 
vestit prin cuvântul Sfinţilor Apostoli şi în ţările din 
această parte a Orientului, în puternica împărăție a Indiei 
ajung să cunoască pe singurul şi adevăratul Dumne- 
zeu toţi oamenii, de la cei de la marginile regatului şi 
până la rege. Dar cei mai înverşunaţi idolatri căutau să 
facă din rege un duşman şi un persecutor al creştinis- 
mului, spunându-i: 

— O, rege, această credinţă străină de noi este pentru 
toate popoarele o piatră de poticneală. Fa este iudeilor 
sminteală şi grecilor nebunie. Chiar romanii, poporul 
cel mai puternic din lume, a căror stăpânire a cuprins 
cea mai mare parte a lumii, caută să o stârpească prin 
foc şi sabie. Deci această religie trebuie să fie şi un 
pericol pentru stat. O rege, fii cu băgare de seamă ca 

ea să nu fie primejdie şi pentru împărăţia ta. Aceste cu- 
vinte au fost luate în seamă de rege, deși el nu era un 
om rău din fire. Deci el opri pe supuşii săi de la îm- 
brăţişarea acestei credinţe chiar sub ameninţarea pedepsei 
cu moartea. În aceste împrejurări, cei care erau creştini 
erau pârâţi regelui pentru a fi pedepsiţi, de cele mai 
multe ori din răutate sau invidie. Printre cei pârâţi pentru 
vina de a fi creştini, iată că se afla şi intendentul curţii, 
Varlaam. Regele porunci să-l cheme şi-l sili să răspundă. 
Varlaam mărturisi fără teamă: 

— Da, sunt creştin. 

El chiar voia să-i vorbească regelui despre mântu- 
irea pe care creştinismul o aduce tuturor oamenilor. Dar 
regele era deja prea înverşunat împotriva creştinilor 
pentru a-i mai da ascultare. Îi porunci să părăsească 
demnitatea de la curte şi să plece neîntârziat. Varlaam, 
pregătit pentru aceasta, îl rugă numai să-i îngăduie vreme 
pentru a-şi rândui cele de trebuinţă. Regele, întristat de 
plecarea lui, se învoi. 

Soţia lui Varlaam nu mai era în viaţă, copiii îi mu- 
riseră şi alte rude nu avea. De aceea, el se hotări să-și 
împartă averea săracilor, dar făcu aceasta cu înţelepciune. 
Adică îşi împărţi terenurile familiilor nevoiaşe, dar care 
iubeau munca; asigură pentru oamenii bătrâni şi pentru 
văduvele sărace, care nu mai puteau munci, o întreţi- 
nere anuală. Puse la adăpost pe orfanii săraci şi fără de 
ajutor, îngrijindu-se ca ei să înveţe tot ceea ce va fi 
trebuincios în viaţa lor. Doar o oarecare sumă de bani 
a păstrat, din care o parte foarte mică a fost oprită pentru 
el, în vederea trebuinţelor sale imediate, pentru ca nu 
cumva să cadă povară altora, iar restul a dat-o săracilor. 

După aceea, s-a dus în acea pustietate îndepărtată 
unde mai vieţuiau şi alţi creştini, retraşi aici de groaza 
persecuțiilor, dar, mai ales de cea a viclenelor curse 
lumești. Aici, într-o vale îngustă, Varlaam își făcu o colibă 
din trunchiuri de arbori şi o acoperi cu trestie. Înlăuntru, 
nu se putea vedea nimic altceva decât o cruce de lemn, 
câteva cărţi, o masă, o pereche de scaune împletite din 
nuiele şi o laviţă acoperită cu muşchi de copac împreună 
cu o cuvertură de lână folosite pentru odihnă. Într-un 
Coş își păstra pâinea ce i se aducea o dată pe săptă- 
mână. Apa de băut şi-o aducea singur într-un urcior de 
pământ. Aproape de colibă, ţâşnea din stâncă un izvor 
limpede, iar câţiva palmieri formau deasupra un umbrar 
verde. EI își încropise şi o grădiniţă lângă colibă, unde 
îşi semăna şi sădea legumele, fructele şi pomii roditori, 
precum măslinii şi smochinii. Astfel trăia el aici în ru- 
găciune şi muncă, foarte liniştit şi mulţumit. 

Dar el nu rămase cu totul necunoscut. Mulţi oameni, 
strâmtoraţi şi cu inima apăsată de amărăciune, găseau 
la el scăpare şi nu era nici unul care să nu se întoarcă 
acasă mângâiat. Uneori, chiar şi câţiva din foștii săi amici 
de la curte ce aveau nevoie de un sfat bun sau de-o mân- 
gâiere îl vizitau şi-şi vărsau înaintea lui tot focul inimii. 

Într-o zi, veni la el un cunoscut în vârstă, de ase- 
menea creştin, şi-i povesti cu mult interes întâmplarea 
cu fiul împăratului. Cu toate că fusese izgonit de la curte, 
Varlaam avea însă un sincer devotament pentru rege şi 
cea mai călduroasă afecţiune pentru prinţ, deşi pe 
acesta îl văzuse numai ca prunc plăpând în vârstă de 
trei anişori. Varlaam se ruga lui Dumnezeu şi se simţea 
împins cu duhul ca să călătorească până la prinţ, cu 
speranţa sigură de a îndepărta tristeţea acestuia şi de a 
aduce pe iubitul fiu de rege către lisus Hristos. 


CAPITOLUL VII 


Neguţătorul 


Varlaam ştia bine că, în haina sa aspră şi sărăcă- 
cioasă, nu avea intrare la palat. Totuşi, nu avea să se 
îngrijească de aceasta, căci nu ar fi fost el recunoscut 
drept favoritul de odinioară al regelui, ci că o să fie 
respins cu batjocură sau chiar va fi prins şi omorât în- 
trucât este creştin. Figura lui Varlaam se schimbase foarte 
mult, iar, de altfel, toţi tinerii şi bărbaţii care acum îl în- 
conjurau pe prinţ erau în vremurile de atunci copii sau 
flăcăiandri. Pentru aceasta, el se îmbrăcă după cum 
obișnuiau învățații, artiștii şi chiar neguțătorii mai 
bogaţi; apoi plecă fără întârziere la drum. 

Când se apropie de palat, îl întâmpină intendentul 
prinţului care, luându-l drept un neguţător călător, îl salută 
şi-l întrebă despre ce se mai întâmplă prin lume, despre 
afacerile cu care călătoreşte şi care-i este ocupaţia. 

Varlaam, care era un cunoscător iscusit al oamenilor, 
privi în ochi pe acest administrator şi îndată înţelese că 
are înaintea lui un om viclean, aşa că îi zise: 

— Eu sunt în stăpânirea unei pietre preţioase de o 
mare valoare; ea are puterea de a tămădui neputinţele 
sufletului şi ale trupului. Am aflat că prinţul ar avea 
slăbiciunea pietrelor preţioase şi a mărgăritarelor. Pentru 
acesta, eu am venit să-i dau acest giuvaier, a cărei stră- 
lucire întrece toate comorile lumii. 

Intendentul zise: 

— Lasă-mă să văd piatra scumpă. Eu mă pricep la 
asemenea lucruri preţioase şi pot să mă conving singur 
dacă este de o aşa valoare, după cum spui, ca să-ţi în- 
gădui să i-o oferi prinţului. 

— Sunt gata să fac aceasta, zise Varlaam, însă această 
piatră scumpă are ceva cu totul deosebit. Cine cunoaşte 
valoarea ei şi voieşte să afle puterea ei tămăduitoare 
trebuie să aibă ochii limpezi şi o inimă curată. Cel care 
are ochii bolnavi sau o inimă nărăvită şi rea, acela nu 
va găsi nici o plăcere deosebită atunci când o va privi, 
oricât de mare şi frumoasă ar fi ea. Deci omul s-ar putea 
afla în pericolul ca piatra să-l trădeze. 

Administratorul se simţi atins şi zise: 

— Dacă este aşa, apoi nu vreau să văd această piatră 
rară căci ochii mei, de la un timp încoace, nu sunt 
tocmai în bună stare. De altfel, eu cred că aş putea s-o 
văd fără pericol căci, în ceea ce priveşte inima mea, nu 
mă consider un om nedrept. Apoi, eu nu văd nici o 
oprelişte în a te recomanda prinţului: el are ochii să- 
nătoşi precum şi cea mai nobilă inimă. Eu cred că piatra 
este cu totul potrivită pentru el, mai ales că, de la o 
vreme, prinţul zace bolnav cu sufletul, iar un ajutor atât 
de minunat are să-i fie foarte folositor. El desigur te va 
răsplăti împărăteşte; dar atunci, tu să nu mă laşi pe mine, 
mijlocitorul tău, să plec. 

Intendentul se duse să anunţe pe călătorul negu- 
țător şi veni iarăşi ca să-l conducă la prinţul ce aştepta 
într-o încăpere de o frumuseţe uimitoare pentru ochii 
oamenilor de rând. 

Prinţul salută cu o simplitate plină de căldură pe 
bătrânul străin, dar privindu-l îşi dădu seama că are în 

faţă un om deosebit. La rândul lui, bătrânul era im- 
presionat nu neapărat de înfăţişarea frumoasă a tână- 
rului prinţ, ci mai mult de noblețea caracterului, inima 
binevoitoare şi tinereţea sa neprihănită ce se citea pe 
chipul umbrit de o oarecare întristare. 

Din primul moment, când încă nu ştia nimic despre 
el, prinţul a fost cucerit de acest străin în vârstă, simțind 
în el un om căruia poţi să-i încredinţezi orice taină. 

— Fii binevenit, bătrâne!, zise el. Intendentul mi-a 
vorbit despre o piatră scumpă pe care tu o ai şi despre 
care tu povesteşti lucruri pe care eu nu pot să le cred. 
Eu socotesc că aceste basme spuse de tine nu se po- 
trivesc cu cărunteţea pletelor tale ce arată mai curând 
un om înţelept şi demn de toată încrederea. Cum ar 
putea o piatră să aibă putere asupra sufletului; cum ar 
putea ea să înlăture tristeţea sufletului şi să-i redea dra- 
gostea de viaţă? 

— ŞI totuşi aşa este, zise Varlaam, numai că cele spuse 
de mine au un înţeles mai puţin obişnuit, eu vorbesc 
cu adevărat despre un giuvaier cu puteri miraculoase, 
un mărgăritar ce întrece în valoare pe toate comorile lumii. 

— A!, zise prinţul, ce poate fi mai de valoare dintre 
toate comorile din lume decât înţelepciunea? 

— Eşti aproape, zise Varlaam, dar eu vorbesc despre 
adevărata înţelepciune care este cunoștința de Dumnezeu. 
Aceasta este comoara mai presus de toate comorile. 

— Ai dreptate, zise prinţul. Însă, tu crezi că eu nu 
cunosc pe Dumnezeu? Desigur, eu am admirat adeseori 
atotputernicia, înțelepciunea şi bunătatea Sa în operele 
Sale ce se văd în cer şi pe pământ; m-am bucurat din 
inimă pentru aceasta şi m-am rugat Lui. 

— Ai făcut tu aceasta, scumpul meu prinţ?, zise Varlaam 
mișcat şi nu fără oarecare mirare. Totuşi eu ştiu că in- 
dienii, deşi cred în mai mulţi zei ca şi alte popoare, ei 
recunosc un Dumnezeu suprem. 

— Această cunoştinţă, zise prinţul, a fost până acum 
cea mai mare bucurie a mea. Ea se aseamănă soarelui 
care luminează şi încălzeşte totul; însă, de câtva timp, 
acest soare mi s-a întunecat ca de nişte nori negri. 
Aşază-te lângă mine şi mă ascultă. 

Varlaam luă loc lângă el pe sofa, iar prinţul începu 
să-şi deschidă şi să-şi verse toată inima. 

— Desigur, ţie nu îţi este necunoscut, zise acesta 
din urmă, că tatăl meu a dispus ca eu să fiu izolat de 
restul lumii şi să fiu crescut în acest palat. Înconjurat 
de tineri veseli, în floarea vârstei, eu n-am ştiut nici cel 
mai mic lucru despre mizeria omenească şi despre slă- 
biciunile oamenilor. Vederea neașteptată a unui bătrân 
gârbov, care părea mai mult o umbră de om şi vestea 
neașteptată pe care el mi-a dat-o despre moarte, despre 
groapă şi putrezire, m-a tulburat grozav; ele au fost pentru 
mine ca o lovitură de trăsnet căzută din cer. Dorinţa 
tatălui meu, de a mă lăsa ca să petrec anii tinereţii mele 
într-o amăgire plăcută, nu a fost bună pentru sufletul 
meu, ci mi-a făcut, dimpotrivă, cel mai mare rău; de 
aceea nu mi s-a îngăduit a mai ieși undeva. 

Aceasta a deşteptat în mine mila faţă de oameni. Fără 
ca să fiu cunoscut, eu am intrat în vorbă cu oamenii de 
jos ai ținutului şi am vizitat locuinţele săracilor. Ah, câtă 
mizerie am văzut acolo! Câtă suferinţă mi-au văzut ochii! 
Bolnavi care îşi dădeau duhul tuşind, vărsând sânge, res- 
pirând cu mare greutate, fiind între viaţă şi moarte. Bolnavi 
chinuiţi de dureri îngrozitoare, strigând de îmi sfâşiau 

inima. Şi încă mulţi alţii suferind de lepră, a căror ima- 
gine trezeşte dezgustul. Nici un om nu putea să-i ajute, 
chinuindu-se astfel până mureau. Am aflat apoi că cei mai 
mulţi oameni se sting în suferinţele grozave ale unei ase- 
menea boli care duce la moarte. Dar mai bine să nu 
vorbesc despre asta! 

Nu m-am dezgustat nici în a vizita mormintele. Cu 
durere şi cu multă spaimă am văzut oasele şi craniile 
albite de soare şi ploaie, zăcând împrăștiate peste tot, 
rămăşiţe ce aparţineau odinioară oamenilor veseli, ale 
căror chipuri şi trupuri poate au fost odată frumoase şi 
arătoase. 

Ah, am suspinat eu, cum este cu putinţă, ca Bunul 
Dumnezeu să hărăzească pe om la o astfel de mizerie! 
Cum să înţelegi înţelepciunea şi bunătatea lui Dumnezeu 
care se adevereşte în cele cereşti şi în cele pământeşti? 
Cum este supusă morţii, putreziciunii, ţărânii şi cenușii 
cea mai frumoasă şi mai nobilă făptură de pe pământ, 
căreia îi slujesc toate celelalte făpturi? 

Eu am meditat mult la aceasta. Cu lacrimi şi ţipete 
intră copilul în această lume! În suspine şi frică de moarte 
O părăseşte bătrânul. Chiar întreaga natură pare oarecum 
potrivnică oamenilor. 

Ce n-am aflat eu pe timpul scurtei mele vieţi? Aici 
un copil se joacă printre flori; un tigru se năpusteşte 
asupra lui, îl sfâșie şi-l mănâncă. Dincolo, lângă un tufiș, 
nişte copilaşi jucându-se fericiţi atraşi de frumuseţea 
otrăvitoare a boabelor roşii ale tufişului gustă moartea 
dintr-însele. Aici doarme un călător pașnic la umbra unui 
pom, dar un şarpe, furișându-se spre el, îl muşcă şi el 
moare în cele mai îngrozitoare dureri. Da, toate din lume 
se unesc spre a vătăma pe om şi a-i nimici lucrul mâinilor 

sale. Din nori sclipesc fulgere de foc, omoară oameni 
şi aprind în flăcări colibe şi palate. Apa inundă cele 
mai frumoase văi, pustieşte cele mai bogate câmpii cu 
semănături, surpă case, îneacă oameni şi animale. Pă- 
mântul începe câteodată să se cutremure, se zguduie 
din temelii şi înghite pe oameni împreună cu locuin- 
țele lor. Aerul devine câteodată otrăvitor şi ciuma şi alte 
boli înspăimântătoare seceră pe oameni cu miile şi îi 
bagă în mormânt. Cu puţine zile înainte, s-a ridicat o 
furtună furioasă cu ploaie torențială şi o grindină cu 
piatră mare. Aceasta a distrus bogate secerişuri, a rupt 
cei mai frumoși pomi cu fructele încă necoapte şi a 
omorât multe animale de pe câmp, ba chiar şi câţiva 
oameni. 

Dar furtuni şi vijelii şi mai înfricoşate se ridică în 
pieptul omului. Sufletul său este şi mai de plâns şi cu 
mult mai expus primejdiilor decât trupul său. Aceasta 
nu prea se vede în afară, dar din nenorocire este adevărat. 

De îndată ce începusem să meditez asupra oame- 
nilor şi ajunsesem la o cugetare mai adâncă m-am stră- 
duit să văd mai de aproape înclinațiile oamenilor. Şi ce 
am găsit acolo? Eu gândesc că nu îi defaim cu nimic 
dacă spun că ei nu numai că sunt nişte creaturi slabe şi 
uşuratice, dar că au înclinaţie mai cu seamă spre rău. 
Unii sunt atât de răi, încât sunt mai primejdioşi între 
dânşii decât le-ar fi lor tigrii sau şerpii. De omoruri, de 
alte crime şi de războaie sângeroase nu vreau să mai 
vorbesc, ci numai de răutăţile obişnuite. 

Toţi acei oameni pe care i-am cunoscut mai de 
aproape au o mândrie prostească. Fi se ridică asupra 
altora, preţuiesc din cale afară de mult puţinul bun pe 
care-l au şi nu voiesc să recunoască deloc răul ce este 

înrădăcinat în ei. Din contră, ei micşorează sau tăgă- 
duiesc bunele calităţi ale altora şi măresc defectele aces- 
tora sau le pun pe seamă vicii de care aceştia sunt străini. 
Fi au plăcerea aceasta de a vorbi de rău pe alţii sau de 
a critica cele mai bune intenţii ale acestora. Sunt fără 
dragoste unii către alţii. Devin trişti dacă alţii sunt feri- 
ciţi şi simt o bucurie răutăcioasă pentru nenorocirea altora. 
Caută să se înşele şi să se mintă unii pe alţii şi să fie 
nedrepţi la vânzare şi cumpărare. Pentru un cuvânt 
supărător sau pentru o monedă mică pot să ajungă la 
o mare ceartă. Furia mâniei lor este înfricoşătoare; ei 
se blestemă unii pe alţii, îşi dau unii altora porecle 
dispreţuitoare şi chiar se iau adeseori de păr şi-şi cau- 
zează răni sângeroase. Mulţi sunt stăpâniţi de avariţie. 
Cu toate că şi-au adunat bogății mai multe decât le-ar 
fi de trebuinţă pentru întreţinerea vieţii lor, chiar de ar 
trăi o sută de ani, încă râvnesc tot mai mult după bani 
şi averi şi se chinuiesc zi şi noapte spre a le dobândi. 
O mică plăcere le face o mare mâhnire. Ei nu împăr- 
tăşesc altora nimic din prisosul lor, chiar dacă aceştia 
ar trebui să se prăpădească în lipsă şi mizerie; de-abia 
îndrăznesc ei însăşi să mănânce îndeajuns. Lăcomia şi 
interesul înlocuiesc adesea la copii iubirea faţă de părinţi. 
Da, copiii doresc părinţilor moartea. Ce poate fi mai 
îngrozitor! Ce rătăciri grozave sunt asemenea vicii! Despre 
celelalte pot numai să roşesc, dar nu să vorbesc. 

Din nefericire, această corupţie a oamenilor este 
generală. Tatăl meu mi-a ales ca însoțitori şi învăţători 
pe cei mai buni dintre tinerii şi bărbaţii ţării. Dar și 
aceştia nu sunt lipsiţi de patimi vătămătoare şi au mari 
defecte. Numai atât, că ei ştiu să le ascundă pe acestea 
mai bine. Deşi otrava şi veninul fierb în inima lor, ei 

zâmbesc şi arată o faţă prietenoasă. Fi chiar se întrec în 
a mă servi, a mă înveseli şi-mi procură toate plăcerile. 
Însă fac aceasta nu atât din iubirea de mine, cât mai 
ales ca eu să înduplec pe tatăl meu să-i răsplătească cu 
slujbe onorabile şi bănoase. Pe cât de politicoasă este 
purtarea lor, pe atât de aspră şi împietrită le este inima. 
Eu am observat adesea că aceştia ce se poartă faţă de 
mine atât de servil, au multă îngâmfare şi asprime faţă 
de cei care sunt daţi spre slujirea lor. Ei sunt falşi şi se 
prefac faţă de mine şi unii faţă de alţii, purtând în inima 
lor pizmă şi ură. Da, am descoperit, că chiar acel om 
căruia tatăl meu i-a încredinţat conducerea acestei case, 
l-a înşelat. 

Aceasta este o mare nerecunoştinţă din partea omului 
pe care tatăl meu l-a ridicat din noroi, i-a oferit încre- 
derea sa şi l-a încărcat cu binefaceri. 

Când mă gândesc la toate acestea, nu înţeleg de ce 
făcut Creatorul o astfel de lume? Nu se poate ca EI să 
poată avea vreo mulţumire de la oamenii ce locuiesc 
în ea. Eu nu pot să tăgăduiesc că-mi este greu să trăiesc 
între asemenea creaturi, atât cele de sus, cât şi cele de 
jos, ce sunt deopotrivă de rele şi stricate. 

— Pe tine nu te socoteşti între ei, zise Varlaam, şi te 
consideri mai bun decât alţi oameni? 

— O, nu, zise prinţul, nicidecum. Bineînţeles, eu aş 
dori să fiu mai bun decât sunt ei şi a deveni şi mai bun 
decât sunt eu acum. Însă din nenorocire n-am putut 
ajunge până aici. Eu observ în mine clocotiri de mân- 
drie şi mânie, de ură şi pizmă. Ah, cât de multe am să-mi 
reproşez! Adesea, aveam o încăpățânare prostească, 
zicând că am dreptate, cu toate că pricepeam că nu 
aveam dreptate. Adesea, eram supărăcios, necăjeam pe 

tovarăşii mei de joacă cu capriciile mele nesăbuite şi-i 
pizmuiam dacă ei arătau mai multă dibăcie decât mine 
în exerciţiile cu arme. Pentru această purtare a mea, eu 
mi-am făcut adesea singur mustrări aspre. 

Norocul, cum se obişnuieşte a se zice, m-a favorizat 
pe mine înaintea multor oameni, şi totuşi sunt un om 
vrednic de milă. Din bunurile acestei lumi, eu am tot 
ceea ce pot să doresc. Însă pot eu să ştiu dacă le voi 
mai avea şi mâine? Şi câte nu-mi lipsesc mie, spre a fi 
un om bun! Un trup şubred şi un suflet ruinat este partea 
mea. Fiecare creatură este în felul său bună şi desă- 
vârşită, numai omul nu este așa. Nu pot să neg că am 
observat la unii oameni şi oarecare părţi bune. Însă, cine 
nu este cu totul curat de orice rău, cine nu este cu totul 
bun, acela este o creatură nedesăvârşită. 

Încă ceva! Eu ştiu că ar trebui să fiu mai bun, dar 
nu ştiu cum am să încep. Iată, aici este cauza nemul- 
țumirii mele. 

Ah, cine ar putea să mă scape de îndoiala mea 
asupra lumii şi a oamenilor, cine ar putea să îmi dea 
lămurire despre moarte şi viaţă, despre legătura lui Dum- 
nezeu cu oamenii? Cine ar putea să-mi liniştească su- 
fletul şi să mă pună în starea de a deveni un om bun, 
acela ar fi omul meu! Învăţătorii mei însă nu pot face 
aceasta. Fi ştiu să vorbească cu multă pătrundere despre 
cercuri, triunghiuri şi pătrate; ei ştiu să discute despre 
creşterea şi însuşirile plantelor, despre mersul stelelor 
şi despre alte multe curiozităţi, ceea ce este foarte fru- 
mos şi poate să aducă mari foloase pentru această scurtă 
viață pământească. Însă pentru ceea ce îmi pare mai 
vrednic de ştiut, despre aceasta ei nu știu să îmi dea 
nici o lămurire mulţumitoare. Dar chiar de mi-ar da ei 

şi-o oarecare bună învăţătură, tot nu ştiu să-mi spună 
de unde trebuie să iau putere spre a o pune în practică. 

— Preaiubitul meu prinţ, zise Varlaam, tu ai meditat 
despre starea oamenilor pe pământ mai serios decât ar 
îngădui vârsta ta. Vederea acelui bătrân şi cuvintele sale 
ți-au dat, prin insuflarea lui Dumnezeu, cugetarea aceasta. 
Cu toate acestea, mângâie-te! Dumnezeu, după cum 
nădăjduiesc, îţi va aduce lumină în acest întuneric şi te 
va îndrepta spre mântuirea după care tânjeşte inima ta. 
Pentru aceasta am făcut eu acest drum lung, de multe 
mile, spre a te învăţa să cunoşti îndeaproape pe ade- 
văratul Dumnezeu şi voinţa Sa. Cu ajutorul Lui, tu ai să 
găseşti în El odihna inimii şi chiar deplina fericire. Dar 
pentru aceasta va fi nevoie de câtva timp. Eu, însă, pot 
veni la tine adesea şi să rămână atât cât voieşti. 

— O, nepreţuitul meu bătrân înţelept, zise prinţul, 
atunci fii binevenit la mine! Aşadar, aceasta este piatra 
scumpă, mărgăritarul despre care mi-ai vorbit? Eu gân- 
desc că Dumnezeu te-a trimis aici la mine. O, stai cu 
mine în acest palat; eu îţi voi orândui o odaie în care 
să locuieşti. Fii călăuzitorul meu, învățătorul meu, pă- 
rintele meu! Dar vezi că soarele a apus de mult şi s-a 
făcut întuneric. Desigur, tu eşti obosit şi slăbit de drum 
şi probabil că îţi este foame şi sete. Vino acum cu mine 
la masă; mănâncă cu mine şi apoi te voi duce să te 
odihnești. 

Varlaam ceru numai pâine, puţine curmale şi un pahar 
cu apă rece. 

Prinţul porunci să se aducă toate. Varlaam se întremă 
şi se răcori puţin, iar prințul rămase lângă el până ce 
Varlaam isprăvi cumpătata sa cină, apoi îl însoţi chiar 
el la culcare. După ce prinţul se depărtă, Varlaam, intrând 

în odaie, căzu în genunchi şi se rugă cu ardoare: „Dum- 
nezeule, Dumnezeul meu, luminează-mă ca să vestesc 
adevărul Tău acestui fiu regesc, căruia odată îi vei în- 
credinţa conducerea împărăției. Mişcă inima şi sufletul 
lui nobil ce caută spre Tine! Fă ca prin el mulţi să ajungă 
la cunoştinţa adevărului şi să afle mântuirea! 


CAPITOLUL VIII 


Varlaam povesteşte 


Pe când aurora dimineţii se revărsa asupra pădu- 
rilor de cedri şi palatul strălucea în lumina primelor 
raze de soare, Varlaam se ruga în liniştea deplină a gră- 
dinii: „Dumnezeule Atotputernice şi Ilubitorule de oameni! 
După cum lumina dimineţii se revarsă acum în lume și 
soarele îşi trimite razele sale, lumina lor încălzind pă- 
mântul, tot astfel luminează şi încălzește sufletul lui Iosafat, 
ca el să Te cunoască pe Tine şi pe Fiul Tău şi să do- 
bândească viaţa cea de veci!”. 

Iosafat dormise puţin în timpul nopţii, căci era ne- 
dumerit despre ceea ce avea să-i spună Varlaam. Ştia 
puţin despre Dumnezeu cel Atotputernic Căreia i se ruga 
astfel: „O, Dumnezeule al cerului, Dumnezeule Cel ascuns 
mie, Creator al tuturor fiinţelor! Descoperă-Te mie şi 
fă-mă să cunosc pentru ce sunt eu în această lume; 
învaţă-mă prin gura acestui om înţelept, pe care Tu mi 
l-ai trimis, ce trebuie să fac ca să ajung, să înţeleg rostul 
pentru care Tu m-ai făcut!”. 

Prinţul, stând la fereastră, văzu pe trimisul lui Dum- 
nezeu rugându-se îngenuncheat sub un palmier. Alergă 
la el, îl salută cu chipul luminat de bucurie, şi-i zise: 

— Acum, spune-mi ce aveai să-mi spui. Aşază-te 
aici lângă mine pe iarbă şi spune-mi ce ţi-a descoperit 
Dumnezeu! 

Varlaam şezu lângă prinţ şi zise: 

— Preaiubite prinţ! Tu eşti întristat tocmai pentru acel 
lucru la care au cugetat oamenii cei mai vrednici şi mai 
înţelepţi din toate timpurile. Însă ei în zadar s-au ostenit 
dacă nu au avut înțelepciunea cea de sus. Tu ceri lă- 
murire despre înclinația rea a oamenilor, despre feluri- 
tele lor neputinţe, despre suferinţa şi sfârşitul lor. Mulţi 
dintre filosofii lumii, ca şi tine, au înţeles doar în parte 
înțelepciunea, bunătatea şi atotputernicia lui Dumnezeu. 
Aşadar, ascultă! 

Marea întrebare pe care un om poate s-o pună, pentru 
a deveni sfânt şi fericit şi să dobândească viaţa veşnică, 
este aceasta: de unde vine aceasta că oamenii sunt pă- 
cătoşi, demni de plâns şi muritori? 

La această întrebare îţi voi da acum unicul răspuns 
adevărat, după descoperirile lui Dumnezeu, care se cu- 
prind în scrierile cele mai vechi şi cele mai demne de 
credinţă. 

Mai întâi îţi voi arăta pe scurt, cum Dumnezeu S-a 
descoperit oamenilor prin cuvânt şi faptă. Astfel tu vei 
cunoaşte mai lămurit scopul înalt al tuturor descope- 
ririlor lui Dumnezeu; vei înţelege cum sărmanii oameni 
păcătoşi pot fi ajutaţi. Da, dacă vei asculta cu atenţie 
toate istorisirile pe care eu ţi le voi spune cu de-amă- 
nuntul şi pe rând, atunci Dumnezeu te va lumina şi vei 
pricepe totul în întregime. De aceea, eu voi scrie, pentru 
tine acest scurt cuprins şi-ţi voi da puţinele foi scrise. 

Cinstitul şi cuviosul bătrân îşi împreună mâinile în 
semn de rugăciune, privi în tăcere câteva momente spre 
cer şi începu a istorisi cum Dumnezeu a creat cerul şi 
pământul, cum la cuvântul lui Dumnezeu, „să fie lumină”, 
adâncul întuneric s-a făcut lumină, cum cerul albastru 

s-a întins ca o boltă şi cum apele, care acopereau pă- 
mântul, s-au strâns la un loc şi astfel uscatul s-a ridicat 
deasupra mării; cum la atotputernicul cuvânt al lui Dum- 
nezeu, „să se facă”, au strălucit pe cer soarele, luna și 
stelele şi cum, au încolţit în pământ iarbă şi flori, 
plante şi arbori de tot felul; cum la porunca lui 
Dumnezeu, s-a umplut apa de pești, aerul de păsări și 
pământul de animale de tot felul şi cum Dumnezeu, la 
urmă, a creat şi pe om după chipul Său şi i-a supus lui 
animalele şi tot pământul. 

După aceea, Varlaam istorisi cum Dumnezeu a pus 
pe primul om, pe Adam, în Rai, în grădina prin care 
curgeau ape bogate şi limpezi şi în care pomii aveau 
fructe preţioase; cum Dumnezeu i-a dat lui Adam pe 
Eva ca soţie şi cum amândoi trăiau în Rai într-o fericire 
nespusă. 

— Căci amândoi, zise Varlaam, erau nevinovaţi şi buni. 
Sufletele lor erau încă curate şi neatinse de patimi, tru- 
purile lor înfloreau de tinereţe şi frumuseţe neveştejită. 
Cu mintea cu care Dumnezeu îi dăruise, puteau cu- 
noaşte şi iubi pe Dumnezeu, Creatorul lor. Nu cunoş- 
teau boala şi suferinţa, erau liberi de slăbiciunile oa- 
menilor de astăzi; erau nemuritori şi cu trupul. Pe Dum- 
nezeu Îl simțeau ca un tată plin de iubire pentru fii săi. 

— 'Toate acestea, strigă prinţul cu veselie, sunt ne- 
spus de frumoase şi îmbucurătoare. Şi se poate foarte 
bine închipui că Bunul Dumnezeu a creat toate bune. 
Dar pentru ce n-au rămas pentru totdeauna aşa? 

— Dumnezeu a dat omului o voinţă liberă, zise 
Varlaam. Din liberă voinţă, ei trebuiau să fie buni și sfinţi. 
În scopul acesta i-a creat Dumnezeu şi pentru aceasta 
le-a dat puterea. Pentru ca ei să se poată deprinde și 


Iosafat, o istorie de la începuturile creştinismului 51 


întări în bine, El le-a dat o singură poruncă. Le-a în- 
găduit să mănânce din toţi pomii grădinii, numai din 
fructul unui pom i-a oprit să mănânce. „Căci dacă veţi 
mânca dintr-însul, cu moarte veţi muri.” Fi trebuiau să 
se silească să supună voinţa lor voinţei Celui Preasfânt. 
Trebuiau să se deprindă a recunoaşte ca fiind bun tot 
ceea ce Dumnezeu voieşte şi să urmeze poruncii Lui. 
Însă oamenii au lepădat porunca lui Dumnezeu. Un duh 
rău din bezna iadului, luând forma înșelătoare a unui 
şarpe, îi amăgi. EI îi îndemnă să mănânce din fructul 
oprit: „Dacă veţi mânca dintr-însul veţi şti toate şi veţi 
fi asemenea lui Dumnezeu”. Fi crezură pe şarpe mai 
mult decât pe Atotputernicul, Atotștiutorul şi Atotbunul 
Dumnezeu Care le dăruise viaţa şi tot ce era frumos și 
bun în jurul lor. Îngâmfarea, dorinţa nebunească de a 
şti totul, de a fi independenţi faţă de Dumnezeu, de a 
fi asemenea Lui, de a deveni dumnezei, îi orbi. Privirea 
fructului plăcut deşteptă dorinţa în ei. Şi mâncară dintrîn- 
sul. Urmarea: au părăsit pe Dumnezeu; duhul lui Dum- 
nezeu s-a depărtat de la dânşii, iar, ca preţ al lăcomiei 
lor, ei au devenit sclavi ai păcatului. Frica şi spaima îi 
cuprinseră, neliniştea începu să-i stăpânească, mustrarea 
conştiinţei îi chinuia. Se isprăvise cu fericirea lor. 

Dumnezeu le anunţă îndată pedeapsa. EI, Cel Prea- 
sfânt, Care urăşte păcatul, zise către Adam aceste cuvinte 
zguduitoare: „Blestemat să fie pământul din cauza ta. 
Spini şi pălămidă îţi va creşte ţie şi cu osteneală te vei 
hrăni dintr-însul. Întru sudoarea feţei tale vei mânca 
pâinea ta, până ce te vei întoarce în pământul din care 
eşti luat”. Amândoi au fost izgoniți de Dumnezeu din 
Rai. Astfel a venit prin păcat moartea în lume. 

Durere, mizerie, muncă grea, boală, acestea sunt ur- 
mările păcatului. Păcatul primilor oameni s-a moştenit 
şi mai departe de toţi urmaşii lor. Oamenii nu s-au mai 
asemănat cu Creatorul lor, cu Dumnezeu cel Prea- 
sfânt, ci cu strămoşii lor, primii păcătoşi. Fi nu mai erau 
uniţi cu Dumnezeu prin iubire şi sfinţenie, cum fuse- 
seră primii oameni înainte de căderea în păcat, ci su- 
fletul lor era îndepărtat de Dumnezeu. Şi după cum 
păcatul este moştenirea tristă pentru toţi oamenii, tot 
aşa este şi pedeapsa. Pământul dacă nu este cultivat 
produce spini şi pălămidă; oamenii tot întru sudoarea 
feţei lor trebuie să-şi mănânce pâinea lor, până ce, după 
o viaţă de osteneală, se vor întoarce iarăşi în pământ și 
se vor preface în ţărână. 

— Ah, zise prinţul, toate acestea sunt foarte triste; dar 
din nenorocire este prea adevărat. Chiar eu simt în mine 
ceva din păcatul primilor oameni, din îngâmfarea lor 
deşartă şi din pofta lor. Şi eu înțeleg foarte bine că pă- 
mântul nu mai poate fi un Paradis; o viață plină de 
osteneală şi o continuă frică de moarte sunt foarte po- 
trivite ca să ţină în frâu pornirile pătimaşe ale oame- 
nilor şi să umilească mândria lor. Însă cu aceasta nu sunt 
ajutaţi. Oare, Dumnezeu a lăsat pe oamenii păcătoşi 
pradă mizeriei lor şi nu s-a mai interesat de dânşii? 

Varlaam zise: 

— Dumnezeu, Care este Sfânt şi Drept, Care nu lasă 
păcatul nepedepsit, a arătat către oameni şi milostivirea 
Sa. El a făcut totul spre a-i ridica din starea nenorocită 
în care erau cufundaţi şi spre a-i face buni şi sfinţi, căci 
ei înşişi n-ar fi putut niciodată să se ajute, nu s-ar fi 
putut elibera niciodată de păcat şi de moarte. El cu- 
noştea căderea lor încă din veșnicie şi deci Se hotărâse 

ca să-i mântuiască. Chiar primilor păcătoşi, în Rai, şi 
prin urmare şi urmaşilor lor păcătoşi, le-a făgăduit un 
Mântuitor care să stârpească păcatul cu urmările lui ne- 
norocite şi să biruiască moartea. 

Varlaam povesti mai departe că oamenii s-au în- 
mulţit foarte mult pe pământ, dar că purtarea şi cuge- 
tarea lor, încă din tinereţe, mergea numai spre rău; că 
Dumnezeu le-a spus prin dreptul Noe să se pocăiască, 
căci altfel vor fi toţi pierduţi printr-un mare potop; că 
Dumnezeu a poruncit lui Noe să construiască o co- 
rabie spre a scăpa el cu familia sa, că oamenii n-au dat 
ascultare dreptului Noe, cuvântătorul dreptăţii, ci au stă- 
ruit în nedreptate, păcate şi vicii până ce el a intrat în 
arca sa. Varlaam descrise după aceea cum cerul s-a în- 
tunecat, cum a început să cadă o ploaie necontenită, cum 
pământul a fost înecat de potop. El descrise ce groază 
şi ce strigăte de jale a cuprins pe oameni şi cum ei căutau 
să scape suindu-se în arbori şi pe munţi înalţi; cum 
însă apele s-au ridicat din ce în ce mai sus, au acoperit 
vârfurile celor mai înalţi munţi și au înecat pe toţi oamenii. 

— În sfârşit, zise Varlaam, cerul s-a luminat iarăși, 
iar apele s-au retras. Arca s-a oprit pe un munte. Noe 
ieşi cu ai săi din corabie şi aduse Celui Preaînalt jertfă 
de mulţumire pentru scăparea minunată. lar Dumnezeu 
făcu lui Noe un legământ, cu fiii şi urmașii săi. Spre amin- 
tirea acestuia, EI făcu să apară curcubeul în nori. 

Prinţul răsuflă greu şi zise: 

— Este îngrozitor cum oamenii prin nelegiuirea lor 
au silit pe Dumnezeu ca să trimită asupra lor o astfel 
de pedeapsă înspăimântătoare. Însă foarte îmbucurător 
este cum Dumnezeu S-a arătat aşa de bun şi milostiv 
faţă de acei oameni care L-au ascultat. Dar, după aceste 

încercări, s-au depărtat oamenii de la rău şi au păstrat 
legământul pe care Dumnezeu îl făcuse cu dânşii? 

Varlaam urmă a povesti cum, după potop, oamenii 
s-au înmulţit iar şi au început să se răspândească pe 
toată suprafaţa pământului. Dar, din când în când, uitau 
pe Dumnezeu, își făceau idoli şi se închinau lor. EI 
povesti cum Dumnezeu a ales pe cel mai bun om din 
acel timp, pe Avraam, care era credincios lui Dumne- 
zeu şi-L asculta, spre a păstra pe pământ, prin el şi 
prin urmaşii lui, credinţa într-un Dumnezeu adevărat şi 
nă-dejdea vie în Mântuitorul făgăduit. 

— Dumnezeu, urmă Varlaam, conduse pe Avraam 
într-o ţară în care curgea lapte şi miere. „Umblă înaintea 
Mea şi fii fără prihană!”, zise Dumnezeu către el. „Voi 
înmulţi seminţia ta ca stelele cerului şi prin unul din 
urmaşii tăi se vor binecuvânta toate neamurile pămân- 
tului.” Dumnezeu repetă această făgăduinţă fiului lui 
Avraam, dreptului Isaac. 

Nepotului lui Avraam, Iacob, numit şi Israel, care a 
avut doisprezece fii, i s-a descoperit de la Dumnezeu 
că din unul dintre aceşti doisprezece fii, din Iuda, se vor 
trage toţi regii din timpurile viitoare. „Sceptrul din Iuda 
nu se va depărta”, făgădui Dumnezeu, „şi nici povăţui- 
torul dintre urmaşii lui, până ce va veni Acela Care Se 
va trimite. Şi în Acesta vor nădăjdui toate popoarele.” 

Varlaam descrise cum Avraam a dus o viaţă de păstor 
şi cum a locuit în corturi; cum el, plin de cea mai adâncă 
temere către Dumnezeu, înălța în tot timpul câte un 
altar lângă coliba sa şi din iubire de Dumnezeu era gata 
întotdeauna să îndeplinească şi cel mai greu lucru. Avraam 
s-a arătat paşnic, bun şi cu dragoste către toţi oamenii, 
iar Dumnezeu a binecuvântat pe Avraam cu atâta bogăţie, 

încât el avea o mulţime de robi şi servitoare, cirezi mari 
de cămile şi vite şi turme numeroase de oi. Aşa că de- 
venise atât de bogat ca şi un prinţ, iar Isaac şi Iacob au 
mers pe urmele lui Avraam. Astfel, Dumnezeu S-a des- 
coperit lor adesea şi i-a îmbărbătat, iar ei prin încre- 
derea în Dumnezeu au fost întotdeauna mângâiaţi şi 
cu inima veselă. Dar ei s-au socotit în această lume 
numai ca nişte călători străini, dorinţa şi nădejdea lor 
fiind îndreptate spre o altă viaţă în patria cerească. 
Prinţul Iosafat găsi o mare plăcere în obiceiurile 
simple şi felul de viaţă patriarhală a acestor evlavioși 
oameni precum și în legătura lor statornică cu Dumnezeu. 
Astfel, mărturisi el, că ar trăi mai bine într-o aşa colibă, 
decât în palatul regal înconjurat de toate desfătările. 
Istoria lui Iosif îi plăcu nespus de mult. El auzi, nu 
cu puţină emoție, cum plăcutele vedenii cu snopii de 
grâu şi cu luna şi unsprezece stele care se plecau înaintea 
lui Iosif închipuiau viitoarea sa mărire. Iosif, din pizmă, 
a fost prigonit de fraţii săi şi a fost aruncat într-o fân- 
tână seacă. Apoi, el a fost vândut ca sclav în Egipt şi 
acolo a fost aruncat în temniţă ca un făcător de rele, 
deşi era nevinovat. Însă el a dezlegat visul regelui cu 
cele şapte vaci grase şi şapte vaci slabe şi cu cele şapte 
spice pline şi alte şapte seci, spunându-i că ele închi- 
puie şapte ani de îmbelşugare şi şapte ani de foamete. 
Ba mai mult, Iosif, prin măsuri înțelepte, a asigurat în- 
treaga ţară pe timp de foamete şi a ajuns la o mare vază. 
Lacrimi curate curgeau pe obrajii îmbujoraţi ai bu- 
nului prinţ când el auzi cum fraţii lui Iosif au trebuit să 
se închine înaintea lui şi, fără a-l cunoaşte, stăteau 
înaintea lui îngenunchiaţi cerându-i iertare. Cu toate 
acestea, Iosif i-a iertat şi, plin de iubire, s-a făcut cunoscut 

lor prin cuvintele: „Eu sunt Iosif fratele vostru. Mai 
trăieşte tatăl meu?”. Foarte mult îi plăcu prinţului că 
bunul Iosif a chemat în Egipt pe tatăl său, pe fraţii săi 
şi pe fiii acestora şi că recunoscătorul rege le-a dat lor 
partea cea mai frumoasă a ţării sale. În mod cu totul 
deosebit admiră prinţul însă providenţa lui Dumnezeu 
Care conduce pe oameni spre bine şi Care a condus 
pe nobilul tânăr Iosif de la închisoare la tron. 

Varlaam trecu apoi la istoria lui Moise. Cu mâhnire 
află prinţul că unul din regii următori a subjugat cu 
multă cruzime pe israeliți care acum erau un popor 
mare şi i-a supus la lucrări foarte grele ca pe nişte robi 
şi chiar a poruncit ca pruncii lor de parte bărbătească 
să fie aruncaţi în apă. Cu multă înduioşare auzi prinţul 
cum copilul mic, Moise aşezat într-un sicriaş de pa- 
pură, a fost scăpat de Dumnezeu şi a fost orânduit ca 
izbăvitor şi conducător. O sfântă evlavie umplu inima 
prinţului ascultând povestirea despre arătarea minu- 
nată a rugului ce ardea, din care vocea lui Dumnezeu 
vorbea şi poruncea lui Moise ca el să scoată pe popor 
din Egipt şi să-l ducă înapoi, în Ţara Sfântă în care 
curge miere şi lapte. Pentru aceasta, el trebui să ves- 
tească regelui porunca lui Dumnezeu ca să lase po- 
porul să plece. Varlaam povesti că regele nu voia să 
recunoască nici un stăpân asupra sa şi nici să se îndure 
de popor, astfel încât, spre a-l sili, Dumnezeu a trimis 
asupra Egiptului un şir de plăgi, întâi mai mici, apoi 
din ce în ce mai mari. De pildă, la început au căzut o 
mulțime de țânțari şi broaşte, împotriva cărora regele 
n-avea nici o putere, dar care pricinuiau un chin nesu- 
ferit poporului egiptean; o molimă pustiitoare a secerat 
o mare mulțime de cămile, vite şi oi; mai apoi o furtună 

îngrozitoare cu fulgere şi trăsnete s-a ridicat şi piatra a 
distrus grânele de pe câmp şi pomii; nori de lăcuste au 
distrus frunzele arborilor; întuneric des a acoperit tot 
Egiptul, încât nu se mai vedeau oamenii între dânşii, 
şi, în cele din urmă a venit cea mai înfricoşătoare dintre 
toate pedepsele: a fost omorât la miezul nopţii fiecare 
fiu, prim născut, de la fiul regelui, până la fiul ulti- 
mului om din Egipt. Atunci regele a rugat pe Moise prin 
slujitorii săi, ca să plece cu poporul evreu din Egipt. 

Iosafat, ascultând cu mirare, zise: 

— Într-adevăr, Dumnezeu S-a arătat ca Stăpân atot- 
puternic al cerului şi al pământului, al tuturor făptu- 
rilor şi peste viaţa şi moartea oamenilor, ca un pedep- 
sitor al asupritorilor şi ca un izbăvitor al celor asupriţi. 
Şi mai mult se miră prinţul când auzi că regele, după 
fiecare pedeapsă, făgăduise că va elibera poporul, dar 
niciodată nu şi-a ţinut cuvântul. Astfel că încă o dată 
şi-a schimbat gândul său şi a urmărit pe israeliți cu 
armata sa, cu călăreţi şi cu căruţe până la Marea Roşie 
spre a-i pierde. Totuşi, printr-o minune a atotputerni- 
ciei lui Dumnezeu, israeliţii au trecut prin mare cu pi- 
cioarele neudate, pe când regele şi armata sa s-au înecat 
într-însa. 

— Dumnezeu este drept!, strigă prințul; după cum 
regele şi egiptenii lui au înecat pe copiii israeliților, tot 
aşa li s-a întâmplat şi lor. 

Cu deosebire, Varlaam mai aminti că israeliţii, care 
au fost cruţaţi de toate plăgile Egiptului, au junghiat 
câte un miel în noaptea în care au fost eliberaţi din 
robia Egiptului şi cu sângele mielului au uns uşile caselor 
lor. 

— Aceasta este de o deosebită însemnătate şi noi 
vom reveni asupra ei în istorisirile următoare. 

Varlaam vorbi după aceea despre călătoria şi rătă- 
cirea israeliților prin pustiul arzător, despre pâinea pe 
care Dumnezeu le-a dat-o din cer, despre izvorul cu 
apă limpede pe care EI l-a făcut să ţâşnească din stâncă 
pentru poporul însetat, şi cu deosebire despre Legea 
Sfântă, despre cele zece porunci pe care Dumnezeu 
le-a dat israeliților de pe muntele Sinai, în chipul cel 
mai solemn, între fulgere şi trăsnete. 

Darea legii deşteptă în prinţ cea mai mare atenţie. 
El se rugă de Varlaam ca să repete încă o dată cele zece 
porunci şi apoi zise: 

— Ele mi se par aşa de lămurite şi sunt aşa de scurte 
şi uşor de înțeles, încât nu mi-aş închipui ceva mai 
deosebit. Primele trei porunci se referă la religie, la cre- 
dința în Dumnezeu, la închinarea neprefăcută către 
Dumnezeu şi la cultul public, fără de care nici o împă- 
răţie nu poate dăinui. A patra poruncă, cinstirea părin- 
ților, este nu mai puţin însemnată; cinstind pe ei cinstim 
pe Dumnezeu, nerecunoştinţa şi neiubirea părinţilor 
trebuind chiar pedepsită şi de legile lumeşti. 

Celelalte porunci: „Să nu ucizi, să nu fii desfrânat, 
să nu furi, să nu dai mărturie mincinoasă, să nu pof- 
teşti femeia aproapelui tău şi nici averea lui”, sunt ne- 
apărat trebuincioase pentru oameni şi ele îşi au va- 
loarea lor în toate timpurile. Ele oferă tot ceea ce trebuie 
să se ţină cu tărie în fiecare popor: siguranţa vieţii, 
bună cuviinţa, credinţa şi sfinţenia căsătoriei. Ce feri- 
cită ar fi o ţară în care s-ar urma aceste porunci! 

Varlaam făcu apoi încă o descriere a cultului pe care 
Dumnezeu îl orânduise prin Moise spre a ţine întotdeauna 

strânsă legătura pe care Dumnezeu o făcuse cu po- 
porul Său Israel. Varlaam descrise Chivotul Legii împo- 
dobit cu aur în care se păstrau Tablele Legii, apoi cei 
doi Heruvimi de aur care se aflau deasupra lui înge- 
nunchiaţi în rugăciune şi cu aripile întinse faţă în faţă 
şi arătau locul unde Moise, din timp în timp, auzea vocea 
lui Dumnezeu. Descrise mai departe cortul împodobit 
cu stofe preţioase, numit tabernacol, în care se afla 
Chivotul Legii, candelabrul de aur cu şapte lumini, altarul 
tămâierii şi marele altar de aramă din faţa cortului, 
unde arhiereul îmbrăcat în veşminte preţioase aducea 
jertfă. 

Toate acestea îi plăcură foarte mult prinţului. 

— Noi, oamenii legaţi de simţuri, trebuie să avem 
ceva simţit, zise el, care să ne aducă aminte de Cel 
Nevăzut, de lucrurile dumnezeieşti. Căci dacă noi cinstim 
pe Dumnezeu în adevăr, apoi cinstirea de care este plină 
inima noastră trebuie să se reverse şi în afară. 

— Cultul israeliților, zise Varlaam, nu era numai măreț 
în sine. Jertfele, altarul şi preoţii în acelaşi timp preîn- 
chipuiau jertfa viitoare, cu mult mai mare şi mai sfântă, 
după cum ai să vezi mai pe urmă, scumpul meu prinţ. 

Prinţul, care odată avea să fie rege, ascultă cu o 
deosebită atenţie ceea ce Varlaam îi povesti din istoria 
regilor. EI se întristă când auzi că însuşi primul din aceşti 
regi, anume Saul, a alunecat din înalta sa demnitate și 
putere, în mândrie, despotism şi nedreptate. Din cauza 
aceasta, prin dreapta hotărâre a lui Dumnezeu, şi-a 
pierdut tronul şi viaţa. 

— EI îmi va servi spre îndreptare, zise prinţul. 

EI se bucură când auzi despre tânărul păstor David 
pe care Dumnezeu l-a chemat de la turmă la tron, 

despre tânărul care a biruit pe vrăjmaşul uriaş, despre 
cântăreţul din harfă ce cânta imnuri sfinte spre lauda 
lui Dumnezeu şi vestind slava Mântuitorului ce avea să 
vină. Adânc mişcat, prinţul zise: 

— De s-ar cânta vreodată aceste imnuri de laudă şi 
de către poporul meu! 

Înţeleptele pilde ale lui Solomon, din care Varlaam 
îi rosti câteva, îi plăcură foarte mult şi gândi că şi el se 
va strădui să urmeze această înţelepciune în viaţa sa. 
Auzi cu uimire şi despre măreaţa clădire a templului şi 
strigă: 

— O, de aş fi şi eu odată în stare ca să zidesc Celui 
atotputernic un astfel de templu măreț! 

Varlaam povesti apoi cu durere cum fiul lui Solomon, 
regele Roboam, n-a mai dat ascultare înţeleptelor sfaturi 
ale tatălui său, ci s-a condus numai după sfaturile ne- 
chibzuite ale oamenilor tineri care crescuseră cu el, şi 
cum, prin îngâmfarea şi prin purtarea sa nesocotită, a 
întărâtat pe popor la revoltă. Cea mai mare parte din 
popor l-a părăsit şi şi-a ales un alt rege. Astfel, de aici 
încolo regatul împărţit a fost stăpânit de către doi regi 
dintre care mulţi au fost răi, au avut lupte între dânșii 
şi au pustiit ţara prin războaie sângeroase, iar poporul 
decăzut împreună cu regele nu mai vizita templul și 
din cauza aceasta s-a sălbăticit şi chiar a căzut iarăşi în 
idolatrie. În cele din urmă, pentru revolta sa, pentru 
depărtarea lui de Dumnezeu şi pentru neruşinarea sa, 
poporul a fost pedepsit cu nenumărate suferinţe. 

— În aceste triste timpuri, zise Varlaam, Dumnezeu 
a ridicat nişte bărbaţi aleşi şi sfinţi. 

El i-a luminat, i-a încurajat şi i-a întărit prin Duhul 
Său ca să spună cu tărie adevărul, atât regelui, cât şi 

poporului. El a trimis pe prooroci. După cum Dumne- 
zeu a vestit prin Moise poruncile Sale poporului, tot 
aşa a arătat prin prooroci îndeplinirea acestora. După 
cum Moise a învăţat pe popor să creadă într-un singur 
Dumnezeu şi să se supună Lui, tot astfel au fost trimiși 
proorocii să conducă pe popor iarăşi la închinarea şi la 
supunerea către adevăratul Dumnezeu. 

Dintre acești prooroci, cel mai mare a fost Ilie, un 
al doilea Moise. După cum Dumnezeu Care a făcut 
cerul şi pământul S-a arătat în timpul lui Moise prin 
mari minuni ca Domn al cerului și al pământului, tot 
aşa s-a întâmplat şi în zilele lui Ilie. Din porunca lui 
Dumnezeu, Ilie a vestit regelui şi poporului: „Viu este 
Domnul înaintea Căruia eu stau: nu va mai fi în aceşti 
ani nici ploaie, nici rouă, până voi zice eu”. Şi din 
această zi n-a mai căzut din cer nici o picătură de 
ploaie sau de rouă şi au început a se usca câmpiile, 
livezile şi arborii. O mare foamete s-a ivit din cauza acesta. 
Mulţi oameni mureau de foame; de asemenea şi dobi- 
toacele se prăpădeau fiindcă nu mai creștea nici un fir 
de iarbă, iar izvoarele şi râurile secaseră. După ce 
această mare nenorocire durase trei ani şi şase luni, iar 
poporul fusese umilit prin suferințe spre a-şi aduce 
iarăşi aminte de Dumnezeu, profetul Ilie a adus o jertfă 
la care focul, căzut din cer, a ars jertfa şi tot ce era pe 
lângă dânsa, şi atunci tot poporul ce se închinase la 
idoli s-a întors iarăşi către unicul şi adevăratul Dum- 
nezeu şi a căzut cu faţa la pământ, închinându-se. După 
aceea, a plouat iarăși, venind timpuri roditoare. 

— Din aceasta eu mai văd, zise prinţul, la ce serv- 
eşte răul în lume cu care eu, cu ajutorul înţelepciunii şi 
bunătăţii lui Dumnezeu, niciodată nu mă voi putea învoi. 

Toate relele naturale care nu par potrivite cu înţeleapta 
orânduire a naturii sunt după înţeleapta şi dreapta so- 
cotinţă a lui Dumnezeu, ca un mijloc pentru îmbunătă- 
țirea oamenilor. 

Varlaam zise mai departe: 

- Proorocii au avut însă nu numai marea chemare 
de a învăţa poporul în credinţa în Dumnezeu, după cum 
Moise arătase lămurit făgăduinţa lui Dumnezeu despre 
un Mântuitor, dar ei au şi învăţat poporul ca să nădăj- 
duiască în viitorul Mântuitor pe Care Dumnezeu Îl va 
trimite spre mântuirea oamenilor. Toţi au mărturisit despre 
El. Ei au stabilit timpul când şi locul unde avea să se 
nască EL. 

Ei au vorbit despre EI cu adâncă cinstire, cu bucurie 
şi plini de nădejde. L-au numit Sfetnic minunat, Alesul 
lui Dumnezeu în Care Domnul a binevoit, Sfântul sfin- 
ților, Unsul Domnului, Domnul Care a fost dat nouă spre 
îndreptare, binecuvântarea şi Mântuitorul neamului ome- 
nesc, Domnul păcii Care va aduce oamenilor pace veş- 
nică, Împărat Veşnic Care va ieşi din neamul lui David, 
a Cărui împărăție se va întinde peste tot pământul şi 
nu va avea sfârşit, Căruia se vor supune toate nea- 
murile şi înaintea Căruia vor îngenunchea toţi regii 
pământului; Fiul Celui Preaînalt, Dumnezeu plin de 
putere, Dumnezeu e cu noi. Fi proorociseră şi că El va 
trebui să sufere mult spre a mântui pe oameni, că va fi 
dus la moarte ca şi un miel spre junghiere şi îşi va da 
viaţa Sa ca preţ de răscumpărare pentru păcatele lumii. 

Iosafat ardea de dorinţa de a auzi acum şi despre 
Mântuitorul. Însă soarele era aproape de asfinţit şi 
umbrele munţilor se întinseseră mult deasupra văii. De 
aceea zise Varlaam: 

— Pentru astăzi este destul. Eu vreau, scumpul meu 
prinţ, să-ţi las timp, să te gândeşti asupra celor auzite. 
Mâine de dimineaţă, dacă va vrea Dumnezeu, ai să auzi 
mai departe ceea ce este spre mântuirea ta şi a tuturor 
oamenilor. 

Cu inima mişcată pentru cele istorisite, prinţul mul- 
țumi cuviosului bătrân și abia putea să mai aștepte 
dimineaţa următoare. 


CAPITOLUL IX 


Varlaam povesteşte mai departe 


Pe când se lumina de ziuă, iar luceafărul dimineţii 
strălucea încă cu putere pe cerul fără nori, Varlaam se 
duse iarăși în grădină. Căci acolo se simţea mai uşor și 
mai vioi decât între zidurile palatului împodobit cu stră- 
lucite frumuseți, dar care pălesc în faţa frumuseţii cerului. 
Îndată se află şi prinţul iarăşi lângă Varlaam şi-l rugă ca 
să continue istorisirea sa. 

— Cu plăcere, zise Varlaam, am să-ţi vorbesc despre 
descoperirile din ce în ce mai măreţe ale lui Dumnezeu. 
Tu ai făcut bine că ai ascultat tot ceea ce ţi-am spus până 
acum şi care se aseamănă cu dulcea auroră ce împo- 
dobeşte natura în această dimineaţă. Eu cred însă că 
Dumnezeul Căruia mă rog va face să răsară şi în inima 
ta luceafărul dimineţii şi să fie zi plină în sufletul tău. 

Varlaam continuă să povestească şi istorisirea începea 
astăzi aşa: Când se împlinise timpul pe care Dumne- 
zeu îl hotărâse în planul înţeleptei Sale judecăţi, a trimis 
în lume pe unicul şi mult iubitul Său Fiu. Fiul lui Dum- 
nezeu S-a făcut om spre a mântui pe oameni de păcate, 
de ticăloșşie şi de moarte. Maria, Fecioara cea mai ne- 
vinovată şi cea mai curată, a fost aleasă spre a fi Maica 
Sa. Chiar înainte de naşterea Sa, un înger al lui Dum- 
nezeu i-a spus ca să-L numească lisus, ce însemnează 
Mântuitor. „Căci, a zis îngerul, El va mântui pe poporul 

Său de păcate”. Apoi îngerul L-a numit şi Hristos, adică 
Unsul Domnului orânduit de Dumnezeu ca Arhiereu 
veşnic şi ca Împărat dumnezeiesc al oamenilor. 

lisus Hristos, Fiul lui Dumnezeu, a venit în cea mai 
adâncă sărăcie şi umilinţă în lume. Chiar de la naşterea 
Sa a voit să arate că toată mărirea lumii nu este nimic 
în ochii lui Dumnezeu. Dumnezeiescul Prunc a trebuit 
să fie pus în ieslele unui staul, fiindcă nu se găsea un 
loc mai bun. 

Dumnezeu preamări însă pe Fiul Său într-un chip 
mai înalt, faţă de care toată frumuseţea regilor pămân- 
teşti este o umbră deşartă. Nenumăraţi îngeri ai lui Dum- 
nezeu, coborând din cer, lăudau pe Dumnezeul cerului 
şi vesteau fericire oamenilor pe pământ. Fi vestiră pacea 
care, prin păcat, dispăruse şi care acum avea să se îm- 
părtăşească celor ce au bunăvoință între dânşii. Păstori, 
cărora îngerii li se arătaseră, alergară la ieslea din peş- 
teră, privind cu bucurie pe Dumnezeiescul Prunc, și 
lăudară, preamărind pe Dumnezeu. Nişte filosofi din neam 
împărătesc, conduşi de o stea minunată, veniră dintr-o 
țară străină spre a se închina împăratului nou născut şi-i 
aduseră, ca jertfă şi daruri, lucruri scumpe din comorile 
țării lor. Când mama aduse pe copil la templu spre a-L 
prezenta înaintea Domnului, veni şi Simeon, un bătrân 
sfânt. Luminat de Duhul lui Dumnezeu, recunoscu în 
copil pe Mântuitorul Cel aşteptat şi-L numi pe EI: Lumina 
şi Mântuirea lumii. 

— O, cât de măreț începe istoria lui lisus, zise prinţul 
împreunându-şi mâinile. Eu aş fi vrut să fi fost unul din 
păstorii de la iesle! Dacă aş fi trăit atunci, aș fi oferit, 
împreună cu acei filosofi, toate comorile mele dumne- 
zeiescului Prunc. Şi cât de mângâietoare sunt pentru 

mine cuvintele lui Simeon! Lumina şi mântuirea sunt 
tocmai acelea pe care le doreşte sufletul meu. Iisus Hristos, 
Fiul lui Dumnezeu, este într-adevăr Lumina lumii, zise 
Varlaam. El a luminat pe oameni prin învăţătura Sa. 

Însuşi Dumnezeu L-a orânduit pe El ca învăţător al 
oamenilor. El S-a arătat pe un munte îmbrăcat cu lumină 
cerească. Moise şi Ilie care, ca robi credincioşi ai lui 
Dumnezeu, vorbiseră cu sute de ani înainte cu patriarhii, 
s-au arătat lângă Iisus în chipuri strălucitoare şi o voce 
din cer a strigat: „Acesta este Fiul meu Cel iubit; pe Acesta 
să-L ascultați”. 

lisus mergea pretutindenti în ţara iudeilor şi învăţa 
în toate cetăţile şi satele, sub cerul liber şi în templu: 
„Căci pentru aceasta am venit”, zicea EI. El ne-a învăţat 
că Dumnezeu, Atotputernicul Stăpân al cerului și al 
pământului, este bunul nostru Tată şi noi toţi oamenii 
suntem fiii Lui. De aceea, trebuie să iubim pe Dum- 
nezeu mai mult decât orice şi pe semenii noştri ca pe 
noi înşine. El este Lumina lumii şi ne-a învăţat să trăim 
în iubirea şi lumina Sa și să iubim această lumină. 
Dumnezeu răsare soarele peste toţi oamenii şi peste 
cei buni şi peste cei răi; El face să plouă peste câmpiile 
şi grădinile noastre pe care le îmbracă cu verdeață și 
cu flori mirositoare. El hrănește păsările cerului; FI îmbracă 
florile câmpului cu podoabe mai frumoase decât cele 
regeşti. Peste toate făpturile sale însă a pus pe oameni. 
Oamenii trebuie să-L numească pe El Tată şi să se apropie 
de FI. „Fiţi sfinţi, zice Iisus Hristos, precum și Tatăl vostru 
Cel din ceruri Sfânt este!” 

— Câtă înţelepciune, strigă Iosafat plin de bucurie. 
Acesta este Adevărul, Dumnezeu Stăpânul Atotputernic 
al cerului şi al pământului este Tatăl tuturor oamenilor! 

Dacă lisus Hristos ar fi învăţat numai acest mare adevăr, 
noi tot I-am fi datori cu o nesfârşită recunoştinţă! Cine 
nu ar năzui după aceasta, ca să fie desăvârşit după cum 
se cuvine fiilor lui Dumnezeu! A fi fiu al lui Dumne- 
zeu este o cinste mai presus de orice cinste. 

— lisus n-a învăţat numai cu cuvântul, zise Varlaam, 
ci şi cu pilda Sa. El Însuşi a fost în tot ceea ce a făcut şi 
a suferit, chipul celei mai desăvârşite sfinţenii. EI a 
arătat în toată purtarea Sa cum trebuie să cugete şi să 
se poarte oamenii cu adevărat buni ca ei să poată plăcea 
lui Dumnezeu. El era smerit şi blând din inimă; plin de 
iubire şi de milostivire, mergea pretutindeni şi făcea 
binele; în cele mai mari suferințe pe care le îndura din 
iubire pentru oameni avea o îndelungă răbdare; EI era 
gata să-şi dea chiar şi viaţa Sa pentru oameni. Spre a 
face voia Tatălui Său ceresc, El a împlinit totul. Întreaga 
Sa viaţă a fost o permanentă slăvire a lui Dumnezeu și 
o necurmată binefacere pentru oameni. 

Varlaam povesti câteva pilde cu Mântuitorul. Iosafat 
află în ele multă bucurie şi de aceea zise: 

— Ce pildă de viaţă este Hristos pentru noi! Dacă te 
vezi întotdeauna înconjurat de oameni obişnuiţi, atunci 
te crezi cu uşurinţă destul de bun şi nu te îngrijeşti 
deloc ca să devii mai bun. Viaţa Lui va fi pentru mine 
ca o oglindă curată în care voi privi mereu spre a ajunge 
asemenea chipului Lui. 

— lisus Hristos, zise Varlaam mai departe, este mân- 
tuirea lumii. El S-a arătat ca trimis al lui Dumnezeu spre 
a tămădui adâncile răni ale sufletului oamenilor, adică 
păcatele, şi a vindeca vătămările pe care păcatele le-au 
pricinuit oamenilor, trupului şi sufletului. El S-a arătat 
ca un înnoitor al naturii omenești degradate. Numai cu 

un cuvânt, cu un semn a făcut pe orbi să vadă, pe surzi 
să audă, pe şchiopi şi ologi să umble. EI a vindecat pe 
leproşi şi le-a dat iarăşi faţă omenească, ce fusese înainte 
mult desfigurată. A înviat şi morţii. A zis odată către o 
copilă care tocmai murise: „Fiică, ţie îţi zic, scoală-te!”, 
apoi către un tânăr care era dus pe un pat la groapă: 
„Tinere, ţie îţi zic, scoală-te!”, şi ei au înviat; EI a strigat 
chiar pe un mort care începuse să putrezească în groapă: 
„Vino afară!”, şi acela s-a sculat. 

Faptele minunate ale lui Iisus au mişcat mult sufletul 
adânc întristat al lui Iosafat pentru feluritele slăbiciuni 
ale oamenilor, pentru moarte şi putreziciune. 

— Într-adevăr, strigă el impresionat, Hristos a răs- 
pândit împrejurul Său sănătatea şi viaţa, a ajutat oricărui 
suferind şi a poruncit morţii; avea putere de a aduce 
pe oameni iarăşi în acea stare fericită în care trăiseră în 
Paradis înainte de căderea în păcat. 

— Aceste binefaceri trupeşti, zise Varlaam, aveau însă 
un scop mai înalt. lisus a arătat prin acestea ceea ce se 
vrea să fie sufletul omului. EI a venit să înnoiască pe 
oameni care, cu sufletul, erau orbi şi surzi pentru adevăr, 
în care chipul lui Dumnezeu era distrus căci ei muri- 
seră prin păcat. 

Fiindcă păcatul este cel mai mare rău, rădăcina ori- 
cărei ticăloşii omenești, lisus a pus toporul la rădăcină. 
El, Fiul lui Dumnezeu, Care din iubirea de oameni S-a 
făcut Om, a arătat prin cuvânt şi faptă, că a venit în 
această lume spre a slobozi pe oameni din robia păca- 
tului; EI a şters vina şi pedeapsa păcatului şi a dat omului 
puterea de a dobândi sfinţenia, căci „Fiul Omului a venit 
să caute şi să mântuiască pe cel pierdut”. Şi-a început 
misiunea Sa îndemnând pe oameni la pocăință, zicând: 

„Pocăiţi-vă, lepădaţi vicleşugul din cugetele voastre”; 
chema la Sine pe toţi cei ce zăceau sub jugul păcatului 
şi erau apăsaţi de povara lui: „veniţi la Mine toţi cei 
asteniţi şi împovăraţi, şi Eu vă voi odihni pe voi. Luaţi 
jugul Meu peste voi şi veţi afla odihnă sufletelor voastre. 
Căci jugul Meu este bun şi sarcina Mea uşoară”. El a 
iertat păcatele celor ce veneau la EI şi se îndreptau. 
Dar EI are putere nu doar de a ierta păcatele, ci şi a şterge 
urmările lor, căci a zis către un oarecare om paralitic 
care cerea să fie dus lângă Dânsul: „artă-ţi-se ţie păca- 
tele tale; scoală-te, ia-ţi patul tău şi mergi la casa ta”. Şi 
omul s-a sculat îndată, fiind sănătos cu trupul și cu su- 
fletul şi s-a dus lăudând pe Dumnezeu. 

El cere credinţă însoţită de fapte, căci spune că doar 
astfel oamenii pot să biruiască toate piedicile spre bine, 
toată puterea păcatului şi a răului. Dă credincioşilor 
putere pentru aceasta zicând: „Adevărat zic vouă, de 
aţi avea credinţă numai cât un grăunte de muştar, aţi 
zice muntelui acestuia ridică-te, şi se va ridica şi nimic 
nu va fi vouă cu neputinţă”. 

lisus Hristos, Fiul lui Dumnezeu, din iubire nes- 
fârşită către oameni, Şi-a luat asupra Sa păcatele noastre 
şi S-a jertfit pe Sine pe Cruce, spre a curăţi întreaga lume 
de păcat şi a o împăca cu Dumnezeu Tatăl. Aceasta a fost 
prezisă de către prooroci mai dinainte. EI a fost închi- 
puit de mielul pe care israeliţii l-au junghiat în seara 
dinaintea ieşirii lor din Egipt şi cu sângele căruia au uns 
locuinţele lor, după cum Dumnezeu poruncise prin Moise. 
Dar ei au trebuit să junghie în toţi anii câte un miel, 
numit mielul pascal, nu numai ca amintire pentru acea 
eliberare din robia Egiptului, ci şi ca o preînchipuire a 
Mântuitorului ce avea să vină spre mântuirea oamenilor 

din robia păcatului. Şi-a adus viaţa Sa jertfă întocmai ca 
un miel nevinovat şi fără glas. El Însuşi a spus că va da 
trupul şi sângele Său pentru iertarea păcatelor, sufe- 
rind pe Cruce. 

La Cina cea de taină, ultima împreună cu ucenicii 
Săi, spuse Varlaam mai departe, cu adâncă evlavie, 
Domnul nostru lisus Hristos ne-a dat Trupul şi Sângele 
Lui cel Sfânt, cu care ne împărtăşim la fiecare Euha- 
ristie, zicând: „Luaţi, mâncaţi acesta este trupul Meu... 
şi... acesta este sângele Meu, al Legii celei noi, care 
pentru mulţi spre iertarea păcatelor se varsă”. EI ni le-a 
dat ca arvună pentru dobândirea vieţii veşnice. 

Tot la această sfântă Cină de taină, Mântuitorul lisus 
Hristos a dat ucenicilor Săi, şi prin ei nouă, porunca: 
„Să vă iubiţi unul pe altul după cum Eu v-am iubit pe 
voi. Nimeni nu poate să aibă o iubire mai mare, decât 
să-şi pună viaţa sa pentru prietenul său”. Căci şi EI şi-a 
dat viaţa pentru noi, în mâinile păcătoşilor. Aceștia L-au 
luat noaptea din grădina de pe muntele Măslinilor, 
unde EI se ruga; L-au prins, L-au legat cu frânghii, L-au 
biciuit, I-au pus pe cap spre batjocură, o coroană de 
spini şi L-au răstignit pe cruce. El, Împăratul cerului şi 
al pământului, Care a făcut toate cele văzute şi nevă- 
zute, se ruga pentru aceşti ucigaşi lui Dumnezeu Tatăl 
zicând: „Părinte, iartă-le lor că nu ştiu ce fac!”. Prin as- 
cultare fiască către Tatăl Său şi pentru iubire de oameni, 
a suferit răstignire pe Cruce. 

Aici tăcu Varlaam, dar Iosafat nu se putu stăpâni de 
a exclama cu putere: 

— Acesta este pentru mine lucrul cel mai uimitor 
dintre toate: EI, la a Cărui naştere s-au bucurat îngerii, 
EI Care S-a arătat într-o slavă aşa de mare pe acel munte 

şi peste care a venit glasul lui Dumnezeu din cer: „Acesta 
este Fiul Meu Cel iubit!”, El să moară acum pe cruce, 
în chinuri atât de mari! Şi El a primit această moarte pe 
Cruce, din iubire faţă de oameni! O, nu pot să spun 
ceea ce simt! Inima mea arde de iubire pentru El. Eu 
pot numai să-L slăvesc şi să-l mulțumesc pentru tot ceea 
ce EI a suferit pentru noi oamenii, de la iesle până la 
Cruce! 

— Da, zise Varlaam, atât despre naşterea Sa, cât şi 
despre moartea Sa pe Cruce s-a scris ceea ce El Însuşi 
a zis: „Atât de mult a iubit Dumnezeu lumea, încât pe 
Fiul Său Unul născut L-a dat, ca toţi care vor crede în 
El să nu piară, ci să aibă viaţa de veci”. 

Iosafat împreunându-şi mâinile şi privind spre cer, 
întâi nu spuse nimic, dar după oarecare vreme întrebă: 

— Dar ce s-a întâmplat mai departe?, începu el. 
Povestirea nu se poate încheia cu moartea Sa. 

Varlaam răspunse: 

— Trupul lui Hristos a fost luat de pe cruce şi pus în 
mormânt. Însă, iată că acum Se arătă în chip de biruitor 
al morţii. Încă din timpul vieţii Sale pământești a zis, 
când a strigat pe cel mort din groapă: „Eu sunt Învierea 
şi Viaţa”. Acum, El Însuşi S-a sculat din morţi şi a ieşit 
viu din groapă ca biruitor asupra morţii, a stătut viu şi 
slăvit înaintea ucenicilor Săi şi le-a dat astfel o dovadă 
vădită despre viaţa de dincolo de mormânt. 

Moartea, ca despărţire a sufletului de trup, a rămas 
pentru noi ca ceva de netrecut. Însă lisus Hristos asea- 
mănă moartea cu un somn: „Cine ascultă cuvintele Mele 
şi crede Celui ce M-a trimis pe Mine a trecut din moarte 
la viaţă. Cine ţine cuvântul Meu, acela nu va vedea 
moartea în veci”. Dar nu numai sufletul omului va trăi 

după moartea vremelnică, după cum vedem la Moise şi 
Ilie pe care Dumnezeu îi luase de mult timp din această 
lume şi s-au aflat lângă Hristos pe munte la Schimbarea 
la Faţă; ci și trupul omului, cu toate că a fost pus în 
pământ şi a putrezit, va învia iarăşi şi va ieşi din pământ 
luminos. Aceasta se va petrece potrivit asemănării pe 
care lisus Hristos o face cu sămânţa de grâu care fiind 
pusă în pământ, putrezeşte într-însul, şi apoi se ridică 
iarăși din pământ ca un spic sau ca o floare frumoasă. 

— O, slavă şi laudă Domnului!, zise Iosafat. Mi s-a 
ridicat o piatră grea de pe inimă. Moartea mi se părea 
până acum cel mai înspăimântător lucru pe care puteam 
să mi-l închipui. De acum însă pot să aştept moartea 
fără spaimă. Acum nu trebuie să mă mai întorc fără 
mângâiere şi fără nădejde de la mormântul prietenilor 
iubiţi. Laudă şi mulțumire I se cuvine Lui, Biruitorului 
morţii! 

— După Învierea Sa, continuă Varlaam să povestească, 
lisus Hristos a mai petrecut patruzeci de zile cu uce- 
nicii Săi şi a vorbit cu ei despre împărăţia lui Dumnezeu. 
EI le-a făgăduit încă o dată pe Sfântul Duh, Duhul ade- 
vărului despre Care El spusese încă înainte de moartea 
Sa: „Duhul Sfânt pe Care Tatăl Îl va trimite vouă întru 
numele Meu, Acela vă va învăţa toate şi vă va aduce 
aminte toate câte v-am spus vouă”. 

Înainte de a se ridica de pe pământ la cer, lisus a 
adunat pe ucenicii Săi încă odată împrejurul Său pe un 
munte şi le-a zis, stând în mijlocul lor: „Datu-Mi-s-a toată 
puterea în cer şi pe pământ. Drept aceea, mergeţi şi în- 
văţaţi toate neamurile, botezându-le în numele Tatălui, 
şi al Fiului şi al Sfântului Duh. Şi iată, Eu sunt cu voi 
până la sfârşitul veacului”. După aceea EI i-a binecuvântat 

şi S-a ridicat spre cer şi a mers întru slava Tatălui Său. 
Fl a făgăduit că de aceasta vom avea şi noi parte şi noi 
vom putea ajunge acolo unde este El acum. 

Iosafat dorea tot mai mult să ştie despre cer. Varlaam 
zise: 

— După cum un orb nu poate să-şi închipuie fru- 
museţea acestei lumi văzute, tot aşa nu putem nici noi 
să ne facem vreo idee despre frumuseţea şi slava lumii 
de dincolo. 

Însă ceea ce ne-a spus lisus Hristos despre aceasta 
este îndeajuns; şi pe atât cât este de înţeles, pe atât 
este şi de îmbucurător: „Să nu se tulbure inima 
voastră”, a zis El ucenicilor Săi înainte de a Se înălța la 
cer, „în casa Tatălui Meu sunt multe locașuri. Eu merg să 
vă pregătesc vouă loc, şi vă voi lua pe voi la Mine, că 
unde sunt Eu, şi voi să fiţi. Şi iarăşi vă voi vedea pe voi 
şi inima voastră se va bucura şi nimeni nu va mai lua 
bucuria voastră de la voi.” 

— Mintea la cer, zise Iosafat, va fi pentru mine, de 
acum înainte, una din gândirile cele mai plăcute ale 
mele. În această lume noi suntem numai nişte străini şi 
nu avem aici locuinţă statornică! Toţi o să mergem 
odată de aici. Ceea ce noi numim aici patria noastră 
este pentru noi numai O ţară străină. Cât mă bucur că 
există pentru noi o patrie mai bună! O, cât de bine va 
fi şi acolo în casa părintească, în casa Tatălui Ceresc! 

Varlaam povesti mai departe: 

— Pe când lisus Se înălța la cer şi ucenicii priveau 
spre Dânsul, un nor L-a ascuns de la ochii lor; atunci 
doi îngeri au stat înaintea lor şi le-a spus că acest lisus 
Care S-a înălţat de la ei la cer, tot astfel va veni a doua 
oară; şi despre aceasta a vorbit Iisus Hristos adeseori: 

„Fiul Omului va veni iarăşi întru slava Tatălui Său cu 
sfinţii Săi îngeri şi atunci va răsplăti fiecăruia după 
faptele sale”. Potrivit făgăduinţei Sale, mai apoi a trimis 
ucenicilor Săi pe Sfântul Duh, pe Mângâietorul, Duhul 
Adevărului, Care este deofiinţă cu Tatăl şi cu Fiul. Limbile 
de foc, care s-au arătat în casa unde erau ucenicii adu- 
naţi, şi s-au pogorât pe capul fiecăruia, le arătă în chip 
văzut puterea nevăzută a Sfântului Duh Care lucra 
înlăuntrul lor. Mintea le-a fost luminată de înţelepciunea 
dumnezeiască, iar inima aprinsă de iubire pentru Dum- 
nezeu şi oameni. Acum au priceput ceea ce le spusese 
mai înainte Domnul. Având în ei putere de sus erau 
plini de har şi mângâiere cerească. Astfel întrarmaţi au 
mers în toată lumea, după porunca Domnului, predi- 
când oamenilor de pretutindeni, ca trimiși ai lui Dum- 
nezeu, ca Apostoli, Evanghelia sau Vestea cea Bună 
despre Iisus Hristos Mântuitorul. Astfel s-a întâmplat că 
această Bundvestire a ajuns şi în ţara noastră, şi la tine 
acum. 

Iosafat ascultase pe cinstitul bătrân cu atenţie și 
evlavie adâncă, căci el auzea pentru prima oară istoria 
lui Iisus Hristos. Cugetând adânc la iubirea jertfelnică a 
Domnului pentru oameni, el zise către bătrânul: 

— Chiar şi pentru mine Şi-a dat viaţa Sa, înainte ca 
eu să mă nasc? El ne-a iubit pe noi mai întâi. Aşadar 
cine este acela care să nu-L iubească pe El? 

— Ceea ce ţi-am spus pe scurt, iubite prinţ, vei auzi 
cu de-amănuntul în zilele următoare, zise Varlaam. Vom 
citi împreună scrierile despre Iisus Hristos, care au ajuns 
la noi, şi mă voi sili ca să ţi le tălmăcesc. Multe adevă- 
ruri de căpetenie pe care eu până acum nu le-am putut 
atinge, o să le înţelegi cu timpul. Astfel vei afla că Iisus 

Hristos a unit pe toţi ce cred în EI, într-o Biserică în care 
a orânduit predicarea necurmată a Cuvântului Său şi îm- 
părtăşirea Sfintelor Taine, ca astfel toţi oamenii timpu- 
rilor viitoare care cred în El să se poată împărtăşi de 
acea mântuire ca şi aceia care L-au văzut cu ochii şi au 
crezut într-Însul. 

Tu vei cunoaşte, cu ajutorul lui Dumnezeu, că tot 
ceea ce lisus a învăţat, a făcut şi suferit, este plin de 
înţelepciune dumnezeiască şi de iubire. Vei afla că fericiţi 
sunt cei ce cred şi împlinesc cuvântul Evangheliei. 

Varlaam se sculă, rugându-se, privi spre cer şi zise 
către Iosafat care căzu în genunchi: 

— Dumnezeu Cel Atotputernic, Care ţi-a deschis inima 
spre a înţelege Cuvântul Său, EI să te binecuvânteze şi 
să fie întotdeauna cu tine, ca sămânţa cuvântului dum- 
nezeiesc să aducă pentru tine şi pentru poporul tău 
roade înmiite. 


CAPITOLUL X 


Robul credincios 


Pe când prinţul Iosafat petrecea cu Varlaam zile 
fericite vorbind despre lucrurile cerești, ascultându-l cu 
nesaţ, un slujitor idolesc care era la palatul prinţului ca 
servitor se duse la rege şi-i spuse: 

— Un creştin, cu chip că face negoţ cu pietre pre- 
țioase şi mărgăritare, a intrat pe furiş în palat la prinţul 
moștenitor şi, câştigându-i încrederea, face din el un 
creştin. Ceasuri, chiar zile întregi, vorbesc între dânşii. 
Prinţul ascultă vrăjit cele ce-i spune şi nu mai dă atenţie 
instrucției predată de ceilalți învăţători ai săi. Bagă de 
seamă, împărate, ca nu cumva scumpul tău fiu să devină 
creştin, dacă, din nefericire, nu este chiar! 

Regele s-a înfuriat foarte la această ştire. 

— Ce cutezanţă, strigă el, ce nelegiuire! N-am înde- 
părtat eu oare pe toţi propovăduitorii acestei învățături? 
N-am poruncit chiar să fie executaţi în public mulţi 
dintre aceşti învăţători ce erau ascunși în ţară, spre a 
înspăimânta şi pe alţii? Şi, cu toate acestea, unul din 
aceşti oameni îndrăzneţi, ce dispreţuiesc zeii noştri, a 
cutezat să se apropie chiar de fiul meu, spre a-l în- 
străina de mine, tatăl lui, şi de religia părinţilor mei! 
Această crimă o va plăti nelegiuitul cu viaţa sa. Îndată 
să pornească garda mea, ca înconjurând palatul, să prindă 
pe blestematul nelegiuit şi să-l aducă legat. Va fi dus în 

mijlocul cetăţii unde legat de un stâlp va fi ars în public. 
Acești străini vor înţelege ce înseamnă ca cineva să mi 
se împotrivească. Tot poporul va vedea dacă Dumne- 
zeul creştinilor va putea să-l scape. 

Zadi, cel mai bătrân sfetnic al regelui, care tocmai 
se afla lângă el, făcu semn preotului idolesc să se de- 
părteze şi apoi zise regelui: 

— Stăpânul şi regele meu, nu te grăbi! Tu cunoşti 
cuvântul înţelept: „Cel mai bun sfat vine în timpul 
nopţii”. Nu te porni cu mânie; aceasta nu se cuvine 
pentru nici un om, cu atât mai puţin pentru un rege. 
Eu te-am sfătuit adeseori, când ai fost mânios, să amâni 
pentru ziua următoare hotărârea ta. Întotdeauna ai fost 
aşa de bun, că ai ascultat sfatul meu; tu ai privit altfel 
lucrurile după ce ţi-a trecut mânia şi mi-ai mulţumit 
pentru sfatul meu binevoitor. Te rog din suflet, ascultă-mă 
şi acum. Este în interesul liniştii şi mulțumirii fiului tău 
pe care, îndrăznesc să-ţi mărturisesc, îl preţuiesc atât 
de mult ca şi pe tine, stăpânul şi regele meu! Îţi este 
prea bine cunoscut, cum Iosafat, scumpul tău fiu, a fost 
mult timp foarte mâhnit. Înţelepţii tăi au încercat în zadar 
să-l înveselească. Acest bărbat străin care, fie ce o fi, are 
desigur gând bun pentru fiul tău, şi-a luat asupră-şi această 
osteneală, şi după cum am auzit, el a reuşit. Prinţul, 
scumpul tău fiu, este acum vesel şi plin de viaţă ca 
niciodată. Cât l-ar îmbolnăvi, dacă tu, drept mulţumire 
pentru binefacerea arătată către fiul tău, ai da ordin să 
fie executat acest binefăcător al său! O, desigur, nu ceea 
ce i-a spus lui străinul poate să fie rău, ci ceea ce vrei 
tu să faci ar îndepărta pentru totdeauna de la tine, inima 
fiului tău. Aşteaptă, aşteaptă, te rog în genunchi, amână 
pentru mâine împlinirea poruncii tale. 

- Ei bine, zise regele, voi aştepta până ce va răsări 
soarele. Dar vei vedea că eu nu-mi schimb gândul meu. 
Ura faţă de acest popor creştin este sădită prea adânc 
în inima mea. Ceea ce mi s-a povestit despre învăţătura 
lor mi se pare nebunie. Cu toate acestea, destul! Voi 
aștepta pe mai departe până dimineaţă. 

— Aşadar, am cuvântul tău?, zise Zadi, şi se depărtă. 
El era credincios faţă de rege, şi-i dorea din inimă numai 
binele; deci ţinea de datoria sa ca să-l oprească în toate 
chipurile de a face răul. 

El avea un rob foarte credincios şi bun la suflet. 
Zadi îi dăruise libertatea, cu vreo trei ani înainte. Robul 
primise cu lacrimi de bucurie acest dar, însă se rugase 
cu multă căldură pentru favoarea de a-i sluji şi mai 
departe. EI îl slujea, din liberă voinţă, tot aşa de credin- 
cios ca şi mai înainte, ca rob; îndeplinea toate cu o 
vădită bucurie, chiar şi lucrurile cele mai grele. Stăpânul 
său care aproba pe creştini, deşi atunci nu mărturisea 
această credinţă, ştia bine că acest rob este creştin în 
ascuns. El nu-l întreba însă niciodată despre aceasta, 
neavând nimic împotrivă. 

Zadi îl chemă la sine pe acest slujitor la sine şi-i 
zise: 

— Tu, Iona, mergi acum la castelul prinţului. Inten- 
dentul mi-a făgăduit, cu învoirea prinţului, că-mi va tri- 
mite câţiva peşti aurii mici care se găsesc în lacul grădinii. 
Fi îmi vor servi ca podoabă în fântâna arteziană din 
grădină. Aici ai câţiva taleri; aceştia să-i dai intenden- 
tului ca semn al recunoştinței mele pentru osteneala 
lui. Acum însă am să-ţi mai dau o altă însărcinare despre 
care să nu spui nici unui om vreun cuvânt, decât numai 
prinţului. Nimeni nu trebuie să ştie că tu ai în castel o 

altă treabă, decât să ţi se dea de către intendent peştii 
făgăduiţi şi să arăţi prinţului mulţumirea mea pentru 
aceasta. Ascultă acum, cu băgare de seamă, ceea ce-ţi 
încredinţez şi ai să-i spui prinţului. 

Şi Zadi repetă lui Ilona de două-trei ori desluşit şi-l 
puse şi pe el să repete, spre a se încredința că acesta l-a 
înţeles bine şi apoi zise: 

— Acum grăbeşte-te şi îndeplineşte-ţi bine însărcinarea! 

Iona luă pentru aducerea peştilor o pătură şi un 
vas de lemn în forma unui butoiaş, le puse în spinare 
şi plecă numaidecât la drum. Merse neîntrerupt pe 
căldura arzătoare de la miezul zilei pe când câmpurile 
şi drumurile erau pustii de oamenii ce căutau umbra. 
Seara, el ajunse la porţile palatului, chemă pe intendent 
şi-l rugă pentru peşti, îi încredinţă talerii şi zise că 
doreşte să mulțumească prinţului în numele stăpânului 
său. Intendentul îl conduse în grădină unde tocmai se 
afla prinţul. 

Acesta din urmă şedea cu Varlaam sub un palmier, 
iar Varlaam îi citea tocmai istoria cu etiopianul, sluga 
reginei Candachia, care fusese botezat de către Sfântul 
Apostol Filip. 

După obiceiul oriental, robul rămase la oarecare 
distanţă, plecându-se adânc, stând cu mâinile încrucişate 
la piept. 

Prinţul care îl cunoştea se sculă, se duse la el şi Ilona 
îi mulțumi pentru peşti şi zise apoi, după ce intendentul 
se depărtase: 

— Zadi, stăpânul meu, m-a însărcinat să-ţi spun: omul 
străin care este la tine, prietenul și învățătorul tău, se 
află în primejdie de a fi prins mâine şi executat. Să ai 
grijă ca el să fugă în grabă, spre a scăpa de primejdie. 

Prinţul se sperie şi oferi robului un dar ales pe care 
acesta însă nu-l primi. 

— Bucuria de a sluji prinţului nostru, zise robul, îmi 
este destulă plată. Prinţul conduse singur, după aceea, 
pe sărmanul rob în odaia pentru slugi şi porunci să fie 
bine îngrijit. 


CAPITOLUL XI 


Iosafat se botează 


Prinţul se întoarse palid la faţă către Varlaam şi, cu 
semne vădite de spaimă, zise: 

— O, preascumpul meu învăţător, în care eu am mai 
multă încredere şi iubire decât în oricare alţi oameni 
din lume, regele vrea să te prindă şi să te piardă. 

Varlaam zise liniștit şi fără să se observe la el nici 
cea mai mică urmă de teamă: 

— Facă-se voia lui Dumnezeu! Eu stau în mâna Lui; 
împotriva voii Sale, nici un fir de păr din capul meu nu 
se poate pierde. Dacă Dumnezeu voiește ca eu să mor 
acum, apoi, mă bucur că pot să adeveresc prin moartea 
mea credința pe care o am în EI şi în Fiul Său lisus 
Hristos. 

— Asta este nobil din partea ta, zise prinţul; însă eu 
şi mulţi oameni, avem încă mult timp nevoie de tine. 
Tu trebuie să ne fii încă mult timp lumină şi mângâiere. 

Acel om care mi-a vestit primejdia ce te ameninţă, 
te sfătuieşte să fugi degrabă. Urmează acest sfat; după 
cum eu cred, este foarte bun. Cruţă pe tatăl meu de o 
crimă şi pe mine care sunt începător în credinţă de o 
durere nespusă. Fugi! Dar şi eu voi fugi cu tine, o bunul 
meu părinte sufletesc, şi niciodată nu mă voi mai des- 
părţi de tine. Voi locui cu tine într-o colibă sărăcăcioasă; 
cuvintele gurii tale întrec pentru mine orice podoabe și 

bogății ale palatelor regești. Lasă-mă pe mine, fiul tău, 
ca să fiu sluga ta. Vreau să trăiesc şi să mor alături de 
tine. 

— Nu, bunul meu fiu, zise Varlaam, să nu fie una ca 
asta. Dumnezeu te-a rânduit pentru o chemare mai înaltă. 
Tu vei purta coroana. Dumnezeu voieşte să pună în 
mâna ta fericirea a nenumărați oameni. Tu le vei arăta 
nu doar binele vremelnic, dar vei putea ajuta ca ei să 
cunoască pe adevăratul Dumnezeu; poţi să înlesneşti 
ca sfintele Sale cuvinte să fie liber vestite, fără împie- 
decare. Este nevoie de pilda vieţii tale petrecută în 
Hristos pentru supușii tăi! Sub sceptrul tău, ei vor duce 
O viaţă liniştită şi paşnică în toată bunăcuviinţa şi fericirea. 

— Să dea Dumnezeu!, zise Iosafat. Eu voiesc să urmez 
bunul tău sfat şi voi rămâne. Însă mai am o rugăminte 
către tine. Avem încă timp ca tu s-o îndeplineşti. Ostaşii 
tatălui meu nu pot să sosească aici mâine mai înainte 
de amiază; noaptea este deci tot a noastră. De aceea, 
ascultă rugămintea mea! Hristos Domnul a poruncit 
propovăduitorilor Evangheliei nu numai să înveţe, dar 
să şi boteze. El Însuşi a zis: „Cine nu se va naşte din 
apă şi din Duhul Sfânt, nu va intra în împărăţia lui 
Dumnezeu”. La Duminica Cincizecimii, Petru a strigat 
poporului ce se adunase: „Pocăiţi-vă şi să se boteze 
fiecare din voi în numele lui Iisus Hristos spre iertarea 
păcatelor şi veţi lua darul Sfântului Duh”. Acel etiopian 
despre care chiar acum mi-ai citit a zis către Sfântul 
Apostol Filip: „lată, aici este apă, ce mă opreşte a mă 
boteza?”. La care Sfântul Apostol Filip a răspuns: „Dacă 
crezi din toată inima ta, cu putinţă este”; iar etiopianul: 
„Cred că Iisus Hristos este Fiul lui Dumnezeu”. Tot astfel 
zic şi eu. Inima mea doreşte aceasta, ca să mi se ierte 

păcatele şi eu să mă nasc din nou spre viaţa veşnică, 
ca să fiu şi eu Biserică. Iată, acolo este apa, aici o inimă 
credincioasă. Deci dar, botează-mă! 

— Fie, zise Varlaam. 

Apoi se sculă şi se duse cu prinţul lângă un iezer 
ce se afla în grădină. Luna se ridicase sus şi lumina cinstita 
faţă a sfântului bătrân şi pe tânărul care cu inima bătând 
puternic aştepta cu înfrigurare lângă apa cea limpede a 
iezerului. Cuviosul bătrân ridică ochii şi mâinile către 
cer şi zise: „O, Atotputernice Dumnezeule, înaintea Căruia 
noi stăm acum, Tatăl nostru ceresc, Care ai creat cerul 
şi pământul, cu toate cele din ele şi pe noi oamenii, 
Care ești atotştiutor, sfânt, drept, milostiv, îndelung răb- 
dător şi de mare bunătate; lisuse Hristoase, Fiul lui Dum- 
nezeu, Care, din iubirea către noi oamenii, ai venit de 
pe tronul Tatălui Tău în această lume, ai luat firea 
omenească şi Ţi-ai dat viaţa pentru a ne mântui pe noi 
de păcate, de ticăloşie şi de moarte şi a ne da viaţa 
veşnică; Duhul lui Dumnezeu cel Sfânt Care ne sfinţeşti 
pe noi, ne curăţeşti sufletele noastre de păcate şi le 
înnoieşti; Treime preasfântă, preamăreşte minunile mi- 
lostivirii Tale în acest fiu al Tău. Fă, Preabunule Părinte 
ceresc, ca prin această sfântă taină rânduită de iubitul 
Tău Fiu, lisus Hristos, acest tânăr sfinţit de Duhul Sfânt 
să înceapă o nouă viaţă ca o nouă făptură curăţită de 
păcate, plin de credinţă, speranţă și dragoste, şi bună- 
voinţa Ta să se odihnească asupra lui până ce îl vei lua 
odată la Tine întru mărirea Ta! 

Şi Iosafat, cu adâncă evlavie, zise: „Amin”. 

Varlaam îl întrebă apoi: 

-— Iosafat, crezi tu în Dumnezeu Tatăl, Creatorul Atot- 
puternic al cerului şi al pământului? Crezi în Iisus Hristos, 

Fiul Unul-Născut al lui Dumnezeu, Mântuitorul nostru? 
Crezi în Sfântul Duh Care ne sfințeşte pe noi şi din 
oameni păcătoşi ne face fii ai lui Dumnezeu și Care te 
va uni pe tine cu soborul sfinţilor, cu Biserica? 

Iosafat răspunse la fiecare din cele trei întrebări, cu 
inima veselă: „Cred!”. Varlaam îl întrebă a treia oară: 

— Voieşti tu Iosafat să fii botezat? Şi Iosafat răs- 
punse cu arzătoare dorinţă: 

— Da, voiesc. 

Varlaam îi făcu semn să intre în iezer. Iosafat intră în 
apă şi se afundă de trei ori. Varlaam rosti sfintele cuvinte: 

— Se botează robul lui Dumnezeu Iosafat, în nu- 
mele Tatălui şi al Fiului și al Sfântului Duh. Amin! 

După aceea zise Varlaam: 

— Ceea ce s-a petrecut acum în mod văzut în- 
seamnă ceea ce s-a săvârşit înlăuntrul tău. Tu te-ai născut 
acum din apă şi din Duhul Sfânt. Păcatele tale s-au iertat; 
tu ai acum puterea de a birui toate pornirile şi poftele 
păcătoase. Lucrează acum cu acest dar sfinţitor şi du o 
viaţă sfântă. 

Varlaam îl ridică, îl îmbrăţişă şi adăugă: 

— Domnul fie cu tine! Păzeşte poruncile Sale şi atunci 
vei intra în viaţa de veci. Iar acum, zise Varlaam, este 
timpul ca să-mi iau toiagul şi să plec. Rămâi sănătos, 
preaiubite fiu de rege şi să dea Dumnezeu ca tu să devii 
odată un bun rege. 

Iosafat îi oferi mult aur pentru nevoile drumului. Însă 
Varlaam zise: 

— Eu n-am nevoie de acesta. Domnul a zis Aposto- 
lilor Săi: „Nu purtaţi nici aur, nici argint la brâiele voastre”. 
El se va îngriji şi de mine. Mie îmi trebuie puţin şi acest 
puţin Domnul meu mi-l va da pretutindeni. 

— Atunci îngăduie-mi cel puţin, zise prinţul, să te în- 
soţesc o distanţă oarecare. Eu ştiu în munţii din apro- 
piere, drumul cel mai ascuns pe unde călăreţii tatălui 
meu nu pot să te urmărească. Lasă-mă să fiu însoţitorul 
tău. Nu pleca singur! 

— Dumnezeu mă va însoţi, zise Varlaam. Eu nu merg 
singur, El este cu mine. 

— Dar, zise prinţul, eu doream să mă mai bucur cel 
puţin câteva momente de prezenţa ta şi să mai aud câteva 
cuvinte ale vieţii veşnice din gura ta. Lasă-mă cel puţin 
să merg puţin cu tine. 

— Ei bine, să mergem împreună, zise Varlaam. 

Ei merseră împreună. Stâncile şi arborii aruncau 
umbre întunecoase în drumul lor. Luna însă lumină cu 
putere. Deodată se acoperi de nori, nu după mult timp 
lumină iarăşi la fel de strălucitoare ca mai înainte. 

— Iată, zise Varlaam, aşa se întunecă şi sufletul tău 
uneori de norii îndoielii, ai încercărilor şi a tot felul de 
întristări. Dar mângâie-te! Norii se vor împrăştia iarăşi. 

Drumul pe care ei mergeau ducea când la dreapta, 
când la stânga pe lângă prăpăstii înspăimântătoare. 

— "Tot aşa de îngustă şi grea este calea către cer, zise 
Varlaam. Să nu te abaţi nici la dreapta, nici la stânga de 
pe această cale. Când zorile dimineţii mijeau şi luna se 
ascundea după nori, Varlaam zise liniştit: 

— Acum este timpul ca tu să te întorci, ca astfel ostaşii 
regelui să te găsească acasă. 

-— Ah, preaiubite părinte, zise prinţul, aşadar, vrei 
să mă laşi singur între oamenii care nu cunosc pe Dum- 
nezeu şi urăsc pe iubitul Său Fiu? Aşadar eu n-o să-ţi mai 
văd chipul? 

— Mângâie-te, zise Varlaam. Nici tu nu vei fi singur, 
Dumnezeu va fi pretutindeni cu tine. 

Iosafat izbucni în lacrimi. Varlaam îi zise: 

— Nu plânge! Ne vom revedea. Creştinii nu se văd 
niciodată pentru ultima oară. După cum sper, noi ne 
vom revedea în ceruri. Da, sufletul meu îmi spune că 
ne vom vedea încă o dată şi aici pe pământ. 

Varlaam plângea, îmbrăţişând pe prinţ şi zise printre 
suspinuri: 

— Rămâi statornic în credinţă; iubeşte pe Dumnezeu 
mai presus de toate şi pe oameni ca pe tine însuţi! Mergi 
în pace şi Domnul fie cu tine! 


CAPITOLUL XII 


Prizonierul 


De-abia ajunse Iosafat în palatul său când cetele de 
soldaţi ale tatălui său sosiră. Însuşi regele era în mij- 
locul lor. El intră în încăperea în care se afla prinţul şi 
strigă cu asprime: 

— Unde este înşelătorul care se prefăcea că face negoţ 
cu pietre scumpe? Eu am de gând să-i dobor negoţul. 
Unde se ascunde? 

— Acel cinstit om a plecat, zise prinţul. 

— A plecat?, strigă regele foarte surprins. Apoi, încre- 
țindu-şi fruntea, întrebă cu o privire întunecată: 

— ... ÎNCOLO? 

— Nu ştiu, zise prinţul; el nu mi-a spus. 

Regele porunci ostaşilor săi să se împartă prin toate 
ţinuturile spre a-l prinde. 

— Cel care mi-l va aduce, zise el, eu îl voi răsplăti 
bine. După aceea, zise către prinţ: după cum am auzit, 
omul acesta este creştin? 

— Aşa este, zise prinţul, și acum sunt şi eu creştin. 

— Şi tu?, strigă regele tremurând de spaimă şi de mânie. 
Asta-i îngrozitor! Acesta este cel mai dezgustător lucru 
pe care tu ai putut să mi-l spui vreodată. Chiar numele 
de creştin îmi este foarte urât. Eu am dat poruncă ca 
toţi care poartă acest nume să fie izgoniți din împărăţia 

mea sau să fie omorâţi. Cum ai putut, nelegiuitule şi 
nesocotitule, chiar tu să devii creştin? 

— Oh, tată!, zise prinţul, despre această poruncă eu 
n-am auzit nici un cuvânt. Aici, îndepărtat de lume, îmi 
era până acum cu totul străin numele de Hristos. Din 
gura acelui om înţelept, l-am auzit pentru prima oară. O, 
preaiubite tată, de ai şti câtă fericire am găsit în Hristos, 
oh, desigur chiar tu însuţi te-ai face în acest ceas creştin! 

— Eu?, strigă regele înfuriat şi bătând din picior. O, 
nebunule, aceasta n-o să se întâmple niciodată. 

El porunci prinţului să nu mai zică nici un cuvânt. 

— Te pedepsesc ca să petreci ca prizonier în acest 
castel până ce îţi vei veni în minţi, zise el. 

Supărat, regele îi întoarse spatele şi plecă. Iosafat, 
însă era foarte întristat pentru preaiubitul său învăţător. 
E] se sui pe zidul castelului şi văzu cum cetele de ostaşi 
ai tatălui său se depărtau cu o iuţeală uimitoare. Cu 
spaimă, el zări că o ceată de pedestraşi care erau foarte 
deprinşi cu cărările munţilor apucase pe poteca pe care 
o luase Varlaam înainte. Frica mare ce îl cuprinse îi 
dădu nădejde, de aceea începu să se roage astfel: „O, 
preaîndurate Dumnezeule”, strigă el, „scapă-l pe credin- 
ciosul tău rob! Nu lăsa ca Varlaam să cadă în mâinile 
urmăritorilor săi!” 

Prinţul se duse înlăuntru şi se rugă în genunchi cu 
multă credinţă pentru Varlaam. După o vreme se ridică 
liniștit. Dar neliniştea veni iarăşi şi atunci se duse în 
grădină cutreierând aleile şi potecile ascunse. În locul 
unde petrecuse cu Varlaam cele mai fericite ore, înge- 
nunche şi se rugă iarăşi cu stăruință: „Bunule Tată 
Ceresc, precum scumpul Tău Fiu S-a rugat Ţie în 

întristarea Lui de moarte, în acea grădină, tot aşa mă 
rog şi eu acum către Tine: treacă paharul acesta!”. 

Prinţul refuză să mănânce la prânz şi toată ziua o 
petrecu numai în rugăciune. Către seară, se iscă deodată 
în castel un mare zgomot. Mai multe voci strigară: „L-au 
prins şi îl aduc!”. Toţi slujitorii prinţului câţi erau în 
palat, toţi lucrătorii din grădină alergară prin poarta 
mare către puntea de trecere. Prinţul suspina şi tremura. 
„Ei bine”, zise el, facă-se voia Ta, o, Părintele meu Ceresc, 
iar nu a mea”. 

El merse cu inima apăsată spre poarta unde câţiva 
călăreţi stăteau pe caii lor grei înaintea cetei de ostaşi. 

- Prizonierul, ziseră ei, va fi îndată adus aici legat. 

Prinţul zise ca pentru sine: 

— Eu nu voi lăsa pe cuviosul bătrân; îl voi însoţi 
până la rege. Nu mă voi lăsa despărţit de el şi vreau să 
fiu ars împreună cu el. Eu vreau să merg la moarte cu 
el, 

Un ofiţer tocmai atunci intra pe poartă şi zicea: 

— Nelegiuitul tăgăduieşte că ar fi fost vreodată în 
acest castel; spune că n-a dat niciodată ochii cu prinţul 
şi că n-a vorbit nici un cuvânt cu dânsul. Dar vor ieşi 
la iveală minciunile sale. De aceea, am poruncit ca să 
fie adus mai întâi aici. Câţiva oameni din castel trebuie 
apoi să meargă cu mine înaintea regelui şi să mărturi- 
sească împotriva lui. 

— Da, striga închinătorul idolesc, bătând din palme, 
eu şi toţi care ne aflăm aici vom pedepsi minciuna lui. 
Se va vedea că este un mincinos neruşinat şi o să-şi ia 
plata sa în flăcări. 

La aceste vorbe, faţa prinţului se lumină. „Slavă Dom- 
nului, voi n-aţi găsit pe cuvios...., omul pe care îl căutaţi, 
n-ar fi minţit”. 

Prizonierul era un om în vârstă cu o bună înfăţişare. 

— Vai, strigă idolatrul supărat, nu este el; voi n-aţi 
prins pe cel adevărat. 

Toţi care erau de faţă întăreau ce spunea acesta: 

— Nu, nu este el. Acest om n-a venit niciodată în 
castel; el ne este cu totul necunoscut. 

Ofiţerul porunci ca să dezlege pe prizonier şi să-i 
dea drumul, cerându-și iertare faţă de el pentru o su- 
părare aşa de mare. 

Soldaţii murmurau că le scăpă o mare recompensă. 
Prinţul însă mulţumi lui Dumnezeu plin de nădejde că 
Varlaam, prin ajutorul lui Dumnezeu, a scăpat din mâinile 
regelui. 

Între timp, regele aştepta în palat cu nerăbdare în- 
toarcerea gărzilor trimise. Ei veniră cu toţii înapoi fără 
nici O ispravă. Atunci, printr-un curier, el porunci tu- 
turor guvernatorilor şi demnitarilor spre a cerceta şi în 
cele mai depărtate locuri ale împărăției sale pe acel 
creştin ascuns şi a-l preda regelui. Spre marea lui supă- 
rare, nimeni nu putu să-i dea vreo ştire despre omul 
pe care-l căuta. EI porunci apoi să se descrie cu de-amă- 
nuntul chipul şi îmbrăcămintea acestuia. Își zise: 

— Dacă voi reuşi să am în stăpânirea mea pe acel 
fals neguţător, atunci, prin promisiuni sau prin ame- 
ninţări înfricoşătoare, îl voi aduce în stare ca el să-și 
retragă cuvintele şi să-şi lepede înaintea prinţului pă- 
rerile nebuneşti şi rătăcite. După cum prevăd, aceasta 
are să vindece nebunia tânărului orbit. 

Însă toate cercetările rămaseră zadarnice şi nu se 
află în toată împărăţia nici o urmă despre cel căutat. 

Iosafat era acum bine încredinţat că Dumnezeu, 
către Care el se rugase din inimă, luase pe Varlaam în 
sfânta Sa pază şi îl acoperi de primejdie. El mulţumi 
prin rugăciune lui Dumnezeu din inimă şi petrecu de 
acum, în captivitatea sa, foarte mulţumit şi fericit. Petrecea 
în linişte citind din Sfânta Evanghelie şi din Epistolele 
Sfântului Ioan pe care Varlaam i le dăruise. În fiecare 
zi, în anumite ceasuri stătea doar în rugăciune. Pe 
lângă aceasta, el nu uita a se instrui bine în tot ceea ce 
învățătorii puteau să-i dea cu privire la politică, la arta 
războiului şi alte ştiinţe ce pregătesc un viitor rege. 
Varlaam îl sfătuise să-şi dea silinţa spre a-şi însuşi toate 
acestea pentru a nu se face vinovat nici de cea mai 
mică neglijenţă. 

Prinţul, ajutat şi de isteţimea sa, deveni în scurt timp 
foarte învăţat şi instruit, iar învățătorii săi nu se dădeau 
în lături a-l lăuda înaintea regelui. Regele primea cu 
bucurie aceste veşti şi încercându-l el însuşi era uimit 
de priceperea sa. Asemenea şi despre purtarea prinţului 
el nu auzi decât de bine. La el nu se putea vedea nimic 
din obiceiurile zburdalnice ale tinereţii şi izbucnirile 
repezi de mânie. Dimpotrivă blândeţea, mila, noblețea 
sufletească se vădeau în toate câte le făcea şi se îm- 
pleteau în sine armonios cu înţelepciunea, curajul şi 
hotărârea sa. Purtarea sa plină de cuviinţă şi demnitate 
îl mulţumi pe rege care n-avea nimic împotriva sa decât 
că era creştin. De aceea, făcu o nouă încercare spre a-l 
abate de la aceasta. Trimise la dânsul mai mulţi învăţaţi 
ce erau vestiți înţelepţi în împărăţia sa spre a-l înstrăina 
de la creştinism. Dar nu izbutiră. Ba încă, cel mai înţelept 

dintre ei, un bătrân cinstit şi foarte înaintat în vârstă, 
tocmai acel om ce prezisese că Iosafat are să fie un rege 
mai mare decât tatăl său, ascultând cu mirare cuvintele 
înțelepte ale lui Iosafat, deveni el însuşi creștin şi măr- 
turisi aceasta înaintea regelui, fără a ascunde ceva. Când 
regele auzi aceasta, zise: 

— Ei bine, fiindcă s-a întâmplat aşa, nici eu nu pot 
schimba nimic. Împotriva cugetării unui om nu se poate 
întrebuința nimic. 

Într-o bună zi se duse la prinţ şi-i zise: 

— Tu mi-ai spus adeseori despre credinţa ta, singura 
adevărată, după cum o numeşti, că din roade ea se cu- 
noaşte. De aceea, eu vreau să fac o încercare şi să-ţi 
încredinţez ţie spre conducere o parte a ţării mele. Fii 
regele ei şi domneşte după placul tău. Atunci vom 
vedea ce va ieși la sfârşit. Bagă bine de seamă, ca nu 
cumva această încercare să nu izbutească. Dacă va 
avea un sfârşit trist, atunci tu nu vei mai fi moștenitorul 
tronului. Aşa că voi fi nevoit să-i iau înapoi şi mica 
parte a împărăției, a cărei cârmuire ţi-o încredinţez acum. 

Regele Avenir călători apoi cu prinţul în provincia 
în care urma să domnească şi porunci ca cetatea în care 
va locui să fie pregătită pentru ceremonia de primire. 
După obiceiul oriental, aceasta se făcu cu multă pompă. 
Un elefant alb, împodobit cu ţesături de purpură și 
brodate cu aur, purta două tronuri de aur care scânteiau 
de pietre preţioase. Un acoperământ de aur şi de pur- 
pură era aşezat deasupra. Cele două tronuri erau ocu- 
pate de rege şi de fiul său. Mulţi oameni de la curte și 
slujitori îmbrăcaţi cu veşminte de paradă, călare pe cai, 
precum şi numeroase cete de războinici mergeau înainte 
şi în urma cortegiului. 

Un convoi imens de cămile greu încărcate venea în 
urmă. O mulţime nenumărată de popor se adunase pe 
un loc întins înaintea oraşului, iar pe o înălţime era 
ridicat un cort împodobit. Aici bătrânul rege prezentă 
pe fiul său înaintea poporului adunat ca rege al acestuia 
de acum înainte. Încoronându-l rege, acesta porunci 
ca poporul să i se supună. 

După ce se petrecu aceasta, un strigăt de o ne- 
spusă bucurie umplu văzduhul. Toţi strigară: 

— Trăiască Avenir şi losafat! 


CAPITOLUL XIII 


Iosafat ca rege 


Chiar de la suirea sa pe tron, regele Iosafat dădu 
un decret regal în care, făgăduind bunăvoință, afirma 
solemn că așteaptă de la popor credinţă şi supunere 
de bunăvoie. Întărea, printre altele în decret, că acei 
creştini care se găsesc în diferite părţi ale regatului său 
nu vor mai fi persecutați şi că le este permis să-şi măr- 
turisească liber şi în public credinţa lor pentru a se în- 
china lui Dumnezeu după obiceiul lor. Sub grea pe- 
deapsă, el opri de a li se pricinui cea mai mică supărare. 

Spre marea bucurie a regelui, ieşea acum la iveală 
că se aflau în ţară multe familii creştine, atât bogate, cât 
şi sărace. Numai frica de pedeapsa cu moartea şi de 
asuprire îi reţinuse de la mărturisirea pe faţă a credinţei 
lor. 

Bucuria şi mulţumirea lor către Dumnezeu era ne- 
spusă. Mulţi creştini din oraşele apropiate şi cele înde- 
părtate veniră la regele Iosafat şi-i arătară cu lacrimi în 
numele lor şi al celorlalţi creştini cea mai sinceră mul- 
ţumire. 

Cea mai mare dorinţa a lor era acum de a avea bi- 
serici şi preoţi. Regele Iosafat se gândise dinainte la 
toate aceasta, anume să zidească în cetatea sa, aproape 
de palatul regal, o biserică creștină. Un arhitect creştin 
care, în timpul persecuției, fugise în Grecia şi ajutase la 

construirea bisericilor creştine, se prezentă regelui şi 
făgădui că va construi un locaş frumos. Regele fericit, 
neîntârziat îi încredinţă construcţia bisericii. 

Creştinii din cetate se întrecură a veni în ajutor la 
această lucrare. Cei bogaţi au făgăduit să dea mari sume 
de bani, iar femeile îşi dădeau cu bucurie podoabele 
de aur şi pietre preţioase pentru sfintele odoare; cei mai 
săraci voiau să aibă cel puţin cinstea de a ajuta cu lucrul 
mâinilor lor la construcţie. Puteai vedea chiar bătrâni ce 
se străduiau cu puţinele puteri să pună măcar câte o 
piatră la zidire. 

Iosafat privea cu bucurie cum zidurile se înălţau de 
la pământ, dar se gândea adeseori: „De unde voi lua 
un preot vrednic pentru altarul bisericii? Mulţi au fost 
omorâţi, alţii au fugit din ţară. Ah, Varlaame, de-ai fi în 
viaţă, ai fi ca episcop şi această biserică ar fi catedrala 
ta! Dar tu eşti încă de mult timp în cer şi ai primit cununa 
cea neveştejită a slavei cereşti pentru ostenelile şi sufe- 
rinţele tale pe pământ! După cum toate încercările vrăj- 
maşe ale tatălui meu de a te găsi au fost în zadar, tot 
aşa de zadarnice sunt şi căutările mele. De mulţi ani, 
n-am auzit nici un cuvânt despre tine. Ah, dacă tu ai 
mai trăi pe undeva în vreo chilie ascunsă, desigur că ai 
fi auzit de aceasta, că în această ţară au venit timpuri 
mai bune pentru creştini şi tu te-ai fi aflat negreşit aici. 
Eu şi poporul meu am avea multă nevoie de sfatul și 
învăţătura ta”. 

Regele Iosafat era nu doar râvnitor la clădirea bise- 
ricii, ci se străduia şi spre a încredința pe popor de 
bunătatea sa. Numai pentru aceasta se simţea fericit că 
este rege, fiindcă putea să facă ceva pentru fericirea 
supușilor săi. Iubirea sa către supuşi, către creştini și 

necreştini se asemăna soarelui care luminează şi încăl- 
zeşte toate; binefacerea sa era asemenea ploii care se 
varsă cu îmbelșugare peste tot pământul şi îl adapă cu 
binecuvântare. 

Se silea neîncetat în împlinirea tuturor faptelor mi- 
lostivirii creştineşti, pe care Iisus Hristos le cere de la 
noi şi pe care EI făgăduieşte că le va răsplăti la Jude- 
cata de Apoi. Şi mult îl bucura pe bunul rege că acum 
avea puterea de a face acestea într-o măsură mai mare, 
căci hrănea pe cei flămânzi şi însetaţi, ajuta pe cei aflaţi 
în nevoi, îmbrăca pe cei goi. Încuraja cultivarea bum- 
bacului, care în ţările calde creşte bine şi este un mijloc 
prin care mulţi oameni din popor puteau trăi cinstit. 

Porunci să se facă străzi, poduri, drumuri şi poteci şi 
să se întreţină bine. De asemenea era interesat şi de 
străinii şi călătorii din ţara sa, îngrijindu-se să fie feriţi 
de tâlhari şi să fie bine primiţi în locuri de popas, la hanuri 
şi în alte locuri potrivite pentru odihnă. Celor închişi în 
temniţă le uşură soarta şi stărui ca acei care erau încă 
în cercetare să nu fie tărăgănaţi. Mai ales pentru bolnavi 
el avea o deosebită milă. Astfel porunci ca atât pentru 
bolnavii săraci, cât şi pentru cei bogaţi să nu lipsească 
doctori iscusiţi şi înfiinţă pentru aceștia spitale bine 
îngrijite. 

Pe cât de blând şi binefăcător se arăta regele Iosafat 
către poporul său, pe atât de straşnic era el în aplicarea 
dreptăţii. Răsplătea cu nespusă bucurie binele, dar pe- 
depsea cu mare asprime răul. „Îngăduinţa către nele- 
giuiţi, zicea el, ar fi o cruzime către cei buni” El vedea 
cu mulţumire că vechile legi ale ţării sale prevedeau 
pedepse grele tocmai pentru fărădelegile care erau oprite 
în poruncile lui Dumnezeu, ca omorul, desfrâul, hoţia, 

sperjurul şi altele de felul acesta. Pe lângă aceasta, el nu 
se gândea numai la pedepsirea fărădelegilor, ci căuta să 
le împiedice. 

Dădu legi aspre contra risipii, beţiei, jocului şi imo- 
ralităţii. Unele fărădelegi au fost astfel împiedicate prin 
aceasta, dar se întâmplară încă multe. El află aceasta 
cu întristare şi zise: 

— Pedepsele aspre sperie de altfel şi îndepărtează 
de la fărădelegi, dar numai acolo unde vinovaţii se tem 
că vor fi descoperiţi. Însă oamenii care numai din frica 
de pedeapsă se abţin de la rău, aceia nu sunt deloc buni. 
Ce este de făcut pentru a face pe oameni să urască răul 
şi să iubească binele? Spânzurătoarea şi sabia nu pot 
împlini aceasta. Numai credinţa în Dumnezeu, Care este 
răsplătitorul neadormit al binelui şi pedepsitorul răului, 
numai frica de EI, numai iubirea către El sunt în stare 
de a face pe oameni să iubească binele şi să urască răul. 

De aceea, într-un Stat, înainte de toate trebuie a se 
stărui în aceasta, să se aibă în vedere mai cu seamă 
primele cinci porunci din Decalog; după aceea va veni 
de la sine şi împlinirea celorlalte cinci porunci ale legii. 

Însemnătatea poruncii: „Să nu pofteşti!” îl interesă 
în mod deosebit. „O astfel de poruncă, zicea el, a putut 
numai Dumnezeu s-o dea. Regii de pe pământ nu văd 
în inimă, ei nu pot pedepsi poftele, ci numai faptele. Şi 
chiar multe fapte rele rămân ascunse pentru ei; mulţi 
hoţi şi ucigaşi rămân nedescoperiţi. Dumnezeu însă pă- 
trunde înlăuntrul nostru. El vede şi pedepseşte nu numai 
faptele rele; El vede şi gândurile rele şi le pedepseşte. 
Aşadar totul se reduce la aceasta, ca oamenii să cunoască 
pe Dumnezeu şi sfânta Sa voie.” 

Dar dorinţa cea mai fierbinte a lui Iosafat era să 
dea poporului său învățători creștini. El dădea ştire în 
regat că îi cheamă pe acei învăţători creştini ce ar fi 
prin ţară, pe care el îi va primi cu braţele deschise. Dar 
nu apăru nici unul. Nădejdea că va regăsi pe Varlaam, 
o pierduse deja. „Ah”, zicea el, „oasele sale se odih- 
nesc desigur de mult timp, departe de patrie, în vreun 
pământ străin. Sufletul lui însă este la Tine, preabune 
Dumnezeule şi se roagă la tronul Tău pentru mine și 
pentru poporul meu. Ascultă rugăciunea lui, preabunule 
Tată ceresc, îndură-Te de poporul meu şi trimite-ne un 
al doilea Varlaam!” 


CAPITOLUL XIV 


Pelerinul 


Din timp în timp, regele Iosafat făcea călătorii prin 
țara sa spre a se încredința cu ochii săi cum se înde- 
plinesc poruncile sale, spre a asculta cu urechile sale 
plângerile supuşilor săi şi spre a-i ajuta. El ajunse până 
la hotarele cele mai depărtate ale ţării sale. 

Acolo întâlni pe drum un grup de ţărani care odi- 
nioară, pe când creştinii erau încă persecutați, fugiseră, 
iar acum se întorceau iarăşi în iubita lor patrie. Erau 
mai multe familii. Mamele cu copiii cei mai mici şedeau 
pe asini; părinţii cu copiii mai mari mergeau pe lângă 
ei. Când văzură alaiul regesc cu numeroase cămile în- 
cărcate, se dădură la o parte şi se opriră fricoşi lângă 
drum. Când însă auziră că regele se făcuse şi el creştin, 
se apropiară cu curaj de el şi i se închinară cu lacrimi 
de bucurie. Regele porunci să se oprească îndată cor- 
tegiul, se dădu jos şi îi salută, în chipul cel mai simplu. 
Le arată cu dragoste bucuria pe care o simţea văzând 
atâtea familii creştine şi le vorbi părinţilor ce veneau 
din ce în ce mai aproape de el. Chiar şi copiilor, care 
se îmbulzeau pe lângă bunul suveran, el le spunea cu- 
vinte calde, le făcea daruri bogate. 

— Eu mă voi îngriji de voi şi de părinţii voştri, zicea 
el, şi veţi afla adăpost în patria voastră. 

Cu cel mai în vârstă dintre capii de familie, un om 
înţelept şi încă în putere, regele vorbi ceva mai mult. Îl 
întrebă unde au fost în vremea persecuției, cum au 
petrecut în ţările străine şi dacă printre cei pribegi se 
află şi vreun preot creştin. 

Acest om îi răspunse că sunt încă mulţi creştini pe 
cale de a se întoarce în patrie, dar nu este nici un preot 
între dânşii. 

- Însă pe când noi treceam, în pribegia noastră, 
printr-un oarecare sat, mai multe mile de aici, dincolo 
de graniţă, în munţi, am auzit, că s-a îmbolnăvit deodată 
acolo un creştin care, ca şi noi, se află pe cale de a se 
întoarce în patrie. Locuitorii satului, care erau tot creştini, 
dar foarte săraci, îl luară în grabă. Acesta era preot şi 
de aceea foarte prețuit şi bine îngrijit. Când ei îmi po- 
vestiră toate acestea, s-a ivit în inima mea dorinţa de a-l 
vedea şi a-i cere binecuvântare pentru mine şi pentru 
noi toţi. Cu toate că era foarte bolnav m-a primit. Este 
un bătrân cuvios, cu părul şi barba albe ca zăpada. Din 
cauza marii slăbiciuni de-abia putea să vorbească. Eu 
am îngenuncheat lângă patul său, iar el, ridicându-se cu 
greutate, cu evlavie şi lacrimi mă binecuvântă pe mine 
şi pe toţi care călătoreau cu mine. EI ar fi dorit să îi 
primească pe toţi, însă fiindcă era atât de bolnav, nu s-a 
putut. Eu mă îndoiesc că el va mai ajunge în patrie. 

Inima regelui a fost pătrunsă de milă pentru 
bătrânul preot şi dorea să-l ajute: 

— Mă voi duce în grabă la el, zise dânsul; dacă nu 
voi putea să-l ajut, cel puţin îi voi uşura puţin boala. Îl 
voi încuraja şi-i voi aduce oarecare mângâiere. Poate 
Dumnezeu îi va reda sănătatea spre a trimite pentru 
mine şi poporul meu un învăţător al Evangheliei, un 

slujitor şi Apostol al lui Hristos. Astfel regele se hotări 
să plece îndată la el: 

— Bucuria de a-l vedea este vrednică de osteneală, 
zise el; căci în viaţa mea n-am văzut nici un preot. 

El spuse acelui om să urce pe o cămilă şi-l luă cu 
sine drept călăuză spre a găsi mai cu înlesnire satul şi 
drumul cel mai scurt până acolo. „Ah”, zicea el adeseori 
pe drum, „de-ar da Dumnezeu ca să-l găsesc încă în viaţă! 
De l-ar ţine Dumnezeu pentru mine şi pentru poporul 
meu!” 

A doua zi, seara târziu, regele Iosafat ajunse cu suita 
sa în sat. El merse însoţit numai de două slugi la coliba 
săracă a creştinilor ce primiseră cu atâta dragoste pe 
străinul preot bolnav. Aici găsi la un loc întreaga familie 
adunată într-o singură odăiţă strâmtă; însă nu văzu între 
dânşii pe acel bătrân despre care i se povestise. 

— Nu cumva a murit?, întrebă el. 

— Nu, răspunse stăpânul casei, un ţăran cumsecade; 
slavă Domnului, el trăieşte încă. Frigurile care-l cuprin- 
seseră au trecut îndată. Cuviosul s-a sculat iarăşi din patul 
în care zăcea, dar este prea slab pentru a călători mai 
departe; el trebuie mai întâi să se înzdrăvenească şi să 
mai rămână câteva zile la noi. Aici în colibă însă este 
prea strâmt. Chiar şi în celelalte locuinţe nu este loc. Însă, 
la câteva sute de paşi departe de sat, se găseşte o peş- 
teră spațioasă. Acolo el petrece câteva ceasuri din zi în 
rugăciune, iar noaptea doarme aici, cu toate că el mai 
mult priveghează decât doarme. 

Regele porunci să fie condus acolo. Se apropie de 
intrarea peşterii şi zări un bătrân cuvios îmbrăcat într-o 
haină închisă ca de pustnic. Acesta era înlăuntrul peşterii, 
în genunchi cu mâinile ridicate şi cu privirea îndreptată 

spre cer se ruga fierbinte. O candelă mică lumina faţa 
cuvioasă, împodobită de părul şi barba sa albă. Regele 
îl privi cu duioşie, fără să fie zărit de bătrân. Deodată, 
însă, regele strigă plin de mare uimire: „Varlaam! . 

Era chiar Varlaam. EI privi şi recunoscu pe rege. Se 
sculă şi strigă, întinzându-și braţele: 

— Oh, fiul meu, Iosafat!, şi voi să vină în grabă spre 
el, însă, după câţiva paşi, rămase pe loc şi lăsă braţele 
în jos. Îşi aduse aminte că Iosafat era rege şi voia, după 
obiceiul oriental, să cadă la picioarele lui spre a-i da 
cinstire suveranului său. Dar regele Iosafat îl şi cuprinse 
în braţele sale, îl sărută pe faţă cu lacrimi de bucurie şi 
de-abia putu rosti: 

— Învățătorul şi Părintele meu! 

Varlaam plângea şi el de bucurie şi amândoi vărsau 
lacrimi fierbinţi multă vreme, fără a zice vreun cuvânt. 

— În sfârşit, mulțumită Domnului iarăşi ne-am găsit!, 
zise Varlaam, aşezându-se pe patul săpat în stâncă și 
acoperit cu muşchi, deoarece bucuria revederii îl miş- 
case şi îl obosise prea mult. 

Regele şezu lângă el şi Varlaam îi povesti unde a 
petrecut în toată această vreme. Din pricina prigoanei 
dezlănţuite de către bătrânul rege nu putea să-şi mai 
găsească nicăieri în ţară vreun loc, de aceea s-a dus în 
țări străine, unde a predicat Evanghelia la popoare păgâne 
şi a căutat să se instruiască şi mai mult în ţările creştine. 

— De asemenea, zise el, am fost sfinţit preot, fiindcă 
nădăjduiam să te mai văd odată, prea iubitul meu rege, 
spre a putea săvârşi Sfânta Liturghie şi a te împărtăși 
pe tine şi pe poporul tău cu Sfintele Taine. 

— Foarte bine, strigă regele; aceasta este spre marea 
mea bucurie pentru care nu pot îndeajuns să-l mulţumesc 

lui Dumnezeu. O mare grijă a sufletului meu era de a găsi 
un preot vrednic pentru biserica creştină pe care am 
ridicat-o; dar unul mai vrednic decât tine n-aş fi putut 
găsi nicăieri. 

Varlaam povesti mai departe cum a aflat de schim- 
barea petrecută în patria sa şi s-a hotărât îndată să se 
întoarcă. 

- Însă, zise el, în bucuria inimii mele, prea m-am 
grăbit să mă întorc şi obosindu-mă peste puterile mele, 
am fost cuprins de friguri. Tocmai mă rugam lui Dum- 
nezeu să mă învrednicească, înainte de moarte, să mai 
văd încă o dată faţa ta, iubite rege, şi Bunul Dumnezeu 
mi-a făcut această mare bucurie. Slăvit să fie EI în veci! 

— Eu trebuie să-ţi mulţumesc ţie, zise regele Iosafat, 
că nu m-ai uitat, şi din iubirea către mine şi către po- 
porul meu ai făcut o călătorie aşa de lungă. 

— Să mulțumim amândoi lui Dumnezeu, zise Varlaam, 
că El ne-a condus pe amândoi spre a ne întâlni iarăși. 
Lui i se cuvine laudă şi slavă în veci! 

Între timp se înnoptase şi slujitorii regelui aşeza- 
seră aproape de sat cortul regesc în care trebuia să ră- 
mână peste noapte regele. El conduse pe bătrân ce era 
destul de slab, doi slujitori mergând cu făclii înaintea 
lor spre a le lumina calea. 

Înăuntru, cortul era luminat şi împodobit cu covoare 
bogate. În mijloc, se afla o masă încărcată cu bucate, iar 
într-un capăt patul regelui. Acesta din urmă merse înainte, 
intră repede în cort şi porunci să se pregătească aproape 
de patul său încă un loc de dormit pentru scumpul său 
prieten. Varlaam şi regele au vorbit până la miezul nopții, 
după care, obosiţi, dar cu inimile fericite, au mulțumit prin 
rugăciune lui Dumnezeu şi în cele din urmă s-au odihnit. 


CAPITOLUL XV 


Biserica 


Îndată ce se lumină de ziuă, regele porunci oame- 
nilor săi să se pregătească de plecare. Locuitorii satului 
se mirau foarte mult când văzură în faţa satului lor 
cortul şi întreg alaiul cu slujitori şi cămile. Dar şi mai 
mult se mirară când aflară că distinsul domn străin este 
rege şi că a venit de departe spre a vizita pe bătrânul 
bolnav, pe care ei din milă îl luaseră la dânşii. Regele îi 
salută cu căldură pe toţi, lăudă creștineasca lor ospita- 
litate şi-i răsplăti cu dărnicie, după care plecară. 

Când regele ajunse cu Varlaam la curtea sa, nu intrară 
îndată căci voi mai întâi să arate cuviosului biserica de 
curând zidită. 

La vederea bisericii frumoase zidite din piatră albă 
deasupra căreia strălucea crucea de aur, Varlaam a început 
a lăcrima gândind că stă în faţa primei biserici din patria 
sa. Intrând apoi împreună cu regele înăuntru se minună 
de frumuseţea ei şi mai ales de catapeteasma care în- 
trecea în strălucire tot ceea ce el văzuse mai frumos 
până atunci. Totul era uimitor: crucea de aur de pe 
catapeteasmă, altarul, cu sfânta masă, candelabrul cu 
şapte lumini, chivotul şi alte obiecte sfinte. În mijlocul 
bisericii se ridica amvonul, iar ceva mai în urmă se afla 
cristelniţa, un vas înalt în forma unui pahar uriaş lucrat 
din marmură albă. Amvonul, cristelniţa şi altarul amintesc 


Iosafat, o istorie de la începuturile creştinismului 105 


de cuvintele Domnului: „Învăţaţi şi botezați!” şi de Sfintele 
Taine. Varlaam veni în faţa altarului şi se rugă: „O, Dum- 
nezeule, Tatăl nostru Care eşti în ceruri, Tatăl Dom- 
nului nostru lisus Hristos, fă ca toţi care intră în această 
biserică să vină la cunoştinţa adevărului, ca aici în lo- 
caşul Tău cel sfânt să se pocăiască mulţi păcătoşi şi ca 
toţi cărora li se va da de la acest altar Pâinea Vieţii să 
câştige viaţa veşnică”. 

Regele care îngenunchease lângă el şi rugându-se 
din inimă repetă în taină aceleaşi cuvinte. 

Regele Iosafat conduse după aceea pe Varlaam la 
braţ în palatul său. Apropiata sărbătoare a Paştilor a fost 
hotărâtă ca zi în care să aibă loc sfinţirea bisericii şi să 
se săvârşească în ea prima slujbă. Doi preoţi, fugiţi pe 
timpul persecuției şi întorşi acum în patrie, doreau şi ei 
să ajute, slujind Domnului. 

Sosi ziua de serbare când toţi locuitorii creştini erau 
atât de bucuroşi, încât le părea că soarele n-a fost nici- 
odată mai strălucitor şi cerul mai albastru. Mulţi creştini 
din cele mai depărtate părţi ale regatului, îmbrăcaţi în 
haine de sărbătoare, veneau şi se îmbulzeau la ușile 
bisericii. 

Cuviosul şi sfinţitul bătrân făcu mai întâi o scurtă 
slujbă de sfințire a noului locaş până ce timpul va în- 
gădui ca un episcop să o sfinţească deplin. După aceea 
se urcă în amvon, ridică ochii şi mâinile către cer şi se 
ruga cu inima zdrobită şi zise cu voce tare: 

- Preaînalte şi Atotputernice Dumnezeule! Îţi mul- 
țumim că prin milostivirea Ta am reuşit să ridicăm această 
biserică, că acum noi creştinii putem să mărturisim în 
public credinţa noastră în Hristos, să ne adunăm aici şi 

să Te slăvim, pe Tine Tatăl Ceresc, şi pe al Tău Fiu 
Iisus Hristos, Domnul şi Mântuitorul nostru. 

După aceea, zise către poporul adunat: 

— Ziua în care pentru prima oară ne-am adunat în 
acest locaş este pentru noi toţi o zi de bucurie, de 
mulțumire şi de închinare. Căci Iisus Hristos voieşte să 
ne învrednicească pe noi în acest locaş, tocmai de acea 
mântuire pe care a împărtăşit-o acelora care pe timpul 
vieţii lor pământeşti L-au văzut cu ochii lor şi au crezut 
în El din inimă. 

După cum lisus Hristos a umblat pe pământ, când 
pe munte, când pe mare, când în templu, spre a spune 
oamenilor cuvintele vieţii veşnice, tot astfel vom pre- 
dica şi noi acum cuvântul Său în acest locaş. 

După cum, atunci, lisus Hristos a spus celor ce cre- 
deau în EI să se boteze şi a poruncit ucenicilor Săi ca 
să boteze, tot astfel, de acum încolo se va săvârşi 
botezul şi în această biserică. 

După cum lisus Hristos a iertat păcatele păcătoşilor 
care se pocăiau şi a dat Apostolilor Săi puterea de a 
ierta păcatele, tot astfel se vor dezlega păcatele celor 
ce se căiesc din inimă de păcatele lor şi se mărturisesc 
sincer şi cu umilinţă înaintea preotului. 

După cum EI, Mântuitorul nostru, a adus pe Cruce 
ca jertfă Tatălui ceresc viaţa Sa şi Şi-a vărsat sângele Său 
pentru curățirea păcatelor, tot astfel voieşte EI, Cel veşnic, 
Care nu moare niciodată şi Care este prezent aici între 
noi în mod nevăzut, ca să Se aducă întotdeauna ca jertfă 
spre iertarea păcatelor. 

După cum atunci la Cina cea de Taină când a în- 
temeiat Sfintele Taine, tot astfel voieşte El şi acum să 

ne împărtăşească de aceeaşi milostivire de care s-au 
împărtăşit atunci ucenicii Săi. 

El, preamăritul Fiu al lui Dumnezeu, voiește să nu 
fie departe de noi, cu toate că este mai presus de ceruri. 
El voiește chiar aici pe pământ să Se apropie de noi și 
să vină înlăuntrul nostru într-un chip tainic. 

El este pentru noi Pâinea Vieţii Veşnice. După cum 
pâinea hrăneşte trupul, tot astfel EI ne hrăneşte sufletele 
noastre, spre a le da putere şi tărie pentru orice bine. 
El voieşte să fie una cu noi prin iubire, după cum în 
ceruri este una cu Tatăl Său. Tot ceea ce se săvârşeşte 
aici, în acest locaş în chip văzut, trebuie să pătrundă 
înlăuntrul nostru, în sufletul nostru ce trebuie să fie locaş 
al lui Dumnezeu. Atunci ne vom închina lui Dumne- 
zeu în duh şi în adevăr. Toţi pe care noi îi vom renaşte 
prin apă şi prin Duh vor fi curaţi de păcate înlăuntru şi 
se vor reînnoi după chipul lui Dumnezeu. Noi să primim 
în inimile noastre cuvântul lui Dumnezeu pe care-l auzim 
predicându-se aici şi să facem ca să aducă roade. 

După ce ne-am curăţit de păcate în afară, trebuie 
să fim în înlăuntrul nostru plini de atâta credinţă, căinţă 
şi bune hotărâri, încât de fapt să fim scăpaţi şi liberi de 
jugul păcatelor şi să nu mai slujim lor. Dacă mergem la 
masa Domnului, noi să stăm înlăuntrul nostru cu EL la 
cină, după cuvântul Său: „Eu stau la uşă şi bat; cine Îmi 
deschide, către acela voi merge și voi sta cu el la cină 
şi el cu Mine”. 

Toţi cei adunaţi aici să fie una cu Iisus Hristos, una 
cu Tatăl Ceresc, să fie uniţi între dânșii plini de iubire 
faţă de Dumnezeu şi Fiul Său, plini de iubire unul către 
altul, ca fraţii şi surorile, ca fii ai unui Tată în ceruri. De 

vreme ce Dumnezeu ne priveşte, El va vedea în noi pe 
iubiții Săi fii către care poate să aibă bunăvoință. 

Tot ceea ce noi vedem în această biserică este rân- 
duit în scopul de a deştepta în noi gândiri evlavioase. 
După cum pe altar se ridică o cruce, semnul mântuirii 
noastre, tot așa să se păstreze întotdeauna vie în inimile 
noastre amintirea plină de recunoştinţă şi de iubire pentru 
Mântuitorul Care, din iubire pentru noi, a murit pe cruce. 
După cum se aprind pe altar lumini, tot aşa să lu- 
mineze credinţa sufletului nostru şi inima noastră să 
ardă de iubire. După cum toate flăcările acestor lumini 
se ridică în sus, tot aşa să se îndrepte către cer toate 
gândurile şi simţămintele noastre. După cum în altar 
arde o candelă necurmat ziua şi noaptea, tot aşa să nu 
se stingă niciodată credinţa şi dragostea din sufletele 
noastre. Inima noastră să fie un altar; acolo să aducem 
ca jertfă lui Dumnezeu toate gândurile şi înclinațiile 
noastre. Da, după cum noi Îl cinstim pe lisus Hristos 
ca prezent în altarul acestei biserici, tot astfel să-L primim 
cu iubire la Sfânta Cuminecătură ca şi cum ar fi pre- 
zent înlăuntru nostru şi să ne bucurăm cu fericita nă- 
dejde că-L vom vedea odată faţă către faţă, acolo, sus 
în cer. Atunci, interiorul nostru va fi un locaş al lui 
Dumnezeu şi chiar o Împărăţie Cerească, un Cer. 

După ce cuviosul bătrân rosti aceste cuvinte şi altele 
asemenea, către poporul creștin, intră în altar îmbrăcat 
în veşmintele de preot spre a săvârşi Sfânta Liturghie care 
pe atunci ca şi acum se slujea în Biserica Orientală 
după o anumită rânduială. 

Regele îngenunche lângă altar şi puse coroana sa 
jos pe treptele altarului. Tot poporul era adânc mişcat şi 
se bucura foarte mult că regele şi domnul său recunoaște 

peste sine un Domn mai mare, pe Regele cerului şi al 
pământului, ai Căruia supuși sunt toţi oamenii. Toţi simţiră 
către regele Iosafat o încredere şi mai mare decât înainte. 

Câţiva cântăreţi pe care-i alesese Varlaam intonară 
cu multă evlavie sfintele cântări. Pe când se înălța cân- 
tarea „Sfânt, Sfânt, Sfânt este Domnul Savaot, plin este 
cerul şi pământul de mărirea Lui”, atunci tot poporul a 
fost şi mai mult mișcat, iar toţi ochii se umplură de 
lacrimi. 

După ce Sfânta Liturghie s-a terminat, preotul îm- 
părtăşi cu Sfintele Taine pe rege şi apoi pe toţi aceia care 
erau pregătiţi pentru aceasta. O tăcere sfântă domnea 
în biserică; toţi erau cuprinși de o adâncă evlavie, mul- 
țumire şi dragoste. 

După terminarea sfintei slujbe, bătrânul preot se în- 
toarse către popor cu faţa care strălucea de sfântă cu- 
vioşie şi de simţiri cereşti şi, binecuvântându-l, zise: 
„Dumnezeu Cel Atotputernic, Tatăl, Fiul şi Sfântul Duh 
să vă binecuvânteze şi să fie întotdeauna cu voi. Mergeţi 
în pace!”. 

De aici înainte, poporul lua parte în toate dumini- 
cile şi sărbătorile la slujbele ce se săvârşeau în biserică 
şi asculta cu evlavie cuvântul lui Dumnezeu. 

Credinţa în Hristos aduse creştinilor acestei ţări şi 
roade bogate. Ei erau plini de iubire unii către alţii și 
împărțeau unii altora tot ce aveau. Ei iubeau chiar şi pe 
semenii lor care erau încă păgâni, arătându-le în toate 
bunătate. 

Nu se observa între creştini nimic din viciile păgâneşti. 
De aceea, nu se pomenea nici un cuvânt de blestem; 
nu se auzea nici o vorbă de ocară sau de calomnie. 
Pretutindeni domneau cinstea şi curăţenia. Toţi îşi câştigau 

pâinea lor zilnică prin munca mâinilor lor şi împărțeau 
bucuroşi din aceasta celor lipsiţi care erau bătrâni sau 
neputincioşi şi nu mai puteau să trăiască din munca 
mâinilor lor. Ei se simțeau mai fericiţi a da decât a lua. 
Frau departe de furtişag şi de înşelăciune. Chiar şi pă- 
gânii cumpărau de la dânşii, fiindcă erau siguri că nu 
vor fi înşelaţi de ei. Departe de ei era orice necumpă- 
tare în mâncare şi băutură, orice desfrâu şi lux vătămător. 
Fiecare avea bucurie faţă de ei ca de un popor sfinţit 
de Dumnezeu. Fi erau, de asemenea, un popor aşa de fe- 
ricit încât nu se putea găsi un altul mai fericit sub soare. 

Pilda lor hotări pe mulţi păgâni să se facă şi ei 
creştini. Cuvintele lui Iisus Hristos s-au împlinit prin 
aceşti creştini: „Aşa să lumineze lumina voastră înaintea 
oamenilor, ca, văzând faptele voastre cele bune, să prea- 
mărească pe Tatăl vostru Cel din Ceruri”. 

Religia creştină se răspândi acum în poporul indian 
din ce în ce mai mult. După cum în zilele Apostolilor, 
cete numeroase de oameni mărturiseau credinţa lor în 
Hristos, se căiau de păcatele lor şi cereau să fie bote- 
zaţi, tot aşa era şi acum în acele zile fericite ale acestei 
ţări. 

Închinătorii la idoli voiau, ce-i drept, ca să perse- 
cute din nou pe creştini şi ar fi întrebuințat iarăşi cu 
plăcere focul şi sabia. Însă regele Iosafat opri cu mare 
asprime şi tărie orice mijloace barbare de persecuție 
împotriva creştinilor. De aceea, mulţi preoţi care odini- 
oară trebuiau să fugă în munţi, locuind în peșteri, se 
întoarseră înapoi. Regele porunci să se zidească biserici 
creştine în toate oraşele şi satele; acest lucru bucură 
poporul evlavios şi pretutindeni credinţa în Hristos aducea 
roade fericite. 


CAPITOLUL XVI 


Regele Avenir 


Regele Iosafat era acum foarte vesel că domneşte 
peste un popor creştin, bun şi mulţumit. Se simţea deci 
cu atât mai fericit că este rege. Numai o grea mâhnire 
îi apăsa încă inima. ÎL întrista adânc faptul că tatăl său 
nu venise încă la cunoştinţa adevărului. „Ah”, suspina 
el adeseori, „este trist de tot, că un om, atât de nobil în 
multe privinţe, nu este încă creştin, că nu-şi dă deloc 
osteneala ca să cunoască mai îndeaproape creştinismul! 
El îl cunoaște numai din arătările unor astfel de oameni 
care-l urăsc. O, cât de fericit m-aş simţi să-l văd creştin! 
Aș fi în stare să fac orice ca să-l aduc la această fericire. 
Ah, tatăl meu ştie să dea sfaturi atât de bune în toate 
lucrurile vremelnice, iar în privinţa celor veşnice nu 
voieşte să primească nici un sfat bun! Deşi este un om 
priceput şi are multă înţelepciune, cu toate acestea n-a 
înţeles niciodată adevărata însemnătate, scopul însuşi 
al vieţii omeneşti. Cu toate silinţele sale, el n-a reușit încă 
să facă pe poporul său fericit. Da, el însuşi este lipsit 
de adevărata liniște a inimii” 

Bătrânul rege, tatăl lui Iosafat, era foarte mulţumit 
de domnia fiului său. FI se interesa despre ceea ce se 
petrece în regatul lui Iosafat. Chiar el vizita pe Iosafat, 
cel puţin o dată pe an, ca să vadă cu ochii lui, atât la 

curtea acestuia, cât şi în călătoriile prin ţară, cum se 
poartă fiul său şi cum îi merge cu domnia. 

Iosafat se ducea de mai multe ori pe an la tatăl său 
şi rămânea de obicei câteva zile la el. Bătrânul rege se 
purta cu bunăvoință cu tânărul rege, arătându-i cinste şi 
spre a-l bucura, dădea serbări strălucitoare, mese bogate, 
vânători şi alte distracţii. Vorbea cu el despre treburile 
domniei, despre rânduieli spre binele poporului, despre 
îmbunătăţirea agriculturii, despre comerţ şi altele, dar 
ocolea întotdeauna religia. Dacă fiul începea să vor- 
bească despre aceasta, tatăl întrerupea şi vorbea despre 
alte lucruri. 

Iosafat se gândea adesea la întoarcere: 

— 'Tot ceea ce îmi spune tatăl meu este bun şi eu voi 
urma întru totul; însă aceasta este numai o parte din tot. 
Ah, scumpul meu tată, şi despre tine s-ar fi putut zice 
cuvintele: „Tu te îngrijeşti pentru multe lucruri, dar numai 
unul îţi trebuieşte!”. Dacă noi ne ocupăm numai şi numai 
de lucrurile pământeşti, iar despre cele mai înalte suntem 
nepăsători cu totul şi atunci suntem departe de rostul 
nostru. Cel ce se îndeletniceşte numai cu lucruri vre- 
melnice, acela îşi alege o parte neînsemnată care nu 
dăinuie şi din care nu-i rămâne nimic la sfârșit. Cel ce 
se interesează de veşnicie, acela îşi alege partea cea 
mai bună care nu se va lua de la dânsul în veci. De aş 
putea izbuti să unesc ambele părţi într-un tot şi să pot 
în această viaţă să fiu vrednic de o viaţă mai bună în 
cealaltă lume! Cine cunoaște bine pe Dumnezeu și rostul 
său, acela ştie şi să îndeplinească şi să rânduiască mai 
bine această viaţă pământească. Este o vorbă adevărată: 
„Cuvioşia este în toate folositoare şi are în sine făgă- 
duinţa vieţii acesteia şi a celei viitoare”. 

De câte ori regele Iosafat venea acasă, își spunea 
întristarea sa bătrânului Varlaam. 

— Ah, zicea el, cât mă doare, că tatăl meu, care se 
arată către mine atât de binevoitor, de blând și drag, 
are totuşi pentru adevărurile creştine o inimă de piatră! 

— Mângâie-te fiul meu, zise Varlaam; Dumnezeu poate 
şi din pietre să ridice pe fiii lui Avraam; El poate să scoată 
şi din stâncile tari izvoare de apă. Să ne rugăm cu tărie 
unită pentru tatăl tău. Pe cât de mare întuneric este 
acum în sufletul său, pe atât de luminos va fi va face 
Dumnezeu să răsară aurora mântuirii. 

În tot acest timp, în sufletul bătrânului rege se petrecu 
o mare schimbare. Plăcerile lumii îşi pierduseră farmecul 
lor pentru el. Cu cât înainta în vârstă, toate petrecerile 
pe care curtea sa regală i le oferea cu prisosinţă i se 
păreau serbede şi deşarte. Linguşirile curtenilor săi îi 
displăceau, deoarece conştiinţa sa le dezaproba şi-i 
făcea cele mai aspre mustrări. Adeseori, el se gândea 
cu groază la moarte, chiar împotriva voinţei sale. Căuta 
să înlăture aceste gânduri din mintea sa, dar ele apăreau 
iarăși: „Şi ce-ţi foloseşte dacă nu te gândeşti la ea?, 
zicea el. „Moartea îmi stă înainte; se apropie din ce în 
ce mai mult de mine. Şi apoi ce va mai fi?” Şedea adeseori 
singur şi-şi rezema capul în palme. Câteva cuvinte pe 
care fiul său i le spusese odată despre judecata viitoare, 
îi căzură cu greu la inimă. „Oare s-ar putea ca toate 
faptele noastre să fie odată cercetate şi cumpănite? Dacă 
faptele noastre din această scurtă viaţă vor fi judecate, 
atunci aceasta trebuie să ni se aducă la cunoştinţă. Dar 
nu se poate! O voce îmi spune în inima mea: într-adevăr, 
aşa este. Eu trebuie să mă lămuresc asupra morţii şi a 
veşniciei.” 

Bătrânul rege se bucurase până atunci de multă să- 
nătate. Însă acum simţea prea bine că îmbătrânea şi cu 
bătrâneţea veneau şi bolile. În cele din urmă, se simţi 
aşa de rău încât trebui să cheme doctorul. Doctorul îi 
prescrise o doctorie. Înainte de a lua doctoria, regele 
pretinse ca doctorul să-i arate că praful pe care i l-a 
prescris îl va vindeca. 

— Spune-mi, zise el, cum se întâmplă aceasta? 

— O, regele meu, zise doctorul, asta n-o ştiu nici eu. 
Ştiu numai din cele ce cunosc că această doctorie ajută; 
însă cum se întâmplă nu știu. Aceasta şi multe altele în 
arta medicală sunt un mister de nepătruns; ceea ce zic 
şi cei mai învăţaţi doctori în privinţa aceasta este numai 
o presupunere şi nu-mi este de ajuns. Căci dacă o doc- 
torie bine întrebuințată aduce întotdeauna şi peste tot 
vindecare sigur că ea este bună. Ar fi neraţional ca să 
se îndoiască cineva de aceasta. Crede-mă, iubite rege, 
ia această doctorie şi te linişteşte! 

Regele crezu pe doctor, luă doctoria şi se făcu sănătos. 

„Tot aşa poate să fie şi cu religia”, gândi regele. „Dacă 
noi nu putem înţelege lucrurile naturale pe care le avem 
înaintea ochilor, apoi nu trebuie să ne mirăm dacă şi 
mai puţin suntem în stare să înţelegem lucrurile pe 
care nu le vedem. Toate cele spuse de mine împotriva 
celor ce fiul meu mi-a spus despre religia creştinilor se 
cuprind în aceasta: este taină pe care eu nu o pot înțelege. 
Dar fiindcă această religie în mod vădit face pe oameni 
buni şi fericiţi, apoi fără îndoială ea trebuie să fie bună. 
După sfatul fiului meu Iosafat, eu am să mă ţin de cu- 
vintele întemeietorului religiei creştine: «Cel ce urmează 
învăţătura Mea, va începe să înţeleagă că ea este de la 
Dumnezew»”. 


CAPITOLUL XVII 


Regele Avenir şi Varlaam 


Când regele Iosafat vizită iarăşi pe tatăl său, acesta 
se arătă către el mai binevoitor decât oricând. 

— Vino, fiul meu, zise el, eu vreau să ne ducem îm- 
preună la acel castel unde tu ţi-ai petrecut copilăria şi 
anii tinereţii tale. Acolo putem să vorbim împreună ne- 
supăraţi de nimeni; apoi acele grădini vor redeştepta 
în tine plăcute şi duioase amintiri din zilele de aur ale 
tinereţii tale. 

Amândoi porniră într-acolo. Pe când fiul se plimba 
cu tatăl său prin aleele umbroase ale grădinii şi printre 
crângurile înflorite, el se gândea cu emoție, în unele 
locuri, la întâmplări neînsemnate, dar fericite ale tinereţii 
sale. Când ei ajunseră la acel iezer cu apă limpede 
umbrit de palmieri, tatăl zise: 

— Aici lângă această apă limpede şi rece şi sub 
umbra deasă a palmierilor mie îmi place foarte mult; să 
ne odihnim aici. Am să vorbesc mult cu tine, fiul meu. 
Trebuie să-ţi mărturisesc că poporul tău este mai bun 
şi mai fericit decât al meu. Eu nu pot să mulţumesc 
niciodată pe oamenii care sunt sub sceptrul meu, cu 
toate că am cea mai mare bunăvoință pentru aceasta. 
Întotdeauna găsesc prilej de a cârti, a murmura şi a se 
plânge. Chiar de curând mi-am dat osteneala de a potoli 
o răscoală împotriva unui decret bine cugetat şi, după 

cum îmi pare, poporul tău se simte sub sceptrul tău 
întotdeauna fericit şi este mereu liniștit şi mulţumit. EL 
te iubeşte; al meu are frică de mine. Chiar cu cele mai 
aspre pedepse, cu foc şi cu sabie, n-am putut niciodată 
să stârpesc cele mai revoltătoare vicii, precum hoţia, 
omorul şi alte crime; dar între creştinii din regatul tău 
asemenea fărădelegi sunt ceva neauzit. Acești buni oameni 
se abţin de la ele fără să fie siliţi, ci din ură lăuntrică 
pentru ele. Dar ei nu numai că urăsc răul, ci iubesc şi 
fac binele. Ei sunt buni supuşi, soţi credincioşi, părinţi 
iubitori care îşi cresc bine copiii. Copiii se poartă recu- 
noscători şi ascultători faţă de părinţii lor. Servitorii 
sunt cuviincioși şi supuşi către stăpânii lor; stăpânii la 
rândul lor sunt buni şi blânzi cu ei şi-i consideră ca fii 
ai casei. Sclavia, barbarul obicei de a vinde pe oameni 
ca vitele, a dispărut cu totul între creştini. Toţi sclavii sunt 
liberi şi servesc acum pe stăpânii lor şi cu mai multă 
plăcere şi supunere. Toţi creştinii din ţara ta sunt un 
popor silitor, mulţumit, liniştit şi paşnic. Ei sunt cuviin- 
cioşi, măsuraţi, modeşti şi fără falsitate. Eu recunosc 
frumoasele roade ale religiei creştine. De aceea, aş dori 
să cercetez mai de aproape acest mărgăritar pe care 
acel neguţător nu ţi l-a vândut, ci ţi l-a împărtăşit fără 
plată şi care, îţi mărturisesc, a devenit cea mai frumoasă 
podoabă a coroanei tale. Povesteşte-mi sincer tot ceea 
ce ţi-a spus acel neguţător şi ce te-a îndemnat ca să te 
faci creştin. 

La aceste cuvinte Iosafat simţi o bucurie nespusă. 

— Da, zise el, acel om înţelept şi cuvios mi-a apărut 
într-adevăr ca un vestitor dintr-o lume mai bună, ca un 
înger al lui Dumnezeu. 

Iosafat povesti după aceea tot ceea ce auzise de la 
acel slujitor al religiei creştine, din momentul în care l-a 
văzut intrând în casă şi până în momentul în care a fost 
botezat de el. 

— Aici în acest iezer, zise Iosafat cu lacrimi în ochi, 
m-a botezat el creştin, închinător al unui Dumnezeu 
adevărat, fiu al Părintelui nostru ceresc şi moştenitor al 
Împărăției cerurilor. 

Bătrânul rege ascultă cu cea mai mare atenţie pe 
fiul său şi nu simţea nici o oboseală ascultându-l. 

— Ei bine, zise el, religia creştină, după cum văd, 
dă cele mai adevărate răspunsuri la marile întrebări 
despre stricăciunea oamenilor, despre scurtimea vieţii 
omeneşti despre scurtul nostru timp de încercare pe 
pământ şi despre moartea care ne stă înainte şi despre 
ceea ce avem să aşteptăm după moarte. Fără această 
cunoştinţă, omul rămâne o mare taină. De asemenea, 
îmi place religia creştină, că ea uneşte învăţătura cu slujirea 
şi săvârșirea Jertfei celei fără de sânge, ceea ce, după 
ştiinţa mea, nu se găseşte la nici o religie. Eu vreau, cât 
mai am timp, să o cunosc mai de aproape. Dar spune- 
mi, cine este acel om pe care Cerul ţi l-a trimis? De 
unde a venit şi încotro s-a dus? Mai este în viaţă? Dacă 
mai trăieşte, atunci desigur tu ştii unde se află acum. 
Aş vrea să-i vorbesc chiar lui. 

Iosafat descrise apoi chipul şi purtarea simplă a lui 
Varlaam în care se putea zări totodată înfăţişarea unui 
principe şi demnitatea unui episcop, şi în urmă zise: 

— El a fost odinioară primul tău ministru, tată! Tu l-ai 
cinstit pe el, cândva, ca pe nimeni altul, cu înalta ta 
încredere. 

Însă, fiindcă a devenit creştin, el a căzut în dizgrație. 
Eu eram pe atunci copil de trei ani. În decursul acestui 
timp, el a rămas însă credincios și plin de iubire către 
tine. Numele său este Varlaam. 

— Cum, ce?, strigă regele înmărmurit; acel om nobil 
pe care eu l-am izgonit cu atâta nesocotinţă şi vrăjmăşie 
de la curtea mea şi acest Varlaam sunt una şi aceeaşi 
persoană? EI s-a interesat de tine atât de mult, a nesocotit 
viaţa sa ca un pribeag, pentru aceasta ca să devină 
învățătorul tău, spre a-ţi împrăștia tristeţea de atunci, 
spre a înveseli şi vindeca sufletul tău bolnav, cu cunoş- 
tința religiei care întrece orice comoară! Şi pe el, tocmai 
pe acest bun om, o, cât eram de orbit!, nu numai că l-am 
izgonit de mulţi ani, dar mai târziu l-am şi persecutat 
în mod îngrozitor. Voiam să-l ucid, voiam să pun ca să 
fie ars de viu. Şi el, după cum spui tu, se gândește tot 
cu dragoste şi bunăvoință la mine? Aceasta este măreț 
şi nobil. Aceasta singură arată îndeajuns valoarea religiei 
creştine. Eu sunt hotărât să devin creştin. Unde este 
cuviosul bătrân? El care te-a botezat pe tine, să mă bo- 
teze şi pe mine. Dar spune-mi, mai trăieşte el oare? 

— Mai trăieşte, zise Iosafat; el este primul preot al 
bisericii pe care eu am zidit-o, şi preotul comunităţii 
creştine din capitala mea. Voi porunci să fie chemat ca, 
în aceeaşi apă în care m-a botezat pe mine, să te boteze 
şi pe tine. 

— Nu, zise bătrânul rege, nu vreau să fiu botezat 
aşa după cum ai fost tu botezat atunci când eu perse- 
cutam încă pe creştini, în liniştea profundă a nopţii; ci 
în timpul zilei şi în faţa a tot poporul. Eu vreau să măr- 
turisesc în faţa poporului credinţa mea în Hristos. Dar 
înainte de toate, vreau să vorbesc cu Varlaam. Am să-i 

cer multe iertăciuni, am să-l rog să mă ierte... Eu voi 
merge cu tine. 

Bătrânul rege se întoarse în grabă la castelul său, 
dădu ordin care treburi să fie îngrijite în timpul absenței 
sale şi apoi plecă imediat cu Iosafat. Soarele apusese 
deja când ei ajunseră la castelul lui Iosafat. 

Iosafat voi să trimită un şambelan la Varlaam ca să-l 
poftească să vină la palatul regal. Dar bătrânul rege 
zise iarăşi: 

— Nu, nu, vom merge noi la el. Inima mea arde de 
dorinţa de a vedea iarăşi pe nobilul om şi de a obţine 
de la el iertare. 

Amândoi regii se duseră în casa pe care Iosafat i-o 
construise înţeleptului şi evlaviosului om în apropiere 
de biserică. Fi îl găsiră într-o odaie mică şi simplă pe 
care Varlaam şi-o aranjase precum coliba sa de odinioară. 
Respectabilul bătrân tocmai citea Sfânta Scriptură aşezată 
înaintea lui şi era cu totul adâncit într-însa. 

Când îl zări, bătrânul rege strigă, întinzând braţele: 

— Oh, bătrânul şi credinciosul meu prieten!, şi lacri- 
mile i se iviră în ochi. 

Varlaam se ridică, recunoscu pe rege şi strigă uimit: 

— O, domnul meu şi regele meu. 

Amândoi se îmbrăţișară şi vărsară lacrimi din belşug. 

În sfârşit, bătrânul rege zise: 

— Noi nu ne-am mai văzut de mult timp, scumpe 
Varlaam. Pe lângă aceasta, amândoi am îmbătrânit. Această 
lungă și tristă despărţire este din cauza mea. O, cât trebuie 
să-mi cer iertare de la tine! Eu m-am purtat foarte aspru 
cu tine. Iartă-mă! Cu toate acestea tu ai răsplătit răul cu 
bine. Tu ai devenit cel mai mare binefăcător şi învă- 
ţător al fiului meu. ie are el să-ţi mulţumească mai 

mult decât mie. Dar tu eşti şi binefăcătorul meu, deoarece 
prin acest fiu al meu, căruia tu i-ai vestit Evanghelia, ca 
un înger, ca un trimis al lui Dumnezeu, eu am venit la 
cunoştinţa adevărului. Fii acum şi pentru mine un 
înger, un Apostol al Domnului! 

Varlaam ridică ochii săi plini de lacrimi către cer şi 
zise cu mâinile împreunate: 

— O, Atotputernice Dumnezeule, cât Îţi sunt de 
recunoscător, că ai ascultat rugăciunea mea şi m-ai 
învrednicit ca să ajung şi această mântuire. Acum voi 
muri bucuros şi liniștit. Da, scumpul meu rege, urmă el 
mai departe, că tu crezi în lisus Hristos este o mare 
izbândă nu numai pentru tine, ci pentru tot regatul tău, 
pentru nenumărați oameni. 

Bătrânul rege era foarte mişcat din cauza oboselii 
drumului, de bucurie că vedea iarăşi pe Varlaam şi de 
întristare că el nedreptăţise pe un om aşa de bun. Pe 
lângă aceasta, fiindcă el venise în grabă la Varlaam, 
fără ca mai înainte să guste ceva, de aceea Iosafat, 
foarte îngrijorat de sănătatea bătrânului său tată, îl rugă 
să se întoarcă cu el în palat, spre a se întrema. Regele 
Avenir zise apoi: 

-— Noapte bună, preascumpe Varlaame! Vino mâine 
de dimineaţă la noi; vom avea mult de vorbit împreună. 


CAPITOLUL XVIII 


Adevărul religiei creştine 


Cu ivirea zorilor dimineţii, Varlaam se duse în palatul 
regal; i se spuse că amândoi regii sunt în pavilionul 
din grădină. EI îi găsi înaintea porţilor deschise ale pa- 
vilionului, pe o terasă ce era situată pe un loc înălţat 
de la pământ şi împodobit cu straturi de flori şi arbuşti. 
Aici, unde se desfăşura cea mai măreaţă privelişte peste 
grădină şi peste ţinuturile depărtate, ei voiau să guste 
răcoarea dimineţii care în acele ţări calde este foarte 
înviorătoare şi să privească măreţia soarelui ce răsărea. 

Amândoi regii salutară pe Varlaam cu căldură şi bă- 
trânul rege zise: 

— Vino, preaiubitul meu Varlaam, şezi între noi doi 
şi să întrebuinţăm aceste preţioase ore de dimineaţă 
vorbind cuvinte folositoare pentru cele veşnice. Iosafat, 
scumpul meu fiu, mi-a povestit pe scurt cuprinsul de 
căpetenie al descoperirilor dumnezeieşti pe care le-a 
auzit de la tine; acum, însă aş dori ca să aud totul în 
mod amănunţit chiar de la tine. Spune-mi, aşadar, ceea 
ce îţi va inspira Duhul lui Dumnezeu. 

Varlaam îşi îndreptă mai întâi privirile spre cer, 
rugându-se, apoi vorbi cu o sfântă însufleţire despre 
crearea lumii şi a primilor oameni, despre viaţa lor fe- 
ricită din Paradis şi despre căderea lor în păcat; despre 
marele potop prin care a fost pierdut întreg neamul 

omenesc afară de o familie, despre patriarhii seminţiilor 
poporului israelit, despre simplele lor obiceiuri şi purtarea 
lor înaintea lui Dumnezeu; despre poruncile şi rându- 
ielile pe care Dumnezeu le-a dat prin Moise poporului 
israelit, despre Ilie şi despre închinarea la unicul şi 
adevăratul Dumnezeu; despre Prooroci; despre făgă- 
duinţa unui Mântuitor pe care Dumnezeu o făcuse pri- 
milor oameni şi familiilor patriarhilor şi care a dispus 
ca să fie vestită întregului popor israelit prin Moise şi 
prin Prooroci, despre venirea Fiului lui Dumnezeu pe 
pământ, a Unicului Născut de la Tatăl, plin de har şi de 
adevăr, despre trimiterea Apostolilor, după ce mai întâi 
ei au fost luminaţi de Duhul Sfânt, care au fost sfinţiţi 
şi înzestrați cu putere de sus; în sfârşit, despre înteme- 
ierea Bisericii sfinte şi universale pe care Hristos a 
aşezat-o pe nişte stânci neclintite. 

— De aici poţi cunoaşte lămurit, iubite rege, zise 
Varlaam mai departe, că este purul adevăr ceea ce Pavel, 
unul din Apostoli, zice: „În multe feluri şi în multe chipuri, 
Dumnezeu a grăit de demult părinţilor noştri prin 
Prooroci, iar în zilele cele de pe urmă a grăit nouă prin 
Fiul Său Care este strălucirea măririi Sale şi chipul Per- 
soanei Sale, prin Care lumea a fost creată”. 

Regele Avenir ascultă cu mare bucurie pe sfântul 
bătrân. Regele Iosafat se uita adeseori la tatăl său, pe 
când vorbea Varlaam, şi observă cu bucurie, cât de mult 
îi plăceau acestuia aceste înalte adevăruri. 

Bătrânul rege zise: 

— Tot ceea ce mi-ai spus tu, scumpe Varlaame, face 
să se reverse în sufletul meu o nouă lumină ce-mi în- 
călzeşte inima. Totuşi am să-ţi mai pun câteva întrebări. 

Varlaam le ascultă şi răspunse la fiecare tot cu 
pricepere şi iubire, căci el era întotdeauna gata a da 
cuvântul şi răspunsul său la oricare îl întreba despre 
temeiul cre-dinţei sale. 

— Dacă noi privim numai cerul şi pământul, apoi 
trebuie să recunoaştem că le-a creat un Dumnezeu atot- 
puternic, înţelept şi bun. „Cerurile spun slava lui Dum- 
nezeu şi lucrul mâinilor Lui o vesteşte tăria; o zi po- 
vesteşte celorlalte şi o noapte înştiinţează pe celelalte. 
Nu sunt graiuri nici cuvinte ale căror glasuri să nu se 
audă. Cele nevăzute ale lui Dumnezeu, de la zidirea 
lumii, din făpturi cunoscându-se, se văd, şi eterna Lui 
putere şi dumnezeirea, ca astfel aceia care nu voiesc a-L 
cunoaşte, a-L slăvi şi a-L adora ca pe un Dumnezeu, să fie 
fără de răspuns.” 

— Cine ar putea să se îndoiască despre aceasta, zise 
Varlaam mai departe, că un Dumnezeu atât de înţelept 
şi atât de bun, a Cărui înţelepciune şi bunătate ies la 
lumină din toate lucrările Sale, a creat pe oameni la 
început buni şi desăvârşiţi în felul lor, dar că oamenii 
prin propria lor vină s-au lipsit de această stare şi au 
devenit răi? Din nenorocire, oamenii nu mai sunt ceea 
ce ar fi trebuit să fie după voinţa Creatorului. Despre 
aceasta ne încredinţează ceea ce se întâmplă atât în micile 
lucruri din viaţa zilnică, cât şi în marile întâmplări ale 
lumii, tot ceea ce este rău şi vrednic de lepădat şi de 
disprețuit. Acest lucru îl aflăm dacă privim în inima 
noastră. Porunca lui Dumnezeu este scrisă chiar în inima 
noastră; noi găsim însă ceva în noi care se opune la 
aceasta şi nu putem să scăpăm de ea decât numai prin 
propria noastră putere. O putere potrivnică ne încătu- 
şează; noi avem trebuinţă de un Mântuitor. Aceasta a 
simţit-o foarte bine iubitul tău fiu Iosafat încă de pe 

când era tânăr. Acest lucru îl simte fiecare om în sine 
însuşi şi trebuie să mărturisească cu Apostolul Pavel: 
„Mă veselesc împreună cu Legea lui Dumnezeu despre 
omul cel dinlăuntru; dar văd în mădularele mele o altă 
lege care se luptă împotriva legii minţii mele şi mă ţine 
legat sub legea păcatului care este în mădularele mele”. 
Fiecare om suspină, după cum încredinţează Sfântul 
Apostol Pavel: „Ticălos om sunt eu! Cine mă va izbăvi 
de acest trup muritor?”. Fie ca oricine să se încredinţeze 
şi să zică cu acesta din urmă: „Darul lui Dumnezeu prin 
lisus Hristos”. Ceea ce ne spune istoria sfântă, ni se arată 
în istoria popoarelor şi chiar în înfăţişarea pământului. 
Nu se poate tăgădui că neamul omenesc s-a răspândit 
din Asia peste tot pământul; la toate popoarele, cu deo- 
sebire printre indieni, noi încă găsim urme lămurite şi 
nu de tot şterse despre cele mai vechi descoperiri ale 
lui Dumnezeu. 

Dacă privim forma pământului, nu putem să ne 
îndoim că odinioară a trebuit să aibă loc marele potop 
care a înecat tot pământul. 

Poporul iudeu este pentru noi o dovadă neîndoiel- 
nică a faptului că acele întâmplări pe care istoria sfântă 
le povestește despre ei s-au petrecut în realitate. Fi 
sunt răspândiţi în toată lumea, ei apar între toate po- 
poarele printre care trăiesc necontenit ca un popor 
aparte; ei se ţin cu încăpățânare de vechile lor obiceiuri, 
păstrează cu scrupulozitate cărţile lor sfinte, legea pe 
care le-a dat-o Dumnezeu prin Moise şi proorociile despre 
Mântuitorul sau Mesia. 

Răspândirea poporului creştin peste tot pământul 
se datorează celor doisprezece bărbaţi care au fost pescari 
săraci şi chiar oameni neînvăţaţi. 

Aceşti oameni drepţi care n-au avut nici un câștig 
vremelnic de pe urma predicării Evangheliei, care nu 
şi-au atras prin aceasta nimic altceva decât dispreţ şi 
persecuție, au mărturisit că ei au văzut cu proprii ochi 
faptele lui Iisus Hristos, că au auzit cuvintele Lui din 
propria-l gură şi au mărturisit cele spuse prin vărsarea 
sângelui lor şi prin chinurile morţii celei mai îngrozitoare. 
Întreaga putere a romanilor, a acestui imperiu uriaş 
care cunoştea ştiinţele şi înfricoşătoarele forţe de luptă, 
s-a războit împotriva lor. Dar în zadar. Pretutindeni au 
dispărut templele idolești; creștinismul a biruit. Unii 
tăgăduiesc minunile prin care s-a răspândit creștinismul; 
însă atunci această răspândire fără minune ar fi tocmai 
cea mai mare minune. 

Cea mai frumoasă şi cea mai plăcută dovadă despre 
sfinţenia și desăvârșirea creștinismului o vedem în roa- 
dele lui. Aceasta este o dovadă pe care noi şi în ziua 
de astăzi o putem vedea cu ochii noștri. Eu am cu- 
treierat prin multe ţări şi am găsit pretutindeni: în fiecare 
oraș, în fiecare sătuleţ, unde locuitorii sunt creștini cu 
fapta, acolo sunt la ele acasă bunele obiceiuri, fideli- 
tatea şi credinţa, modestia, unirea şi iubirea, îndurarea 
şi binefacerea, liniștea şi mulţumirea. Acolo însă unde 
oamenii nu sunt încă luminaţi cu această lumină cerească, 
zac tot în umbra morţii. Unde creştinii se răcesc de religia 
lor, acolo se răceşte şi dragostea şi se întinde cu iuţime 
egoismul, corupţia, minciuna şi înșelătoria, sinuciderea, 
viciile şi crimele. 

Astfel, dacă noi deschidem ochii şi privim la lumea 
ce ne înconjoară sau în inima noastră, vom vedea că 
religia lui lisus Hristos este cel mai frumos și cel mai 
preţios dar al Cerului. Da, iubite rege, cuvintele Apos- 
tolului sunt adevărate: „Arătatu-s-a harul cel mântuitor 

al lui Dumnezeu tuturor oamenilor, învăţându-ne pe 
noi, ca, lăsându-ne de păgânătate şi de poftele cele lu- 
meşti, să trăim cu dreptate şi credinţă în lumea de acum; 
așteptând fericita nădejde şi arătarea slavei marelui 
Dumnezeu şi a Mântuitorului nostru lisus Hristos care 
S-a dat pe Sine pentru noi ca să ne scape de toată fără- 
delegea”. 

Varlaam vorbise atât de mult şi cu atâta zel, iar 
Avenir şi Iosafat îl ascultaseră cu atâta bucurie şi mul- 
țumire sufletească, încât soarele străbătuse în timpul 
acesta jumătate din cursul său şi se ridicase deja foarte 
sus pe cer, fără ca vreunul din toţi trei să observe lucrul 
acesta. 

Acum însă ei simţiră arşița de la amiază, care în acele 
țări călduroase este foarte înăbuşitoare. Regele Avenir 
se duse deci în pavilionul răcoros al grădinii unde era 
pregătită masa numai pentru el, Iosafat şi Varlaam. EI 
luă cu dânşii un mic prânz şi apoi se retrase în odaia sa. 

Tocmai după apusul soarelui, regele Avenir se duse 
iarăşi cu Varlaam în grădina palatului spre a se bucura 
de aerul răcoritor al serii. 

Luna apăru strălucitoare printre arborii înalţi ai gră- 
dinii, stelele scânteiau pe cerul ce se arătă de un senin 
neobișnuit; roua răcorea frunzele şi florile. 

Varlaam zise: 

— De câte ori umblu sub cerul plin de stele, îmi vin 
în gând cuvintele regelui David: „Doamne Dumnezeul 
nostru, cât este de minunat numele Tău în tot pă- 
mântul, că S-a înălţat mare cuviinţa Ta mai presus de 
ceruri! Căci văd cerurile lucrul mâinilor Tale, luna și 
stelele pe care tu le-ai întemeiat. Ce este omul că-l po- 
meneşti pe el sau fiul omului că-l cercetezi pe el?. 

— Da, zise Varlaam mai departe, Dumnezeu Îşi aduce 
aminte de noi şi ne cercetează; El ne dă nouă tocmai 
ceea ce ne lipseşte. Religia creştină e cu totul potrivită 
naturii omeneşti, stării de azi a oamenilor. Dumnezeu 
ne dă nouă prin lisus Hristos tot ceea ce ne trebuie. În 
toată slăbiciunea noastră, în toate grijile noastre, sufe- 
rinţele, mustrarea de conștiință, luptele împotriva ispi- 
telor, în nevoi ca şi la moarte, noi găsim unica şi sin- 
gura mântuire în lisus Hristos. Şi această mare binecu- 
vântare pe care religia lui lisus ne-o aduce este o do- 
vadă despre adeverirea ei. 

Regele zise: 

— Iubite Varlaam, cu ajutorul lui Dumnezeu tu m-ai 
convins pe deplin despre adevărul religiei creştine; însă 
spune-mi şi mai mult despre marea mântuire pe care 
Dumnezeu ne-a pregătit-o nouă prin lisus Hristos. Sufletul 
meu doreşte cu înfocare să mai audă despre aceasta. 

Varlaam vorbi atunci despre cum noi oamenii eram 
lipsiţi în primul rând de înțelepciune şi dreapta cunoştinţă 
şi cât de neştiutori suntem în lucrurile dumnezeieşti fără 
o lumină mai înaltă, cât de imperfectă este virtutea noastră 
şi cât de departe suntem noi de a fi buni şi desăvârşiţi; 
cât de strâns zăceam legaţi în robia păcatului ca şi în 
nişte lanţuri şi eram supuşi stăpânirii morţii. 

— Dar să ne mângâiem şi să ne bucurăm cu sufletul, 
zise el; isus Hristos ni S-a dat nouă de către Dumnezeu 
spre înţelepciune, îndreptare şi mântuire. Noi oamenii, 
zise Varlaam mai departe, suntem chinuiţi pe pământ 
de mii de griji lumești care ne împiedică de a ne în- 
drepta gândurile noastre spre cele cereşti. Bogaţii și 
puternicii lumii acesteia, care nu au nevoie să se îngri- 
jească de hrană şi îmbrăcăminte, sunt apăsaţi adesea 


128 Christoph von Schmid 


de o grijă mult mai grea, de lucruri importante şi alte 
treburi pentru care ei adesea se muncesc cu griji mai 
mari decât cei săraci pentru mâncare şi băutură. Dar 
Hristos zice: „Nu vă îngrijiţi! Tatăl vostru Cel ceresc ştie 
că toate acestea vă trebuie. Căutaţi mai întâi împărăţia 
lui Dumnezeu şi dreptatea Lui şi toate celelalte vi se 
vor adăuga vouă!”. Suferințele oamenilor sunt nenumă- 
rate şi multe dintre ele chiar foarte aspre şi grele. Dar 
tocmai prin suferinţe vor deveni oamenii buni, iar cei 
buni, şi mai buni. După cum aurul se curăţă prin foc şi 
se lămureşte, tot astfel se adevereşte virtutea prin suferinţe. 
Suferințele ne conduc la fericire, dacă le suportăm cu 
răbdare. Hristos zice: „Fericiţi cei ce plâng, că aceia se 
vor mângâia”. Şi Apostolul Pavel zice: „Suferințele acestei 
lumi nu sunt vrednice de mărirea ce ne așteaptă acolo, 
în Ceruri”. 

Dar mai mult decât toate suferinţele ne chinuiește 
şi ne nelinişteşte gândul la păcatele noastre trecute. Însă, 
după cum încredinţează Sfântul Apostol Pavel, este un 
cuvânt adevărat, sigur, scump şi preţios, că Iisus Hristos 
a venit în lume ca să mântuiască pe cei păcătoşi. După 
cum fiul risipitor a fost primit de tatăl său cu atâta dra- 
goste şi bucurie, tot aşa primeşte Tatăl Cel ceresc cu o 
dragoste şi mai mare pe păcătoşii care se pocăiesc cu 
adevărat. „Multă bucurie se face în ceruri pentru un pă- 
cătos care se pocăiește.” Pe noi ne apasă multe încercări, 
ispite şi lupte aprige împotriva păcatelor. Însă Hristos 
ne învaţă ca să biruim ispitele. „Privegheaţi şi vă rugaţi 
ca să nu cădeţi în ispită”, zice EI. lisus Hristos ne dă 
putere de a birui prin credinţă toate piedicile spre bine: 
„Celui ce crede, nimic nu-i este cu neputinţă”, zice EI. 
„Îndrăzniţi, Eu am biruit lumea.” Cel ce crede în EI, poate 

să învingă şi lumea. Cel din urmă lucru care ne ameninţă 
este moartea de care oamenii se îngrozesc aşa de mult. 
Dar moartea este numai trecerea într-o viaţă mai bună, 
oarecum un somn dulce, după care urmează o deștep- 
tare veselă. După cum muncitorul obosit care a purtat 
greutatea zilei nu se teme de somn, ci se bucură de 
acesta, tot aşa trebuie să nu se teamă de moarte cel ce 
crede în Hristos. „Cel ce crede în Mine”, zice Iisus, „nu 
va vedea moartea; el a trecut de la moarte la viaţă.” 
Acolo unde ochii trupeşti văd numai praf şi putregai, 
religia creştină ne deschide o privelişte plină de fericire 
într-o lume mai bună în ceruri. Tot ceea ce lumea pre- 
zentă are mai frumos şi mai măreț într-însa nu este decât 
o umbră faţă de acea măreție. „Ochiul n-a văzut, urechea 
n-a auzit şi la inima omului nu s-au suit cele ce Dum- 
nezeu a pregătit acelora care-L iubesc pe EL.” 

Regele zise: 

— Nepreţuite Varlaam! Tot ceea ce mi-ai spus îmi 
răcoreşte inima după cum plăcutul aer al serii îmi ușu- 
rează pieptul, după cum roua îmbelşugată împrospă- 
tează florile veştejite. O deosebită mângâiere îmi face 
mie ceea ce mi-ai spus despre iertarea păcatelor. 

Regele vorbi apoi încă mult timp cu Varlaam despre 
tot ceea ce îi neliniştea inima și pentru care sufletul său 
era îngrijorat, iar Varlaam îi spuse multe cuvinte potrivite 
care îi aduseră o mângâiere cerească. După aceea, merseră 
iarăși în pavilion. Iosafat, care voise să lase pe tatăl său 
singur ca să vorbească cu Varlaam, îl aştepta aici. El se 
bucură că putea să petreacă cu amândoi o seară fericită. 

Dar, deodată, veni un curier călare cu ştirea că inamicii 
lor, perșii, au năvălit cu mare putere în ţară. Ei au crezut 
că regele Avenir este prea bătrân pentru a mai conduce 

la victorie armata sa şi, de aceea, au rupt tratatul de pace. 
Bătrânul rege porunci să se pregătească caii în grabă şi 
să se încarce cămilele. 

O mare învălmășeală se iscă atunci între curtenii şi 
servitorii regelui; sute de mâini erau ocupate spre a pregăti 
cât mai repede posibil cele necesare de plecare. Iosafat 
se oferi să meargă cu tatăl său la război. Însă bătrânul 
rege care cu toată bătrâneţea sa se simţea destul de tare 
ŞI puternic zise: 

— Voiesc să merg singur. Dacă în acest război voi 
avea nevoie de ajutorul tău, iubitul meu fiu, atunci te 
voi înştiinţa. Deci pregăteşte-ţi armata ca să fie gata de 
pornire când va fi nevoie. 

El mâncă în grabă puţin şi zise zâmbind către Varlaam: 

— Tu ai avut dreptate când ai zis că noi, regii, trebuie 
să ne îngrijim de unele lucruri a căror îndeplinire este 
tot aşa de necesară ca şi mâncarea şi băutura. Apoi se 
sculă și zise: scumpe Varlaam, scumpe Iosafat, rămâneţi 
sănătoşi şi rugaţi-vă pentru mine! 

EI îi îmbrăţişă pe amândoi şi plecă înainte de miezul 
nopţii. 


CAPITOLUL XIX 


O sărbătoare de sfântă bucurie 


Regele Avenir respinsese îndată cu viteaza sa oaste 
pe perși dincolo de hotarele împărăției sale. Ar fi fost 
uşor pentru el acum ca să pătrundă în ţara lor şi să 
cucerească dintr-însa oricât ar fi vrut şi a o trage la 
sine. El însă dorea să dea pace atât poporului său, cât 
şi inamicului biruit. 

— Ramura de măslin a păcii, zicea el, este mai bună 
decât coroana de lauri a biruinţei stropită cu sânge. 

Plin de bucurie, el se întoarse repede în castelul său 
spre a fi pentru locuitorii capitalei sale primul vestitor 
al păcii şi apoi să facă cunoscut prin vestitori trimiși și 
celorlalţi supuşi ai săi pacea câştigată prin vitejie şi 
biruinţă; dar şi mai mare era bucuria sa de a vorbi cu 
această împrejurare poporului său despre o pace mai 
înaltă pe care au anunţat-o, în acea noapte sfântă, îngerii 
lui Dumnezeu tuturor oamenilor. 

În ordinul regal pe care el l-a dat pentru aceasta zicea 
între altele: „Prin mila și îndurarea Unicului Dumnezeu 
adevărat, Stăpânul atotputernic al cerului şi al pământului, 
el a venit la cunoştinţa lui lisus Hristos, Fiul lui Dum- 
nezeu, şi s-a făcut creştin; el a aflat în creştinism ade- 
vărata pace şi liniște a inimii şi dorește aceasta şi la tot 
poporul său; toţi creştinii din împărăţia sa vor avea de 
acum înainte libertatea religiei lor şi nimeni să nu le mai 

facă vreo suferinţă sau supărare, ci să-i cinstească şi să-i 
iubească ca pe niște înrudiţi cu regele în chip sufletesc; 
creştinii să nu se mai gândească la nedreptăţile pe care 
cei idolatri le-au pricinuit, ci să-i ierte din toată inima. 
Fiindcă Dumnezeu este Tatăl tuturor oamenilor, Care face 
să răsară soarele Său peste creştini şi peste necreștini, 
peste credincioşi şi peste necredincioşi şi adapă câmpiile 
lor cu ploaie din cer, de aceea toţi oamenii trebuie să 
trăiască pe pământ în pace şi unire ca fii ai unui Tată 
ceresc; cu nici un chip însă cei luminaţi să nu se poarte 
cu vrăjmăşie sau să persecute pe aceia care, din neferi- 
cire, umblă tot în întuneric; cu atât mai mult, ei trebuie 
să iubească din inimă pe aceştia, să le arate toată bu- 
nătatea şi prin viaţa lor curată şi fără bănuială să le-o 
facă plăcută şi scumpă; şi pe a lor în chipul acesta, ei 
pot să preamărească după bunul plac pe Dumnezeu. 

Rezultatul pe care-l avu ordinul regal întrecu toate 
aşteptările regelui. Mulţi bărbaţi înalți de stat, vitejii 
ostaşi se anunţară regelui şi-şi mărturisiră credinţa lor 
în Hristos. Din tot imperiul veniră înştiințări că nenu- 
mărate familii creştine care mai înainte păstrau tăcerea, 
acum mărturisesc pe faţă şi cu bucurie religia creştină. 
Mai multe oraşe trimiseră delegaţi spre a arăta regelui 
mulțumirea şi bucuria lor. Mulţi creştini care pe timpul 
persecuției fugiseră din ţară, acum se întoarseră înapoi. 
Spre marea bucurie a regelui, chiar şi un episcop, un 
bătrân respectabil şi supus de odinioară al regelui, se 
întoarse din exilul în care el petrecuse mulţi ani şi pre- 
dicase altor popoare Evanghelia Domnului. 

Regele făcu acum planul pentru construirea unei 
biserici măreţe, poate mai deosebită decât cea a fiului 

său. Căci tot ceea ce regele Avenir întreprindea era 
măreț şi trebuia să se facă cât mai repede. 

Cei mai renumiţi arhitecţi au fost chemaţi şi numeroşi 
lucrători au fost aduşi; lucrarea se îndeplinea fără între- 
rupere şi lucrătorii au fost cu prisosinţă răsplătiți, căci 
regele deschise cu dărnicie averile sale adunate. Apoi 
el porunci ca marii idoli de aur şi de argint, care până 
atunci fuseseră aşezaţi în palatele sale şi care acum îl 
îngrozeau, să fie topiţi şi transformați în bani. După 
dorinţa lui, noua biserică creştină a fost ridicată în ca- 
pitala sa chiar pe locul din mijloc, unde odinioară fu- 
seseră ucişi o mulţime de creștini şi unde ar fi trebuit şi 
Varlaam să fie ars. 

Pe când regele stăruia din răsputeri ca biserica de 
marmură să fie cât mai grabnic ridicată, episcopul se 
silea necontenit să înalțe Domnului un templu și mai 
măreț. El învăţa, de dimineaţa până seara târziu, pe cei 
de sus şi pe cei de jos care voiau să devină creştini. 
Bineînţeles, între aceştia se găseau unii care numai din 
interes voiau să se încreştineze ca să linguşească pe 
rege şi să se bucure de favoarea lui. Episcopul însă îi 
cunoscu numaidecât şi îi amână până mai târziu. 

Câţiva preoţi, pe care episcopul îi adusese cu sine 
din ţări străine, îi dădură un preţios ajutor la catehizarea 
celor care voiau să se încreştineze. De asemenea, îl ajutară 
mai mulţi bărbaţi din ţară, înaintați în vârstă care de mult 
timp erau deja creştini şi despre a căror credinţă, înţe- 
lepciune, evlavie şi purtare creştinească el se încredin- 
țase pe deplin şi de aceea îi hirotonise preoţi. Poporul 
spori foarte mult în cunoașterea adevărurilor creştine şi 
dorea cu înfocare să se boteze. 

Între timp, clădirea bisericii a fost terminată. Regele 
hotărt o zi pentru sfinţirea ei. 

— Şi cea dintâi sfântă slujbă care se va săvârşi în noua 
biserică sfinţită va fi botezul meu, zise el. 

Mulţi principi şi înalţi demnitari ai imperiului cerură 
să se boteze în același timp cu regele lor. Regele invită 
pe fiul său Iosafat şi pe bătrânul Varlaam în vârstă de 
nouăzeci de ani ca să asiste la sfânta slujbă. Amândoi 
primiră cu bucurie. Varlaam însă zise: 

— Slujba la care iau parte va fi, desigur, cea din urmă 
pentru mine. 

Pentru sărbătoarea apropiată se făcură mari pregătiri. 
Pereţii bisericii au fost împodobiţi cu tapete scumpe de 
purpură ţesută cu aur, stâlpii de marmură albă au fost 
încărcaţi cu coroane de flori. Cu mare alai şi cu o suită 
numeroasă, amândoi regii se duseră la biserică. Episcopul, 
înconjurat de mai mulţi preoţi, îi primi la intrare, conduse 
pe rege la altar, ţinu aici o cuvântare, îi ceru ca să depună 
mărturisirea de credinţă şi merse apoi cu el la baptisteriu 
într-o procesiune solemnă însoţită de purtarea unei cruci 
de argint şi de rugăciunile şi cântările preoţilor. Toţi cre- 
deau că episcopul va săvârşi sfânta slujbă; însă el în- 
sărcină cu aceasta pe bătrânul Varlaam, fiindcă regele 
Avenir făgăduise lui Iosafat că voieşte să fie botezat de 
către Varlaam. Toţi cei de faţă, mai ales acei care încă 
din timpul copilăriei lor îşi aminteau de dânsul sau despre 
ceea ce părinţii lor povestiseră despre el, au fost foarte 
veseli că se face această mare cinste bunului şi bătrâ- 
nului om care odinioară fusese izgonit într-un chip atât 
de nedrept. 

După aceea, regele zise către fiul său: 

- Prin tine am venit la cunoştinţa lui lisus Hristos; 
prin tine m-a condus Dumnezeu până într-acolo încât 
să mă aflu acum în această biserică şi aici, lângă afun- 
darea întreită. Tu, deci să fii şi naşul meu de botez. 

La aceste cuvinte, fiului regelui i s-au umplut ochii 
de lacrimi. De asemenea, toţi care erau de faţă găsiră 
nespus de mişcător aceasta să vadă pe fiu ca naş de 
botez al tatălui său. După botezarea regelui au fost 
botezați, de către episcop şi de către preoţi, principii şi 
marii demnitari a statului, care erau pregătiţi pentru 
aceasta şi doriseră încă de mult timp să primească acest 
dar. După ce toţi au fost botezați, au primit taina ungerii 
cu Sfântul Mir, spre a fi întăriţi de darul Sfântului Duh. 
După aceea, episcopul intră în altă încăpere spre a săvârşi 
Sfânta Liturghie şi a pregăti Sfintele Taine trupului şi 
Sângele Domnului. În timpul Sfintei Liturghii, regele şi 
fiul său, miniştrii şi mulţi creștini din cei botezați acum, 
cât şi din cei botezați mai de mult au mers cu cea mai 
adâncă evlavie să se împărtășească cu Sfintele Taine. 

Tot poporul ce se găsea în mare număr înlăuntrul 
bisericii asista la ceremonie în cea mai mare liniște; lacrimi 
de fericire curgeau pe feţele tuturor. Bătrânii veniţi din 
ținuturile cele mai îndepărtate ale imperiului ziceau: 

— O astfel de sărbătoare plină de bucurie sfântă nu 
a mai fost niciodată. 

Bătrânul rege dădu în această zi principilor şi pri- 
milor săi sfetnici o masă mare şi bogată în capul căreia 
el şezu cu fiul său între episcop şi Varlaam, fiind foarte 
mulțumit în sufletul său. Dar avusese grijă ca fiecare 
familie săracă din capitala sa să se poată bucura de 
ospătare îmbelşugată în casa sa. Pe lângă aceasta, pe când 
regele şedea la masă, au fost ospătaţi jos în grădinile 

regale, la un lung şir de mese, un mare număr de copii 
orfani și la alte mese oamenii săraci şi neputincioşi. 

Între multele binefaceri cu care regele a sărbătorit 
această zi de bucurie şi s-a făcut neuitat pentru poporul 
său au fost cu deosebire două. 

Tocmai în timpul când se lucra la biserică, regele 
pusese să se construiască încă două mari clădiri afară 
din oraş, cu multe încăperi, camere şi săli înconjurate 
de grădini înfloritoare. El nu spusese nimănui pentru 
ce le ridicase şi deci mulţi îşi bătură capul în zadar ca 
să afle cu ce scop sunt zidite. După masă, regele merse 
cu toţi invitaţii săi în grădină spre a vizita pe oaspeţii 
săi cei săraci. Toţi, mic şi mare, se ridicară în picioare 
cu mult respect şi-l salutară cu priviri care străluceau 
de bucurie şi recunoştinţă. Toţi erau îmbrăcaţi cu haine 
noi pe cheltuiala regelui. Acum el declară că una din 
cele două mari clădiri va fi azil pentru orfani, iar celălalt 
ospiciu pentru săraci şi spital pentru bolnavi. Copiii și 
oamenii bătrâni au fost conduşi după aceea de către 
rege şi sfetnicii săi în această casă unde regele rândui 
pentru îngrijirea lor supraveghetori şi servitori şi se luară 
toate măsurile ce se puteau închipui. Nu se poate spune 
cât de fericiţi erau copiii şi bătrânii când au văzut pre- 
tutindeni atâtea frumuseți. Iosafat vărsa lacrimi de bu- 
curie şi căzu pe grumajii tatălui său. Principii imperiului 
luară hotărârea să ridice şi în celelalte cetăţi asemenea 
case. Varlaam însă păşi în mijlocul copiilor, femeilor şi 
oamenilor bătrâni şi înălță către Dumnezeu o rugăciune 
de mulţumire, sfătuind pe toţi să se roage cu multă stă- 
ruință zilnic pentru regele lor binefăcător; zise apoi către 
rege şi către principii ce îl înconjurau: 

— A clădi biserici şi case de binefacere a fost până 
acum în Biserica creştină obiceiul acelor creştini cărora 
Dumnezeu le-a dat averea pentru aceasta, şi după cum 
cugetul îmi spune, acest obicei va dăinui. Tocmai prin 
aceasta se împlineşte în Biserică, iubirea către Dumnezeu 
şi către oameni. 


CAPITOLUL XX 


Cea mai frumoasă coroană 


În dimineaţa următoare, regele Avenir se duse cu fiul 
său în sala tronului unde, după porunca sa, erau adunaţi 
toţi sfetnicii săi. 

În această adunare numeroasă, el le prezentă pe 
fiul său Iosafat ca fiind coregent al său peste tot imperiul 
şi porunci ca această hotărâre să se facă cunoscută în 
toată ţara printr-un decret regal pe care îl va semna şi-l 
va întări cu sigiliul său. 

Către Iosafat însă zise: 

— Scumpul meu fiu, până acum eu ţi-am încredinţat 
ca să stăpâneşti numai o mică parte a imperiului meu 
şi ai întrecut toate aşteptările mele. Acum voiesc să 
împart cu tine domnia întregului meu imperiu. Tu ai să 
stai cu mine la conducere. Sau, mai bine, Sfânta Evan- 
ghelie să stea pe tron şi coroanele noastre lângă ea. 
Cuprinsul acestei cărţi dumnezeieşti trebuie să fie cea 
mai înaltă lege a imperiului nostru. Fie ca, prin ajutorul 
de sus, să izbutim a dovedi lumii ceea ce înțeleptul 
Varlaam mi-a spus odinioară: „Într-adevăr, regii creştini 
sunt cei mai buni regi şi într-adevăr, supușii creştini sunt 
cel mai fericit popor de sub soare”. 

După ce bătrânul rege lucrase cu fiul său, timp de trei 
ani, pentru binele imperiului său şi făcuse încă multe 
rânduieli, încredinţă toată conducerea ţării, tânărului rege. 

— Tu eşti acum în plină putere a vieţii, zise el, şi bărbat 
destul de puternic să porţi singur sceptrul; puterile mele 
însă mi-au slăbit. Eu simt greutatea bătrâneţii;, povara 
anilor pe care i-am trăit mă apasă. Fii de acum singurul 
rege! Dumnezeu să-ţi dea minte luminată şi o inimă 
binevoitoare. În toate câte vei face urmează lui Hristos, 
Împăratul cerului şi al pământului! Fii părinte al po- 
porului tău! Dacă vreodată vei avea nevoie de sfatul 
meu, apoi eu voi fi gata întotdeauna spre a ţi-l împăr- 
tăşi după cea mai bună ştiinţă şi conştiinţă. Voi rămâne 
cu tine în acelaşi palat, însă mă voi retrage în încăperi 
mai liniștite şi ascunse spre a trăi numai pentru Dum- 
nezeu. După ce atâta timp am fost împovărat cu tre- 
burile împărăției, acum sufletul meu tânjeşte după o 
asemenea linişte; neliniștit este până îşi va afla odihnă. 

Acele odăi ale palatului care se învecinau cu gră- 
dinile regale, din porunca regelui Avenir, au fost pre- 
gătite foarte simplu, fiind înlăturate toate podoabele de 
odinioară. Ele se asemănau mai mult cu locuinţa unui 
pustnic decât cu cea a unui mare monarh. EI însuşi le- 
pădă purpura regală şi se îmbrăcă cu haine de rând. 
Niciodată nu mai venea la mese de ceremonie, iar hrana 
sa zilnică era mai curând cea a unui monah. Petrecea 
mult în odaia sa sau stând sub bolțile umbroase ale 
grădinii, ocupându-se cu citirea Sfintei Scripturi, cu rugă- 
ciunea şi meditaţiile evlavioase. 

De la botezul său, regele Avenir trăia o viaţă pe care 
înainte nu o cunoscuse. Se simţea ca născut din nou şi 
aceasta se vedea pe chipul lui luminat şi blând acum, 
pe care, văzându-l, cei din jur deveneau la rândul lor 
asemenea lui; se înţelege că această stare era oglinda 
sufletului său liniștit şi împăcat cu toate, stare pe care 

fără să-şi dea seama o răspândea în afară. Cu toate 
acestea, bătrânul rege avea uneori zile triste. În nopţile 
de nesomn sau chiar şi ziua când se plimba pe aleile 
grădinii îi treceau pe dinaintea ochilor sufletului său 
multe din întâmplările vieţii sale trecute. Uneori aceste 
furtuni de gânduri îl descurajau mustrându-l cu asprime 
pentru plăcerile şi slava deşartă, nemilostivirea, neîn- 
durarea, nedreptatea de odinioară ca unul ce a avut în 
mâinile sale putere, stăpânire şi bogăţie. Dar ceea ce îl 
întrista mai mult era că nu-şi dăduse osteneala de a 
cunoaşte creştinismul mai devreme şi deci persecutase 
credincioşii, poruncind să fie ucişi oameni nevinovaţi 
şi sfinţi, propovăduitori ai Adevăratului Dumnezeu lisus 
Hristos Domnul. 

Într-una din astfel de zile trimite după Varlaam, ve- 
chiul său sfetnic şi oștean de odinioară, bătrânul în- 
cărcat de ani şi sfinţenie de acum. Bătrânul nu întârzie 
să apară şi regele îl salută bucuros, zicând: 

— O, Varlaame, nepreţuitul meu prieten, cel mai 
vechi, cel mai bun şi cel mai credincios, căruia eu şi 
fiul meu avem a-ţi mulţumi nespus de mult, la tine găsesc 
scăparea mea, în braţele tale mă arunc spre ajutor! Eu 
sunt acum aproape de a părăsi această lume; stau la 
porţile veşniciei. Eu, care am stat pe tronul împărăției, 
poruncind şi judecând, trebuie în curând să merg 
înaintea tronului Celui Preaînalt spre a fi eu judecat. 
De altfel, am fost obişnuit, după cum se cuvenea unui 
rege, să călătoresc cu mare suită; acum trebuie să fac 
singur şi fără însoţire o călătorie mai îndepărtată, lucru 
pentru care sunt acum îngrozit. De aceea, doresc, înainte 
de a porni pe drumul veşniciei, să-ţi mărturisesc, fără 
înconjur, viaţa mea şi tot ce îmi împovărează sufletul 

chiar şi după botezul meu. Eu cred că Hristos Domnul 
nu în zadar a zis Apostolilor: „Luaţi Duh Sfânt, cărora 
veţi ierta păcatele, se vor ierta lor, şi cărora le veţi ţine, 
vor fi ţinute”. Aşadar, eu voiesc, pe cât voi putea mai 
bine, să-ţi mărturisesc păcatele mele. Fă dar ceea ce 
Duhul lui Dumnezeu te va lumina. 

Şi regele, aşezându-se pe genunchii încovoiaţi sub 
povara anilor, cu ochii în lacrimi şi cu adâncă zdrobire 
de inimă îşi deschise sufletul său într-o ultimă şi miş- 
cătoare mărturisire. Bătrânul Varlaam asculta plângând 
împreună cu suveranul său această căinţă ce ar fi înmuiat 
orice inimă împietrită. La sfârșit când penitentul rege 
auzi din gura preotului „iertate îţi sunt păcatele tale” o 
greutate de stâncă se ridică de pe sufletul lui zbuciumat. 
Şi mai departe ascultă: 

- Milostivirea, ca şi dreptatea, lui Dumnezeu este 
nesfârșită şi îndurarea Sa se întinde peste toate făpturile 
Sale. Prin gura proorocilor s-a vestit zicându-se: „Viu sunt 
Eu, zice Domnul, căci nu voiesc moartea păcătosului, 
ci să se întoarcă şi să fie viu”. Acelor ce se întorc, EI le 
zice: „De ar fi păcatele voastre roşii ca haina mohorâtă, 
ele se vor face albe ca zăpada”. Cum Dumnezeu iartă 
pe deplin păcatele celor ce se pocăiesc se vede în istoria 
mântuirii oamenilor. Regele David care a căzut greu, 
dar şi-a plâns fărădelegea sa ziua şi noaptea şi s-a rugat 
lui Dumnezeu pentru îndurare, nu numai că a obţinut 
iertare, dar chiar Mântuitorul, Fiul lui Dumnezeu, S-a 
născut ca om din neamul Lui şi a fost numit fiu al lui 
David. Petru, primul şi cel mai vârstnic între Apostoli, 
s-a lepădat de trei ori de Domnul său pe Care Îl recu- 
noscuse ca Fiu al lui Dumnezeu; el a plâns cu amar 
pentru aceasta şi a mărturisit tot de trei ori iubirea sa 

către Hristos. Pavel a persecutat creştinii, i-a aruncat la 
închisoare şi a consimţit să fie condamnaţi la moarte; 
din cauza aceasta însă el s-a socotit ca cel mai mare 
între păcătoşi şi s-a întors din toată inima; a fost un vas 
ales ca să vestească numele lui lisus Hristos regilor şi 
popoarelor. Sfântul Apostol Ioan zice: „Sângele lui Iisus 
Hristos ne curăţă pe noi de tot păcatul. Dacă vom zice 
că păcat nu avem, ne înşelăm pe noi înşine şi adevărul 
nu este întru noi. Dacă vom mărturisi păcatele noastre, 
credincios şi drept este El ca să ne ierte nouă păcatele 
şi să ne spele pe noi de toată nedreptatea”. Tu ţi-ai 
mărturisit păcatele şi Hristos te-a iertat. 

— Cred din toată inima în lisus Hristos, zise Avenir; 
eu nu știu să găsesc o altă mântuire decât în FI. 

— Da, zise ca pentru sine Varlaam, omul nu se poate 
mântui altfel decât prin jertfa lui Iisus Hristos. 

Regele cunoştea acum aceeaşi bucurie ca şi după 
botezul său căci pacea lui Dumnezeu îi umplea inima. 
Cei doi vechi prieteni au mers în grădina împodobită 
cu atâtea frumuseți ale naturii, meditând împreună la 
bunătatea şi purtarea de grijă a lui Dumnezeu pentru 
întreaga creaţie. Chipul senin al regelui arăta un suflet 
sănătos şi trupeşte era mult mai bine în ciuda vârstei 
înaintate. 

Nu după mult timp veni şi Iosafat în grădină care se 
bucură mult văzându-l pe tatăl său liniştit şi vesel. Bucuria 
revederii era şi din partea regelui Avenir care zise: 

— Eu mă găsesc de altfel bine, cu toate acestea voi 
mai trăi puţine zile. Dar acum nu mă mai tem de moarte, 
fiindcă sunt încredinţat că păcatele mele au fost iertate 
şi de aceea moartea nu mai este atât de înfricoşătoare. 
Ea este pentru mine acum un trimis al lui Dumnezeu, 

o poartă de trecere spre lumea de dincolo, spre Împărăţia 
lui Dumnezeu în care toţi trebuie să mergem. 

- Tot aşa cred şi eu, zise Iosafat. Mă tot gândesc la 
aceasta, câtă groază îmi pricinuia când pentru prima 
oară am auzit vorbindu-se de moarte şi mormânt. Acum 
însă pot să mă gândesc cu linişte, chiar cu bucurie, la 
plecarea mea de aici. Este un drum care trece printr-o 
vale întunecoasă, dar duce la o lume plină de lumină 
care este patria noastră cerească, de unde am venit şi 
în care ne vom întoarce. Eu zic ca şi David: „Domnul 
este păzitorul meu. De voi umbla şi în mijlocul umbrei 
morţii, nu mă voi teme de rele, că El cu mine este. 
Toiagul Său şi varga Sa cea tare, acestea mă sprijină pe 
mine. Într-Însul mă voi încrede”. 

Chiar a treia zi, spre seară, regele căzu la pat bolnav, 
cuprins de mari dureri. 

— Eu simt, zise el către Varlaam, că ceasul din urmă, 
nu este departe de mine. În curând voi bea din paharul 
amar al morţii de care nici un muritor nu este scutit, fie 
rege, fie om de rând. De aceea sufletul meu vrea, pentru 
ultima oară în această viaţă, să primească Sfânta Cină şi 
să mă împărtăşesc cu Sfintele Taine, cu Trupul şi Sângele 
Domnului meu. Fiul meu şi toţi miniştrii mei să fie de 
faţă la aceasta, căci voiesc, înainte de a pleca din lumea 
aceasta, să dau poporului meu o mărturie pentru cre- 
dința mea în Hristos. 

Regele porunci ca să fie adus în sala cea mare, ca 
acolo să primească Sfânta Împărtășanie. Fiindcă se făcuse 
deja noapte, sala era luminată de multe făclii. 

Curtenii, mici şi mari, ce umpleau sala, cu chipuri 
triste, îşi vegheau suveranul într-o tăcere dureroasă ce 
plutea ca o boare pe deasupra tuturor. Cu faţa schimbată, 

dar senină, regele zăcea cu ochii închişi pe patul său 
de suferinţă. Iosafat şi Varlaam stăteau alături, aştep- 
tând episcopul ce nu întârzia să vină însoţit de preoţi. 
La intrarea episcopului o uşoară adiere de glasuri răs- 
punse la binecuvântarea sa: „Pacea fie cu această casă 
şi cu toţi care locuiesc într-însa”. Preasfinţitul împreună 
cu preoţii, bătrânul Varlaam, tânărul rege şi toată mulţi- 
mea adunată se rugau de acum pentru regele lor ce 
stătea acum în mijlocul lor nu pe tron, ci pe patul de 
suferinţă aşteptându-şi sfârşitul. Pe faţa lui Iosafat se 
putea vedea întristare, dar o întristare în care se între- 
vedea dragostea, credinţa şi nădejdea. Preasfinţitul des- 
chise un mic vas de aur ce era înfăşurat cu un văl. 
Toţi cei de faţă îngenuncheară cu inimile pline de 
credinţă. Bătrânul rege, cu puterile împuţinate, îşi în- 
dreptă ochii luminaţi de o strălucire de nădejde către 
preţiosul potir cu Sfintele Taine şi spuse încet şi tre- 
murat: „O, Doamne, nu sunt vrednic!”, şi primi sfinţitele 
Taine, ascultând atent cuvintele rostite de către prea- 
sfinţitul: „Domnul nostru lisus Hristos Care ne-a dat 
trupul şi sângele Său spre hrana noastră sufletească să 
păzească sufletul tău pentru viaţa veşnică”. Pacea şi lu- 
mina, liniştea şi mulţumirea se citeau pe chipul sufe- 
rindului acum. După o oarecare vreme, episcopul aminti 
de cuvintele Sfântului Apostol Iacob: „De este cineva 
bolnav între voi, să cheme pe preoţii Bisericii şi să se 
roage pentru dânsul, ungându-l pe el cu untdelemn întru 
numele Domnului!”, după care, împreună cu preoţii, făcură 
rugăciuni pentru rege şi-l unseră cu untdelemn sfinţit, 
Episcopul, care avea mare milă pentru rege, se apropie 
încă o dată de patul lui, îi luă părinteşte mâna sa într-ale 
sale, mângâindu-l cu cuvintele Sfântului Iacob: „Fericit 

bărbatul care rabdă ispita; căci lămurit făcându-se va 
lua cununa vieţii pe care a făgăduit-o Dumnezeu celor 
ce-L iubesc pe El”. După binecuvântarea de sfârşit se 
îndepărtă împreună cu preoţii săi pentru a-l lăsa în liniște. 

Regele Avenir a mai avut încă de suferit până la 
apropierea ultimului ceas. Iosafat şi Varlaam erau în 
toată vremea lângă patul său. La miezul nopţii deveni 
din ce în ce mai palid şi foarte slăbit. Varlaam chemă 
pe Iosafat, spre care regele îşi întinse braţele neputin- 
cioase şi-i zise abia auzit: 

— Preascumpul meu fiu! Nu pot să mulţumesc în- 
deajuns Dumnezeului meu că mi te-a dat ca fiu; îţi 
mulţumesc şi pentru iubirea ta de fiu. Prin tine, m-a 
adus Dumnezeu de la întuneric la lumină; prin tine, am 
învăţat să cunosc pe lisus Hristos, pe Care am nădejde 
că Îl voi vedea acum şi că voi avea de la El milă. Am 
nădejde că şi sfinţii Săi pe care eu i-am prigonit mă vor 
ierta ca şi El şi mă vor primi cu dragoste în mijlocul lor. 
Bunul Dumnezeu, Cel milostiv şi drept, să-ţi răsplă- 
tească cu îmbelşugare tot ceea ce ai făcut pentru mine. 

Şi regele Avenir căzu iarăşi pe patul său îngânând 
cu voce slabă: „Doamne, în mâinile Tale încredinţez 
sufletul meu!”, şi cu aceste cuvinte el îşi dădu sufletul 
în mâinile lui Hristos de la Care aştepta atâta îndurare. 
Iosafat, scumpul său fiu, dădu frâu liber lacrimilor amare, 
strângând în braţe trupul scump al părintelui său. Deși 
întristat, ceva neînțeles îi dădea multă pace şi linişte. 

Iosafat porunci ca trupul tatălui său să fie pus în 
coşciug, fără să fie îmbrăcat în purpura regală, ci în- 
veşmântat în haine cernite de penitenţă, după cum ceruse 
regele pe când era în viaţă. Totuşi, la ceremonia înmor- 
mântării a fost purtată coroana de aur pe o pernă de 
purpură. 

Regele Iosafat, cu durere şi dragoste de fiu, îşi însoţi 
tatăl pe drumul ultim, în ţinută de mare doliu. În faţa 
mormântului pregătit rosti cuvântul de despărţire şi ru- 
găciunea către Părintele ceresc la Care mergea acum 
părintele său pământesc: „O, Dumnezeule, o, Împărate 
al slavei, Care singur eşti puternic şi nemuritor și poţi 
da nemurirea; Care voieşti ca toţi oamenii să se mân- 
tuiască, Ţie îţi mulţumesc. Tu ai ascultat lacrimile rugă- 
ciunii mele şi ai făcut ca robul Tău, tatăl meu, să afle 
mărgăritarul cel de preţ, mântuirea sufletului său în Fiul 
Tău Iisus Hristos. Fă ca acum să se bucure veşnic în ceruri 
şi în veac să fie cu Tine, Tu Care voieşti ca pe toţi ai Tăi 
ce-şi odihnesc trupurile în pământul din care sunt luaţi 
să-i învrednicești de viaţa veşnică şi să-i primeşti întru 
slava Ta. ie se cuvine laudă, slavă şi cinste în vecii 
vecilor. Amin!”. 

După ce trupul regelui a fost îngropat, Iosafat se 
întoarse în odaia părăsită a tatălui său. Dar, vai! cât de 
goală şi cât de pustie i se părea lui! Cu durere privi 
locul unde cu câteva zile în urmă stătuse iubitul său 
tată. Atunci zise către Varlaam care îl însoțea: 

— Tu scumpul meu învăţător, care eşti al doilea tată 
pentru mine, te rog să primeşti a locui, de acum, aici, 
şi să nu mă mai părăseşti nicicând! Rămâi la mine; nu 
mai am pe nimeni pe pământ decât pe tine. Petrece-ţi 
aici în pace şi în linişte zilele bătrâneţii tale! 

— Tu ai dreptate, fiule, zise Varlaam. Eu am ajuns la 
O vârstă înaintată şi îmi lipseşte puterea de a povăţui 
mai departe credincioşii ce mi-au fost încredinţaţi. Va 
rândui Domnul alţi slujitori, preoţi în putere şi poate 
mai vrednici ca mine pentru aceasta. Trupul meu este 
slab, pasul greoi, iar braţele tremurătoare nu mă mai 

pot sluji precum odinioară. Zilele şi nopţile îmi sporesc 
înmiit durerile apăsătoare, iar sufletul meu tânjeşte cu 
fiecare ceas tot mai mult după lumea de dincolo, unde 
toate aceste nu mai sunt. O, de aș putea să zic cu 
Sfântul Apostol Pavel: „Lupta cea bună m-am luptat, 
călătoria am săvârşit, credinţa am păzit. De acum, mi s-a 
gătit mie cununa dreptăţii pe care mi-o va da mie în 
ziua aceea Domnul, Judecătorul Cel Drept, şi nu numai 
mie, ci şi tuturor care au iubit arătarea Lu!”. 

— O, acea cunună cerească este cea mai frumoasă 
coroană, zise Iosafat; ea este fără asemănare mai mă- 
reaţă decât toate coroanele împărătești. Ca şi tatăl meu, 
voi părăsi şi eu odată semnul demnităţii mele regeşti, 
adică coroana. Din toate comorile şi bogăţiile mele de 
pe pământ n-am să iau nimic cu mine. De aceea, mă 
voi sili ca să câştig acea coroană şi să-mi adun comori 
în ceruri. 

Iosafat petrecea cu Varlaam aproape tot timpul liber 
pe care îl avea printre multele sale treburi. Această vreme 
era pentru dânsul cea mai desfătată petrecere. Într-o 
seară, veni iarăşi la Varlaam, dar îl găsi şezând bolnav 
lângă fereastră. 

— Iată, zise Varlaam, soarele se pogoară acum spre 
asfinţit printre norii întunecoşi, dar iarăşi va răsări şi 
mai măreț. Tot aşa este şi cu noi, oamenii, dacă, bine- 
înţeles, ne asemănăm acestei lumini binefăcătoare a 
cerului, chipului Aceluia Care a creat-o, şi dacă noi, ca 
şi soarele în mersul său, am făcut bine în lumea aceasta. 
Ceasul meu, fiule, a sosit. Mâinile mele s-au răcit şi su- 
flarea îmi este grea. Acum mă despart de tine, dar fii 
însă mângâiat, căci sus, în ceruri, ne vom vedea iarăşi. 
Eu nădăjduiesc să merg acum acolo unde drepții strălucesc 

mai luminos decât soarele. Rămâi cu bine şi gândeşte-te 
întotdeauna la cuvintele lui lisus Hristos: „Cel credincios 
până în sfârşit va lua cununa vieţii”. 

Deşi Iosafat făgădui să nu plângă, încet pe obrajii 
lui se rostogoleau, împotriva voinţei sale, boabe mici 
de mărgăritare, născute dintr-o inimă frântă de durerea 
pierderii iarăşi a unui om nepreţuit: părintele său sufletesc. 
Văzându-l astfel, lui Varlaam i se făcu milă de el ca de 
un copil părăsit, şi, ridicându-şi ochii spre cer, începu 
să se roage cu stăruinţă: „Dumnezeule cel Atotputernic 
şi Iubitorule de oameni, întăreşte pe robul Tău Iosafat, 
căruia Tu m-ai dat pe mine, nevrednicul, povăţuitor şi 
învăţător al său pe drumul mântuirii! Dăruieşte-i înţe- 
lepciune ca să poată trece de orice cursă şi ispită ce îl 
pândesc la tot pasul. Dă-i putere să învingă lumea și 
pe el însuşi ca astfel să dobândească viaţa veşnică și 
slava cea neveştejită! Numele Tău să se preamărească 
prin el, o Dumnezeule, Tată, Fiule şi Duhule Sfinte, Căruia 
se cuvine slava şi cinstea în vecii vecilor. Amin!. 

Cu aceste cuvinte, Varlaam plecă la Domnul pe care 
toată viaţa L-a slujit şi pentru care a fost prigonit. 

Iosafat îl plânse şi îl îngropă ca şi pe tatăl său. Şi-a 
petrecut apoi toată viaţa în lumina lui Hristos Care a 
făgăduit celor ce Îl iubesc pe EL: „Cel credincios până 
în sfârşit va lua cununa vieţii”. 


În scrierea Sfântului loan Damaschinul se spune că 
Iosafat dezgustat, în cele din urmă, de deşertăciunea 
acestei lumi, a părăsit tronul şi viaţa lumească şi, lăsând 
în locul lui pe tron pe un oarecare Varahie, a petrecut 
restul vieţii în singurătatea pustiului, slujind lui Hristos, 

în smerenie, rugăciune şi nevoinţe şi astfel, plăcut fiind 
lui Dumnezeu prin sfinţenia vieţii lui, s-a mutat la veş- 
nicele locaşuri, dobândind cununa cea neveştejită a 
slavei dumnezeieşti. 


In această colecţie au mai apărut: 


- Chipul mamei. Episod istoric din timpul iconoclasmului (Otto 
von Schaching); 
- Simţiri rostite (Uon Petrovici). 

